ޕީސީއޯއެސް އާއި ޕީސީއޯޑީގެ ސައިންސް: ތަފާތަކީ ކޮބާ؟\n12 ސެޕްޓެންބަރު 2021 - 09:35 0\nޕޮލިސިސްޓިކް އޯވަރިއަން ސިންޑްރޯމް ނުވަތަ ޕީސީއޯއެސް އާއި ޕޮލިސިސްޓިކް އޯވަރިއަން ޑިސީސް (ޕީސީއޯޑީ) އަކީ ގިނަ ފަހަރަށް އެކައްޗެކޭ ހީވެފައި އޮވެ އެވެ. ނަމަވެސް މިއީ އޯވަރީ އަށް ދިމާވާ ތަފާތު ސިއްހީ ދެ މައްސަލައެކެވެ.\nޕީސީއޯއެސް އަކީ ހަށިގަނޑުގައި ހޯމޯން އުފައްދާ ނިޒާމު ނުވަތަ އެންޑޮކްރައިން ސިސްޓަމްގައި އެކުލެވޭ އުނިކަމެކެވެ. އެއާ ހިލާފަށް ޕީސީއޯޑީ އަކީ ހަށިގަނޑުގައި ހޯމޯން ލެވެލް އުފައްދާ މިންވަރަށް ބަދަލު އައުމުގެ ސަބަބުން ދިމާވާ ސިއްހީ ހާލަތެކެވެ. މި ބަދަލު އަންނަން މެދު ވެރިވާ އަސްލު ސަބަބެއް ނޭނގެ އެވެ. އެކަމަކު، ހޯމޯން އިމްބެލެންސް ވުމަކީ ޖެނެޓިކްސް ނުވަތަ އާއިލީ ވާރުތަ އާއި ވަރަށް ބޮޑަށް ގުޅިފައިވާ ކަމެއް ކަމަށް ސައިންސުން އެނގެން އޮވެ އެވެ.\nޕީސީއޯއެސް ހުންނަ އަންހެނެއްގެ ހަށިގަނޑުގައި، އެނޫން މީހަކާ އަޅާ ބަލާއިރު، އެންޑްރޮޖަން މާ ގިނައިން އުފައްދަ އެވެ. މީގެ ސަބަބުން އަންހެން މީހާގެ ހަށިގަނޑުން އުފައްދާ ބިސް، އޭގެ އުމުރު ފުރިހަމަ ނުކޮށް އޯވަރީ އިން ދޫވެ އެވެ. މިގޮތަށް ދޫވާ ބައެއް ބިސް، އެތެރޭގައި ދިޔާ މާއްދާއެއް ހުންނަ ސިސްޓު ތަކެއް ގޮތަށް ބަދަލުވެ އެވެ. އަދި ޕީރިއަޑް ދުވަސްވަރު ހަށިގަނޑުން ބޭރު ނުވެ، މި ބިސްތައް އޯވަރީގައި އިތުރުވެ، ބައެއް ބިސްތައް އަސްލު ސައިޒަށްވުރެ މާ ބޮޑެތިވުމަށް ވެސް މެދުވެރިވެ އެވެ.\nޕީސޯއޯޑީ ގައި އަންހެނާގެ ހަށިގަނޑުގައި ހޯމޯން އުފައްދާ މިންވަރަށް ބަދަލު އައިސް ހޯމޯން އިމްބެލެންސް ވާން ފެށުމުން އޯވަރީ ތެރޭގައި ފުރާ ފުރިހަމަ ބިސް ނުވަތަ މެޗުއާ ބިސް ޖަމާވެ އެވެ. މި ބިސްތައް ބޭރެއް ނުވެ އެވެ. އަދި ސިސްޓު ތަކަކަށް ބަދަލުވެ އެވެ. އެއްބައި ސިސްޓުތަކުން އިތުރު ސިސްޓުތައް އުފަންވެ އެވެ. މި ބުރު މި އުސޫލުން ތަކުރާރުވެ އެވެ. ޕީސީއޯޑީ މެދުވެރިވެދާނެ ސަބަބުތަކުގެ ތެރޭގައި ސްޓްރެސް، މާގިނައިން ހަކުރު ބޭނުންކުރުން އަދި ހޯމޯނަށް އަންނަ ބަދަލު ހިމެނެ އެވެ.\nޑަބްލިޔުއެޗްއޯ ގެ ތަފާސްހިސާބުތަކަށް ބަލާއިރު ދުނިޔޭގެ އަންހެނުންގެ އާބާދީގެ 16 މިލިއަން މީހުންނަކީ ޕީސީއޯއެސް ތަޖުރިބާކުރާ މީހުންނެވެ. މީގެ ތެރެއިން ގާތްގަނޑަކަށް 10 ޕަސެންޓަކީ ދަރިމައިވާ އުމުރުގެ މީހުންނެވެ.\nޕީސީއޯޑީ އާއި ޕީސީއޯއެސް އަކީ އޯވަރީ އަށް ދިމާވާ މައްސަލަތަކެއް ކަމުން، މި ދެ ބަލީގެ އަލާމާތްތަކުގެ ތެރޭގައި ޕީރިއަޑް ގަވާއިދުން ނުވުން ހިމެނެ އެވެ. އަދި ޕީސީއޯޑީ ގައި ފިރިހެނުންގެ ހަށިގަނޑުގައި އިސްތަށި ހުންނަ ގޮތަށް އިސްތަށި ފެޅުމާއި، ޕީސީއޯއެސް ގައި ހަށިގަނޑުގައި ހުންނަ އިސްތަށި އިތުރަށް ގަދަވުމަށް ވެސް ދިމާވެ އެވެ.\nމި ދެ ހާލަތަކީ ވެސް ހޯމޯން އިމްބެލެންސް ވުމުގެ ސަބަބުން މެދުވެރިވާ ދެކަމަށް ވިޔަސް، ޕީސީއޯޑީ އާ އަޅާ ބަލާއިރު ޕީސީއޯއެސް މާ ސީރިއަސް އެވެ.\nގަވާއިދުން ކަސްރަތުކުރުމާ އެކު ސިއްހީގޮތުން ދުޅަހެޔޮ ކެއުންތައް ކެއުމަކީ ޕީސީއޯޑީ އާއި ޕީސީއޯއެސް ގެ އުނދަގޫ ތަހައްމަލުކުރާ މީހުންނަށް ޑޮކްޓަރުން ދޭ ފުރަތަމަ ނަސޭހަތެކެވެ. ދިރިއުޅުމުގެ ވައްޓަފާޅިއަށް މިފަދަ ދުޅަހެޔޮ ބަދަލުތައް ގެނައުމުން، ލޭގެ ގުލްކޯޒް ލެވެލް ދަށްކޮށްދީ، މައްސަރު ކަންތައް ރެގިއުލޭޓް ކުރަން އެހީވެދޭނެ އެވެ. ބަރުދަން ލުއި ވުމަކީ ޕީސީއޯއެސް އާ އެކު ދިރިއުޅެން ވަރަށް ބޮޑަށް ފަސޭހަކޮށްދޭ ކަމެކެވެ.\nއެންމެ މުހިއްމު ކަމަކީ، މި ދެ ބަލީގެ އަލާމާތެއް ފެނިއްޖެ ނަމަ ވީހާވެސް އަވަހަށް ޑޮކްޓަރަށް ދައްކައި ބަލި ޑައިގްނޯސްކޮށް ދިރިއުޅުމަށް ސިއްހީ ގޮތުން ދުޅަހެޔޮ ބަދަލުތަކެއް ގެންނަން މަސައްކަތްކުރުމެވެ. މާ ބުރަ ނޫން، މެދުމިނުގެ ކަސްރަތު ވެސް ގަވާއިދުން ކުރާ ނަމަ ޕީރިއަޑްވުން ރެގިއުލާ ކޮށްދީ، ހަށިގަނޑުގައި އިސްތަށި ފެޅުން އިތުރުކޮށްދޭން އެހީތެރިވެދޭ އެންޑްރޮޖަން ހޯމޯން އުފައްދާ މިންވަރު ދަށް ކޮށްދޭނެ އެވެ. ކަސްރަތުގެ ތެރޭގައި ގަވާއިދުން ހިނގުމަށް އާދަކޮށް، ސްޓްރެސް ދަށްވާ ކަންކަން ކުރަން ސަމާލުކަން ދިނުން މުހިއްމެވެ. އަދި ބައި ހަމަ ޑައިޓެއް ކެއުމުގައި ހިމެނުމާއި، ޕެކެޓް ކޮށްފައި ހުންނަ ތައްޔާރީ ކާނާ ފަދަ އެއްޗެހި ނުކެއުން ވެސް ދުޅަހެޔޮކޮށް ކެއުމުގެ ތެރޭގައި ހިމެނެ އެވެ.\nމި ހިމަނާ ކަންކަން ފާހަގަވާނަމަ ވީހާ ވެސް އަވަހަށް ޕީސީއޯއެސް އަށް ޓެސްޓުކުރަން ޖެހެ އެވެ.\n- ޕީރިއަޑް ގަވާއިދުން ނުވުން ނުވަތަ އާންމުކޮށް 35 ދުވަހަށްވުރެ ދޭތެރެ ދުރުކޮށް ޕީރިއަޑް ވުން.\n- މޭމައްޗާއި މޫނާއި ބަނޑާއި ހަށިގަނޑުގެ އެކި ތަންތާނގައި އިސްތަށި ގިނަވުމާއި، ހަންގަނޑު އާދަޔާ ހިލާފަށް ތެޔޮވުމާއި ބިހި ނެގުމާއި، ބޮލުން ހަންފޮޅި، ބަނޑާ ދިމާލުން މާ ބޮޑަށް ފަލަވެ ބަރުދަން އިތުރުވުމާއި، ކަރު ދަށާއި، ބަނޑު ކަޅުވެފައި ހުރުން.\nމިއީ އިންޑިއަން ޑީއެންއޭ ގައި އައިވީއެފް އެކްސްޕާޓް އަދި ގައިނޮކޮލޮޖިސްޓް، ޑރ ޝުވެތާ ގޮސްވާމީ ލިޔެ، ޝާއިއުކޮށްފައިވާ ލިޔުމެެއްގެ ތަރުޖަމާ އެވެ. މިއީ ހަމަ އެކަނި ޕީސީއޯއެސް އާއި ޕީސީއޯޑީ އާއި ބެހޭ ގޮތުން އާންމު މައުލޫމާތު ދިނުމުގެ ގޮތުން ހިމަނާ ލިޔުމެކެވެ.


ރާއްޖެއަންނަ ފަސިންޖަރުންގެ މައުލޫމާތު ދުރާލާ ފޯރުކޮށްދޭނެ ނިޒާމެއް ޤާއިމްކުރަނީ\nދިވެހިރާއްޖެއަށް އަންނަ އަދި ރާއްޖެއިން ފުރާ ފަސިންޖަރުންގެ މައުލޫމާތު ދުރާލާ ފޯރުކޮށްދޭނެ ނިޒާމެއް ޤާއިމްކުރުމުގެ މަސައްކަތް ދުނިޔޭގެ ކަސްޓަމްސް ޖަމްއިއްޔާ އާގުޅިގެން ކަސްޓަމްސް އިން ކުރަންފަށައިފިއެވެ.\nކަސްޓަމްސް އިން ބުނެފައިވަނީ މިއީ، ދުނިޔޭގެ ކަސްޓަމްސް ޖަމްއިއްޔާގެ "ގްލޯބަލް ޓްރެވަލްސް އެސެސްމަންޓް ސިސްޓަމް" (ޖީޓާސް) ޕްރޮގްރާމްގެ ދަށުން، އެމެރިކާގެ ކަސްޓަމްސް އެންޑް ބޯޑަރ ޕްރޮޓެކްޝަން (ސީ.ބީ.ޕީ) ގެ ޚާއްޞަ އެހީގައި ހިންގޭ ޕްރޮޖެކްޓެއް ކަމަށެވެ.\nމިނިޒާމް ގާއިމްކުރުމުގެ ފުރަތަމަ މަރުހަލާ މިހާރު ނިމިފައިވާއިރު، ބައެއް އެއަރލައިންތަކުން ފަސިންޖަރުންގެ މަޢުލޫމާތު ދުރާލާ މިހާރު ގެންދަނީ ހިއްސާކުރަމުންނެވެ. އަދި މިމަސައްކަތް 2020 ވަނައަހަރު މުޅީން ނިމޭއިރު، ރާއްޖެ އަންނަ އަދި ފުރާ ހުރިހާ ފަސިންޖަރުންގެ މަޢުލޫމާތު ދުރާލާ ދައުލަތުގެ ކަމާބެހޭ މުއައްސަސާތަކަށް ލިބިގެންދާނެއެވެ.\nމީގެ ސަބަބުން ޤައުމުގެ ސަލާމަތާއި ރައްކާތެރިކަމަށް ކުރެވޭ މަސައްކަތުގެ ތެރެއިން ކަސްޓަމްސްއިން ކުރާ މަސައްކަތުގަ ފަސިންޖަރުންގެ ފޮށިތަންމަތި ބަލާފާސްކުރުމުގެ ނިޒާމް ހަރުދަނާވެ، ހައި ރިސްކް ފަސިންޖަރުން ދުރާލާ ދެނެގަނެ، އެފަރާތްތަކަށް ޚާއްޞަ ސަމާލުކަމެއް ދީގެން ބަލާފާސްކުރުމުގެ ކަންތައްތައް ކުރިއަށްގެންދެވޭނެއެވެ. މި ނިޒާމް ޤާއިމް ކުރުމުގެ މަސައްކަތް ފުރިހަމަ ވެގެން ދާއިރު ކަސްޓަމްސްގެ މަސައްކަތް ވަރަށް ބޮޑު ތަނުން ހަލުވިވެ، ރާއްޖޭގެ އިޤްތިޞާދީ ބޯޑަރ ބެލެހެއްޓުން އިތުރަށް ހަރުދަނާވެގެން ދާނެއެވެ.\nމިނިޒާމް ރާއްޖޭގައި ޤާއިމްކުރުމުގެ މަސައްކަތަށް ދުނިޔޭގެ ކަސްޓަމްސް ޖަމްއިއްޔާގެ ކަމާބެހޭ ތަޖުރިބާކާރުންގެ ޓީމެއްވަނީ މިހިނގާ ޖޫންމަހުގެ 17 އިން 25 އަށް ރާއްޖެއަށް ޒިޔާރަތްކޮށްފައެވެ. މި މުުއްދަތުގެ ތެރޭގައި 'ޖީޓާސް' ނިޒާމް ގާއިމްކޮށް މިނިޒާމް ބޭނުންކުރާނެގޮތުގެ ތަމްރީން ޕްރޮގްރާމެއް ކަމާގުޅޭ މުވައްސަސާތަކަށް ވަނީ ހިންގާފައެވެ. މިތަމްރީން ޕްރޮގްރާމްގައި ކަސްޓަމްސްގެ އިތުރުން މޯލްޑިވްސް ޕޮލިސް ސަރވިސްއާއި، މޯލްޑިވްސް އިމިގްރޭޝަންއާ މޯލްޑިވްސް ނެޝަނަލް ޑިފެންސް ފޯސްގެ އޮފިސަރުން ވަނީ ބައިވެރިވެފައެވެ.\nތިން ލައްކަ ފަންސާސް ހާސް ޑޮލަރު ހިފައިގެން އިންޑިއާ މީހަކު ރާއްޖެއިން ފުރަން އުޅުނު ކަމުގެ މައުލޫމާތު ފެންމަތިވެއްޖެ!\nކަސްޓަމްސްގެ ބެލުމުގެ ދަށުގައި ހުރި ގިނަ ޢަދަދެއްގެ ބަނގުރާ ނައްތާލައިފި\nވައިގެ މަގުން ރާއްޖެއިން ބޭރަށް ފޮނުވަން އުޅުނު ޕާޓީ ޑްރަގްތަކެއް ކަސްޓަމްސްއިން އަތުލައިގެންފި.


Gaadhihfusheegai Humeh Fethurenee, Doctoreh Nethi Councilun Goih Husvefai - Vaguthu\nގާދިއްފުށީގައި ހުމެއް ފެތުރެނީ، ޑޮކްޓަރެއް ނެތި ކައުންސިލުން ގޮތް ހުސްވެފައި\nތ. އަތޮޅު ގާދިއްފުށީގައި ވައިރަލް ހުމެއް ފެތުރެމުން ދާކަމަށާއި ނަމަވެސް ރަށު ސިއްހީމަރުކަޒުގައި ފަރުވާދޭނެ ޑޮކްޓަރަކު ނެތް ކަމަށް އެރަށު ކައުންސިލުން ވިދާޅުވެއްޖެއެވެ.\nގާދިއްފުށީ ކައުންސިލްގެ ކައުންސިލްގެ ރައީސް ހަސަން ޝިނާން "ވަގުތު" އަށް މައުލޫމާތު ދެއްވަމުން ވިދާޅުވީ އެރަށުގައި ވައިރަލް ހުމެއް ފެތުރެމުން ދާކަމަށާއި އެހެން ނަމަވެސް ޑޮކްޓަރެއް ނެތި "ގޮތް" ހުސްވެފައި ހުރިކަމަށެވެ.\n"މިރަށުގައި ވައިރަލް ހުމެއް ފެތުރެމުން ދަނީ. ނަމަވެސް އަޅުގަނޑުމެންނަށް ކުރެވޭނެ ކަމެއް ނެތް މިވާގޮތުންނެއް" ޝިނާން ވިދާޅުވިއެވެ.\nއޭނާ ވިދާޅުވި ގޮތުގައި މީގެ ކުރިން އެރަށުގައި ޑޮކްޓަރަކު ހުރެއެވެ. އެހެން ނަމަވެސް ޑޮކްޓަރު ވަނީ ޗުއްޓީ އަކަށް ގޮސްފައެވެ. އޭނާ ޗުއްޓީއަށް ދިއުމުން އެރަށަށް އެހެން ޑޮކްޓަރަކު އައެެވެ.\nނަމަވެސް އެ ޑޮކްޓަރު ތިމަރަފުއްޓަށް ފޮނުވާލަން ޖެހުނީ ކަމަށް ޝިނާން ވިދާޅުވިއެވެ.\nޝިނާން ވިދާޅުވީ އެރަށެކޭ އެއްފަދައިން އެއަތޮޅު ތިމަރަފުށީގައިވެސް ހުން ފެތުރެމުން ދާ ކަމަށެވެ. އެހެންވެ އެވަގުތު ތިމަރަފުށީގައި ޑޮކްޓަރެއް ނެތުމުގެ ސަަބަބުން އެރަށުގައި ހުރި އެ ޑޮކްޓަރު ތިމަރަފުށީ މީހުންނަށް ފަރުވާ ދިނުމަށް ދާން ޖެހުނީކަމަށެވެ. އަދި ކައުންސިލްގެ ފަރާތުން ޑޮކްޓަރަކު ހޯދުމަށް މަސައްކަތް ކުރަމުންދާކަމަށް އޭނާ ވިދާޅުވިއެވެ.\nމީގެ އިތުރުން ޝިނާން ވިދާޅުވީ ޑޮކްޓަރެއް ބޭނުންވަނީ ހަމައެކަނި ހުމެއް ފެތުރެމުންދާތީ ނޫން ކަމަށާއި، ކޮންމެ ވަގުތެއްގައިވެސް ކަމެއް ވެދާނެ ކަަމަށާއި އެފަދަ ދަނޑިވަޅެއްގައި ޑޮކްޓަރެއް ހުރުމަކީ މުހިންމު ކަމެއް ކަމަށެވެ. އަދި ޑޮކްޓަރަކު ޗުއްޓީއަކަށް ދާނަމަވެސް އިތުރު ޑޮކްޓަރަކު ހަމަޖައްސައިދިނުމަކީ މުހިންމު ކަމެއް ކަމަށް އޭނާ ވިދާޅުވިއެވެ.\nނޮވެމްބަރު 8, 2019 18:30\nKendhooo chek kohlaafa habareh liyeba v avahah\nނޮވެމްބަރު 8, 2019 23:00\nނައިބުރައީސް ފައިސަލް ބުނި އެއްވެސް ސަރުކާރަކުން ސިއްހީ ކަންކަން ކުރިއަރުވަން މަސައްކަތް ނުކުރާ ވަރަށް މިސަރުކާރުން މަސައްކަތްކުރެޔޯ؟


SunOnline: Doha airport in fasinjarunthakeh 'barahanaakoggen faaskkoffi\nދޯހާ އެއާޕޯޓުން ތުއްތު ކުއްޖަކު ފެނުމުން ފަސިންޖަރުންތަކެއް 'ބަރަހަނާކޮށްގެން' ފާސްކޮށްފި\nރުގިއްޔާ މުހައްމަދު މޫސާ 27 Oct 2020, 07:27\nއޮކްޓޯބަރު ދޭއްގައި ހިނގި ހާދިސާގައި ގަތަރު އެއާވޭސްގެ ފްލައިޓެއްގައި ތިބި އަންހެން ފަސިންޖަރުންވެސް ބޯޓުން ބޭލި ކަމަށް ރިޕޯޓުތަކުގައިވޭ -- ފޮޓޯ: އޭއެފްޕީ\nސިޑްނީ (އޮކްޓޯބަރު 27): ގަތަރުގެ ވެރިރަށް ދޯހާގައި އޮންނަ ހަމަދު އިންޓަނޭޝަނަލް އެއާޕޯޓު (އެޗްއައިއޭ)އިން، ތުއްތު ކުއްޖަކު ފެނުމުން، އޮސްޓްރޭލިއާއަށް ދާން ތިބި ފަސިންޖަރުންތަކެއް މި މަހުގެ ދޭއްގައި ބަރަހަނާކޮށްގެން ފާސްކުރި މައްސަލައެއް ފެންމަތިވެއްޖެ އެވެ.\nއޮސްޓްރޭލިއާގެ ސެވެން ނެޓްވޯކް ނިއުސް އިން ރިޕޯޓު ކުރި ގޮތުގައި އެޗްއައިއޭގައި އެ ހާދިސާ ހިނގީ އެ އެއާޕޯޓުގެ ފާހާނާއިން އަލަށް އުފަންވި ތުއްތު ކުއްޖަކު ފެނުމުންނެވެ. އަދި ކުއްޖާގެ މަންމަ ހޯދުމަށްޓަކައި ފަސިންޖަރުން ބަލާ ފާސް ކުރުމަށް އެއާޕޯޓުގެ މުވައްޒަފުން ނިންމުމުންނެވެ.\nއެގޮތުން އެޗްއައިއޭގައި ތިބި އަންހެނުންތަކެއް ފްލައިޓުތަކުން ބޭލުމަށް ފަހު ފާސް ކުރި ކަމަށާއި އޭގެ ތެރޭގައި އޮސްޓްރޭލިއާގެ 13 އަންހެނަކު ހިމެނުނު ކަމަށް ސެވެން ނެޓްވޯކް ނިއުސްއިން ބުންޏެވެ. އަދި އެ މީހުން ބަރަހަނާކޮށް، އެމީހުންގެ އިޒުނައާ ނުލައި ހަށިގަނޑު ބަލާ ފާސް ކުރި ކަމަށް އެ ނޫހުގައިވެ އެވެ.\nމީގެ އިތުރުން އެ އަންހެނުން ފާސް ކުރަން ގެންދިޔަ ސަބަބެއް އެމީހުންނަށް ބުނެ ނުދޭ ކަމަށް ވެސް ސެވެން ނެޓްވޯކުގެ ރިޕޯޓުގައިވެ އެވެ.\nއެ ހާދިސާގައި، ގަތަރު އެއާވޭސްގެ ފްލައިޓެއްގައި ތިބި ބަޔަކު ވެސް ބޯޓުން ބޭލި ކަމަށް ރިޕޯޓުތަކުގައިވެ އެވެ.\nއޮސްޓްރޭލިއާގެ އެހެން ނޫހެއްގައިވާ ގޮތުން އެ މައްސަލަ އެ ގައުމުގެ ފެޑެރަލް ފުލުހުންނަށް ވަނީ ހުށަހަޅާފަ އެވެ. އަދި އެގައުމުގެ ފޮރިން އެފެއާސް މިނިސްޓްރީން ވަނީ އޮސްޓްރޭލިއާގައި ހުންނަވާ ގަތަރުގެ ސަފީރަށް ޝަކުވާ ހުށަހަޅާ، މި ހަފްތާ ނިމުމުގެ ކުރިން އެ މައްސަލަ ތަހުގީގު ކުރުމަށް އެދިފަ އެވެ.\nއެޗްއައިއޭއިން ނެރުނު ބަޔާނެއްގައިވާ ގޮތުން މި މަހުގެ ދޭއްގައި އެ އެއާޕޯޓުން ތުއްތު ކުއްޖަކު ފެނުމުން، އެ ކުއްޖާގެ މަންމަ ފުރައިގެން ދިޔުމުގެ ކުރިން އޭނާ ހޯދުމަށް ސިއްހީ އޮފިޝަލުން އިރުޝާދު ދިނެވެ. އަދި އެ މަންމަ ހޯދަން ކުރި މަސައްކަތުގައި، ކުއްޖާ ފެނުނު ސަރަހައްދަށް ދިޔަ މީހުންގެ އެހީ ހޯދި ކަމަށް ބަޔާނުގައިވެ އެވެ.\nނަމަވެސް އެމީހުންގެ ފަރާތުން އެދުނީ ކޮން ކަހަލަ އެހީއެއް ކަމާއި އެ މަސައްކަތުގައި ބައިވެރިވުމަށް އެދުނު މީހުންގެ އަދަދެއް އެޗްއައިއޭއިން ހާމަ ނުކުރެ އެވެ.\nއޮސްޓްރޭލިއާގައި ފޭސްބުކުން ހަބަރު ޝެއާ ނުވާ ގޮތް ހަދައިފި\nއޮސްޓްރާލިއާއިން ހުށަހެޅި ބިލަކާ ހެދި ގޫގުލްގެ އިންޒާރެއް


SunOnline: COLUMN FOLHUVAIY - Ehves beyfulhakah mathi mahchah Inaayaiy nudheveyne!\nކޮލަމް ފޮޅުވަތް: އެއްވެސް ބޭފުޅަކަށް މަތިމައްޗަށް އިނާޔަތެއް ނުދެވޭނެ!\nއަހުމަދު ނާއިފު 17 Jun 2019, 09:37\n19 ވަނަ ރައްޔިތުންގެ މަޖިލީހުގެ މެމްބަރުން ހުވާކުރުމާއި މަޖިލީހުގެ ރައީސާއި ނައިބު ރައީސް އިންތިހާބުކުރުން -- ސަން ފޮޓޯ/ އަހުުމަދު އަވްޝަން އިލްޔާސް\nއާ ގާނޫނު އަސާސީގެ ކުރީކޮޅު 2009 ވަނަ އަހަރު މަޖިލީހުން ފާސްކޮށް އަމަލު ކުރަމުން އަންނަ؛ "ރައީސުލްޖުމްހޫރިއްޔާކަން ކޮށްފައިވާ މީހަކަށް ދޭން ޖެހޭ ރައްކާތެރިކަމާއި އިނާޔަތްތަކާ ބެހޭ ބިލް"ގެ މަގުސަދަކަށް ވެފައި އޮތީ ރައީސްކަން ކުރެއްވި ބޭފުޅުން ގައުމަށް ހިދުމަތް ކޮށްދެއްވުމަށް ފަހު، އެނބުރި އާންމު ދިރިއުޅުމަށް ވަޑައިގެން އާއިލާއާ އެކު އަމާން، އޮމާން ރިވެތި ދިރިއުޅުމެއް އުޅުމަށް ފުރުސަތު ދިނުމެވެ. ހާއްސަކޮށް، ރިޔާސީ ދެ ދައުރަށް ފަހު ރައީސްކަން ކުރައްވާ ބޭފުޅުން ސިޔާސީ ގޮތުން ރިޓަޔާ ކުރައްވަން ޖެހޭ ގޮތަށް ގާނޫނު އަސާސީގެ އޮތް އޮތުމަށް ފަރުވާއެއް ހޯދައިދީ ހިތްވަރު ހޯދައިދިނުމެވެ.\nއެ ބިލްގެ ބަހުސްގެ މަރުހަލާގައި ވެސް މެންބަރުން ފާޅުކުރެއްވި ހިޔާލުތައް ބުރަވެގެން އައީ ވެސް، ރައީސްކަން ކުރައްވާ ބޭފުޅުން ރިޓަޔާ ކުރެއްވުމަށް ފަހު ގެއަށް ވަޑައިގަންނަވާ އިރު، އެބޭފުޅުންގެ ހިދުމަތުގެ އަގު ތާއަބަދު ވަޒަން ކުރެވޭނެ ނިޒާމެއް ގާއިމްކުރުމެވެ. އެބޭފުޅުންނަށް އިއްޒަތްތެރި އަބުރުވެރި ދިރިއުޅުމެއް އުޅުމުގެ ފުރުސަތު ދިނުމެވެ. މިހާރު މި އުފަންވެފައި އޮތް ހާލަތު ކުރިމަތިވެދާނެ ކަމަށް އޭރު ތަސައްވަރު ނުކުރެވުނީ އެވެ. ރައީސްކަން ކުރެއްވި ބޭފުޅަކު، އެނބުރި ދައުލަތުގެ ވަޒީފާއަކަށް އަތުވެދާނެ ކަމަށް އޭރު މެންބަރުންގެ ވިސްނިވަޑައިނުގަތީ އެވެ. އެއާ އެކު އެ ގާނޫނު ފާސްވެގެން އައިއިރު ވެސް އެ ހާލަތުގެ ވާހަކަ ނެތީ އެވެ. ނަތީޖާއަކީ، ރައީސްކަން ކުރައްވާ ބޭފުޅުންނަށް ދައުލަތުގެ ބަޖެޓުން ބޮޑެތި އިނާޔަތްތަކެއް ދިނުމަށް ދައުލަތުގެ މައްޗަށް މަޖުބޫރު ކުރީ އެވެ. އެ އިނާޔަތްތައް އުނިވާނެ އެއްވެސް ހާލަތެއް ގާނޫނުގައި ނެތީ އެވެ.\nކުރީގެ ރައީސުންގެ އިނާޔަތްތައް:\n- އެއް ދައުރު ފުރިހަމަކޮށްފި ނަމަ މާލީ އިނާޔަތް: 50،000 ރުފިޔާ\n- ދެ ދައުރު ފުރިހަމަ ކުރުމުގެ މާލީ އިނާޔަތް: 75،000 ރުފިޔާ - ދިރިއުޅޭ ތަނަށް: 50،000 ރުފިޔާއާ ހަމަޔަށް.\n- ކުރީގެ ރައީސްގެ އޮފީސް ހިންގުމުގެ ހަރަދަށް: 175،000 ރުފިޔާއާ ހަމަޔަށް.\n- ކުރީގެ ރައީސުންނާއި އެބޭފުޅޫންގެ އަނބިންގެ ސިއްހީ ފަރުވާގެ ހަރަދުތައް.\n- ދިރިއުޅޭ ރަށުގައި ދަތުރުފަތުރުކުރުމުގެ ކަންކަން ސިފައިންގެ ބެލުމުގެ ދަށުން ދައުލަތުން ހަމަޖެއްސުން\nދައުލަތަށް ގިނަ ދުވަހު ހިދުމަތް ކުރެއްވުމަށް ފަހު ވަކިވާ ބޭފުޅުންނާ އަޅާކިޔާ އިރު، ކުރީގެ ރައީސުންނަށްދޭ އިނާޔަތްތައް ނިސްބަތުން އިންތިހާއަށް ބޮޑެވެ. އެއީ މައްސަލައެއް ވެސް ނޫނެވެ. ދައުލަތުގެ އެންމެ މަތީ މަގާމު އަދާކުރެއްވި ބޭފުޅަކަށް އެންމެ ބޮޑު އިނާޔަތް ވެސް ލިބެން ވާނެ އެވެ. އެކަމަކު މައްސަލައަކީ އެ އިނާޔަތް ދިނުމުގައި ހަމައެއް ލަމައެއް އުސޫލެއް ނެތީ އެވެ.\nމިހާރު ދިމާވެފައި މިއޮތް ހާލަތަށް ބަލާ އިރު، ރައީސް ނަޝީދަށް ރައްޔިތުން މަޖިލީހުގެ ރައީސްގެ މުސާރަ އާއި އެލަވަންސްގެ ގޮތުގައި ލިބިވަޑައިގަންނަވާ، 73،125 ރުފިޔާގެ ބޭރުން އަދި ކުރީގެ ރައީސްގެ އިނާޔަތުގެ ގޮތުގައި 172،000 ރުފިޔާ ގާނޫނުން ދޭން ލާޒިލް ކުރެ އެވެ. އެމަނިކުފާނު، "ހެޔޮފުޅުކަމުން" އަމިއްލަ އިސްނެގެވުމަކަށް ރައީސްގެ މާލީ އިނާޔަތުގެ 75،000 ރުފިޔާ އާއި އެކޮމޮޑޭޝަން އިނާޔަތުގެ 10،000 ރުފިޔާ އުނިކުރުމުން ވެސް މުޅި ޖުމްލަ މަހަކު އެމަނިކުފާނަށް 160،125 ރުފިޔާ ލިބޭނެ އެވެ.\nރައީސް ނަޝީދު އެދިވޑައިގަތް ގޮތަށް އެ އަދަދު އުނި ނުކުރާ ނަމަ ގާނޫނީ ގޮތުން އެމަނިކުފާނަށް 242،125 ރުފިޔާ ދައުލަތުން ދޭން ޖެހެ އެވެ.\nމިހާތަލުގައި ސުވާލަކީ ރައީސް ނަޝީދު މިހާރު ވެސް ދައުލަތުގެ އިސް މަގާމަކަށް ވަޑައިގެންފައިވާ އިރު އެމަނިކުފާނަށް ކުރީގެ ރައީސްގެ ހައިސިއްޔަތުން އެއްވެސް މާލީ އިނާޔަތެއް ލިބިވަޑައިގަންނަވަން ޖެހޭ ހެއްޔެވެ؟ ރައީސް ނަޝީދަކީ ރައްޔިތުން މަޖިލީހުގެ ރައީސް ކަަމަށް ވާތީ އެމަނިކުފާނުގެ އިދާރީ ކަންކަން ބަލަހައްޓަން ހާއްސަ ސެކްރެޓޭރިއަޓެއް މަޖިލީހުގެ އިދާރާގައި ވަނީ ގާއިމްކޮށްފަ އެވެ. އެހެންވީ އިރު، އެމަނިކުފާނަށް އޮފީސް ހިންގުމުގެ ހަރަދު ދޭން ޖެހޭ ހެއްޔެވެ؟ ގާނޫނުގައި ވެސް ބުނަނީ، ކުރީގެ ރައީސްއަކު އިޖުތިމާއީ މަސައްކަތެއް ކުރައްވާ ނަމަ އޮފީސް ހިންގުމަށް ހަރަދު ދޭންވާނެ ކަމަށެވެ. އެކަމަކު އިޖުތިމާއީ މަސައްކަތް ހިންގުމަށް ވުރެ ބޮޑަށް ރައީސް ނަޝީދު އުޅުއްވަނީ އަމަލީ ގޮތުން ސިޔާސީ މަސައްކަތްތަކުގަ އެވެ. އެހެންވީ އިރު، އޮފީސް ހިންގުމުގެ އިނާޔަތް ވެސް އެމަނިކުފާނަށް ލިބެން ޖެހޭ ހެއްޔެވެ؟ އަދި ރައްޔިތުންގެ މަޖިލީހުގެ ރައީސްގެ ހައިސިއްޔަތުން އެމަނިކުފާނަށް ދައުލަތުގެ ބަޖެޓުން ކޮންމެ މަހަކު މުސާރަ އާއި މާލީ އިނާޔަތް ދޭއިރު ކުރީގެ ރައީސްގެ އިނާޔަތް ވެސް އެމަނިކުފާނަށް ދެމުން ދިޔުމަކީ ދެވަނަ ވިސްނުަމަކަށް ދާން ޖެހޭ ކަމެއް ނޫން ހެއްޔެވެ؟ މިއީ ދައުލަތުގެ ހަރަދުތަކާ މެދު ކަންބޮޑުވާނަމަ، ރައްޔިތުން މަޖިލީހުގެ މެންބަރުން މިވަގުތަށް ކުރައްވަން ޖެހޭ ސުވާލުތަކެކެވެ.\nރަނގަޅެވެ! ރައީސް ނަޝީދަށް ވެސް ކުރީގެ ރައީސްގެ ހައިސިއްޔަތުން ލިބެން ޖެހޭ ސަލާމަތާއި ރައްކާތެރިކަން އެންމެ ފުކެއް ވެސް އުނިނުވެ، ލިބެން ވާނެ އެވެ. އެކަމާ މެދު ދެބަސްވާނެ ޖާގައެއް ވެސް ނެތެވެ.\nކުރީގެ ރައީސުންނަށް ދޭ ހައްދެއް ނެތް މާލީ އެލަވަންސްތަކެއްގެ ވާހަކަ މިވަގުތަށް ރައީސް ނަޝީދުގެ ވަށައިގެން އެނބުރެމުން ދިޔަ ނަމަވެސް މިއީ، ގާނޫނުގައި އޮތް ބޮޑު ބާގަނޑެކެވެ. އެ ބާގަނޑު މަޖިލީހުގެ ތެރެއިން ނުބެއްދިއްޖެ ނަމަ، ބޭކާރު ގޮތުގައި ފުރޭނިގެން ދާނީ ރައްޔިތުންގެ އެތައް މިލިއަން ރުފިޔާ އެކެވެ.\nމިއަހަރުގެ ބަޖެޓްގައި ވެސް ހަރަދުތައް ހިސާބުކޮށްފައި އޮތް ގޮތުން، ކުރީގެ ރައީސުންގެ މާލީ އިނާޔަތަށް އެކަނި އަހަރެއްގެ މައްޗަށް 3.18 މިލިއަން ރުފިޔާ ހިނގަ އެވެ. އަދި ކުރީގެ ރައީސުންގެ އޮފީސް ހިންގުމުގެ ހަރަދަށް 3.2 މިލިއަން ރުފިޔާ ބަޖެޓުން ހަރަދުކުރަން ޖެހެ އެވެ. މިއީ ބަޖެޓްގެ ޖުމްލަ ނިސްބަތުން ބަލާއިރު މިވަގުތަށް ކުޑަވަރަކަށް ވެދާނެ އެވެ. އެހެން ނަމަވެސް، ދިގު މުއްދަތަކަށް ބަލާއިރު މި ހަރަދުތައް ހިފެހެއްޓުމެއް ނެތި މައްޗަށް ދާނެ އެވެ. މިއީ މުސްތަގުބަލުގައި ވިސްނަން ޖެހޭ ކަމެކެވެ.\nކުރީގެ ރައީސުންގެ އިނާޔަތް ހިފެހެއްޓުމެއް ނެތި މައްޗަށް ދާ ގޮތަށް އޮތް އޮތުމަށް ނިމުމެއް އަންނަން ޖެހެ އެވެ. ކުރީގެ ރައީސަކު ދައުލަތުގެ މަގާމެއް ފުރުއްވާ ނަމަ، އެބޭފުޅަކަށް މަތި މައްޗަށް އިނާޔަތް ދޭނެތޯ ނޫނީ ކޮންމެވެސް އެއް އުޖޫރައެއް ނަގަން ގާނޫނެއްގެ ތެރެއިން ފުރުސަތު ދޭނީތޯ އެއީ މަޖިލީހުގެ މެންބަރުން ނިންމަން ޖެހޭ މައްސަލަ އެކެވެ. އެކަމަށް ވީހާ ވެސް އަވަހަކަށް ގާނޫނީ ފަރުވާއެއް ހޯދަން ޖެހެ އެވެ. ނޫން ނަމަ، ކުރީގެ ރައީސުންގެ އެލަވެންސަކީ ހަމައެއްލަމައެއް ނެތި ދެވޭ އެއްޗަކަށް ވެގެން ހިނގައިދާނެ އެވެ. އެ އެލަވަންސް ދިނުމުގެ މަގުސަދު މުޅިން ގެއްލިގެން ހިނގައިދާނެ އެވެ. މިހާރު ވެސް ކަންވެފައި އޮތް ގޮތުން މި ކުރެހެނީ އެކަހަލަ މަންޒަރެކެވެ. އެ މަންޒަރު ބަދަލުކުރަން އޮތް ހައްލަކީ ގާނޫނީ ބަދަލުތަކެކެވެ. ގާނޫނީ ފަރުވާއެކެވެ. މަޖިލީހުގެ މެންބަރުން ވިސްނަވާށެވެ. ކުރީގެ ރައީސުންނަށް އިނާޔަތްދޭން އާ ގާނޫނީ ފޯމިއުލާއެއް ބޭނުންވެ އެވެ.\nނަފްރަތުގެ ބިލާ މެދު ... އާއްމު ސިޓީއެއް 1


vnews - Ijuthimaaee Rakkaatherikan kashavarukoh nudhevey bayaku verikamugai thibegen nuvaane: Fisal\nއިޖުތިމާޢީ ރައްކާތެރިކަން ކަށަވަރުކޮށްނުދެވޭ ބަޔަކު ވެރިކަމުގައި ތިބެގެންނުވާނެ: ފައިސަލް\nގުޅިފައިވާ ޕާޓީތަކުގެ ރަނިންމޭޓު ފައިސަލް ނަސީމު ވީޓީވީގެ ފަސްމަންޒަރު ޕްރޮގްރާމުގައި ވާހަކަފުޅު ދައްކަވަނީ -- ފޮޓޯ: ޔޫސުފް ސޮފްވާން (ސޮއްޕެ)\nއިޖުތިމާޢީ ރައްކާތެރިކަން ކަށަވަރުކޮށްނުދެވޭ ބަޔަކު ވެރިކަމުގެ އިދާރީ ކަންކަމުގައި ތިބެގެންނުވާނެ ކަމަށް ގުޅިފައިވާ ޕާރޓީތަކުގެ ރަނިންގމޭޓް ފައިޞަލް ނަސީމް ވިދާޅުވެއްޖެއެވެ.\nފައިސަލް ނަސީމު މިހެން ވިދާޅުވީ ވީޓީވީގެ ފަސްމަންޒަރު ޕްރޮގްރާމުގައި ބައިވެރިވެ ވަޑައިގެން ރާއްޖޭގެ ސިޔާސީ މަޝްރަޙާއި އިންތިޚާބާއި ޤައުމުގެ އާއްމު ހާލަތާއި ސަރުކާރުގެ އަނިޔާވެރި ކަމާއި ގުޅޭގޮތުން ވާހަކަފުޅު ދައްކަވަމުންނެވެ.\nފައިސަލް ވިދާޅުވީ، މިއަދު ރާއްޖޭގެ ގިނައަދަދެއްގެ ރައްޔިތުން ބޭނުން ވެފައި ތިބީ މިއަނިޔާވެރިކަމުން މިންޖުވާން ކަމަށެވެ. އަދި ޤައުމުގައި އަމާންކަން ގެއްލި ރައްޔިތުންގެ މެދުގައި ތަފާތު ކުރުންތައް އިންތިހާއަށް އޮތް ކަމާއި އަދުލު އިންސާފު ނުލިބޭކަން ފައިސަލް ފާހަގަ ކުރެއްވިއެވެ.\nފައިސަލް ވިދާޅުވީ ހާއްސަ އެހީއަށް ބޭނުންވާ މީހުންނާއި އިޖުތިމާއީ ރައްކާތެރިކަން ބޭނުންވާ މީހުންނަށް އެހީތެރިކަން ފޯރުކޮށް ދިނުމުގައިވެސް ތާފާތު ކުރުންތައް ފެންނަމުންދާ ކަމަށެވެ. އަދި ދޮރުންދޮރަށް ކުރައްވަމުންދާ ކެމްޕޭންތަކުގެ ތެރެއިން ރައްޔިތުންގެ ކިބައިން އެޝަކުވާތައް އިވިވަޑައިގަންނަވާ ކަމަށެވެ.\n"އަޅުގަނޑުމެން ޤަބޫލުކޮށްގެން ނުވާނެ، ހަމައެކަނި ވަކި ހިސާބެއްގައި ވަކިރަށެއްގައި ވަކި ސިޓީއެއްގައި އެއްކަންޏޭ އަޅާލަންޖެހޭ މީހުން ތިބެން ޖެހޭނީ. މިރާއްޖޭގެ އެއްކޮޅުން އަނެއްކޮޅަށް ކީއްވެގެންތޯ ނުބެލެންވީ. ބެލެންޖެހޭނެ ނޫންތޯ؟ ސިޔާސީ މީހުން އެހާ ގިނަ. އައްޔަނުކުރާ މަޤާމުތައް އެހާ ގިނަ." ފައިސަލް ވިދާޅުވިއެވެ.\nފައިސަލް ވިދާޅުވީ ރައްޔިތުންގެ ހާލާއި، ޚާއްސަ އިޖުތިމާއި ރައްކާތެރިކަން ބޭނުންވާ މީހުންގެ ކަންކަން ސަރުކާރަށް ދުވަހުން ދުވަހަށް ނުބެލޭނޭ ސަބަބެއް ފެނިވަޑައިނުގަންނަވާ ކަމަށެވެ. އަދި ގުޅިފައިވާ ޕާޓީތަކުގެ ވެރިކަމެއްގައި ރައްުޔިތުންގެ ހާލު އެންމެގާތުން ބައްލަވާނެ ކަމުގައިވެސް ފައިސަލް ވިދާޅުވިއެވެ.\nމީގެ އިތުރުން ފައިސަލް ނަސީމު ވިދާޅުވީ، އެންމެ ބާރުވެރި ބަޔަކީ ރައްޔިތުން ކަމަށާއި، ރައްޔިތުން އެމީހުންގެ ކަންކަން ކޮށްދިނުމަށް އައްޔަނު ކުރާ ބަޔަކީ އިންތިޚާބަށް ފަހު ރައްޔިތުންނާއި ގުޅުންކެނޑިގެންދާ ބަޔަކަށް ވެގެން ނުވާނެ ކަމަށެވެ.\n"ވެރިންގެ ގޮތުގައި އަންނަ ބަޔަކީ އެއީ، ދެން މާބޮޑު ބަޔަކަށް ވެގެން، ރައްޔިތު މީހާއަށް އިންތިޚާބަކަށް ފަހު ހަމަ ނުފެނި، ވަރަށް އެހެން ގޮތަކަށް، އެގޮތަށް އުޅެންޖެހޭ ބައެއް ކަމަކަށް އެއްގޮތަކަށްވެސް ޤަބޫލެއް ނުކުރެވޭ" ފައިސަލް ވިދާޅުވިއެވެ.\nފައިސަލް ވިދާޅުވީ ގުޅިފައިވާ ޕާޓީތަކުގެ ސަރުކާރެއް ޤާުއިމް ވުމާއި އެކު އެބޭފުޅުން މަސައްކަތް ކުރައްވާނީ ރައްޔިތުންނަށް ދިމާވެފައިވާ މައްސަލަ ހައްލުކޮށްދިނުން ކަމަށާއި، އަނެއް ދައުރަށް ކެމްޕޭން ކުރުން ނޫންކަމަށެވެ. އަދި އިތުރު ދައުރެއް ދޭނެތޯ ނޫންތޯ ނިންމާނީ ކޮށްދެވޭ ކަންކަމަށް ބެލުމަށްފަހުގައި ކަމަށްވެސް ފައިސަލް ވިދާޅުވިއެވެ.\nފައިސަލް ނަސީމު ވިދާޅުވީ، ގުޅިފައިވާ ޕާޓީތަކުގެ ވެރިކަމުގައި ރައްޔިތުންނަށް ޚިދުމަތް ކުރުމަށް ޤާނޫނުގައިވާ ގޮތުގެ މަތިން ކައުންސިލްތައް ބާރުވެރި ކުރުވައި އިޚުތިޔާޜާއި ބާރުދޭނެ ކަމަށެވެ.


Amaaz boat in dhathuru kuri meehaku Kendhoogai karanteen koffi\nއަމާޒު ބޯޓުން ދަތުރުކުރި މީހަކު ކެންދޫގައި ކަރަންޓީނުކޮށްފި\n26 އޭޕްރީލް 2020\nމިމަހުގެ 15 ވަނަ ދުވަހު މާލެއިން އުތުރުގެ ބައެއް ރަށްތަކަށް ދަތުރުކޮށްފައިވާ ށ. ނަރުދޫ “އަމާޒު” ބޯޓުން ދަތުރުކުރި މީހަކު ކެންދޫގައި ކަރަންޓީނު ކޮށްފިއެވެ.\nއަމާޒު ބޯޓްގެ ކެޕްޓަން ކޮވިޑް-19 އަށް ޕޮޒިޓިވް ވެފައި ވުމުން ގިނަ ރަށްތަކެއްގައި ބަލި ފެތުރުމުގެ ބިރު ބޮޑުވުމާއި ގުޅިގެން، އެޗްޕީއޭ އިން ރޭ ވަނީ މި މަހުގެ 15 ވަނަ ދުވަހު އެ ބޯޓުން ދަތުރުކުރި މީހުން އެޗްޕީއޭގެ ހޮޓްލައިނަށް ގުޅައި އެންގުމަށް އެދިފައެވެ.\nކެންދޫ ކައުންސިލުން މިއަދު ނެރުނު ނޫސް ބަޔާނެއްގައި ބުނީ އަމާޒު ބޯޓުން ދަތުރުކުރި މީހަކު އެރަށޫގައ ހުރި ޚަބަރު ލިބުމާއެކު އެ ފަރާތުގެ މައުލޫމާތު ކަމާބެހޭ ފަރާތްތަކަށް ހިއްސާކުރެވިފައިވާ ކަމަށެވެ. އަދި އެ މީހާ މިވަގުތު އެރަށު ކަރަންޓީނު ފެސިލިޓީގައި އެކަހެރި ކުރެވިފައިވާ ކަމަށް ވެސް އެރަށު ކައުންސިލުން ބުންޏެވެ.\n“މިކަމާ ގުޅޭގޮތުން ކަމާބެހޭ ފަރާތްތަކުގެ އިރުޝާދާ އެއްގޮތަށް މިކަން އިތުރަށްބަލާ މޮނިޓަރ ކުރެވެމުންދާ ވާހަކަ ދަންނަވަން،” ކެންދޫ ކައުންސިލުގެ ނޫސް ބަޔާނުގައިވެ އެވެ.\nމި ބޯޓުން 98 މީހަކު ދަތުރުކޮށްފައިވާއިރު މި ބޯޓަކީ މި މަހުގެ 15 ވަނަ ދުވަހު މާލެއިން ފުރި ބޯޓެކެވެ. މި ބޯޓު ވަނީ ނ. މާފަރާއި ހެނބަދޫ، މިލަދޫ، ވެލިދޫ، ކެނދިކުޅުދޫ، ހޮޅުދޫ އަދި ށ. ނަރުދޫ، ފުނަދޫ، މާއުނގޫދޫ އަދި ފީވައްގެ އިތުރުން ހއ. އުތީމާއި ދިއްދޫ އަށް ދަތުރުކޮށްފައިވައެވެ.\nމި ބޯޓުން ދަތުރުކުރި މީހުންގެ ތެރެއިން މިހާތަނަށް ފަސް މީހެއްގެ ފަރާތުން ވަނީ ބަލީގެ އަލާމާތްތަކެއް ފެނިފައެވެ.\nއަމާޒު ބޯޓުގެ ކެޕްޓަން ޕޮޒިޓިވްވުމުން އެ ބޯޓު ދަތުރުކުރި ބައެއް ރަށްތައް މިހާރު ވަނީ މޮނީޓަރިންގެ ހާލަތަށް ގެނެސްފައެވެ.\nމިކަމާ ގުޅިގެން ރައްޔިތުންގެ ސަލާމަތާއި ރައްކާތެރިކަމަށްޓަކައި ކަމާބެހޭ ފަރާތްތަކާއި ޓާސްކްފޯސް އިން އާއްމުކުރާ އެންގުންތަކަށް ބޯ ލަނބައި ހުރިހާ އެންމެންވެސް ފަރުދީ ޒިންމާ އަދާކޮށް، ކޮންމެހެން ބޭނުންވާ ޒަރޫރީ ބޭނުންމެއްގައި ނޫނީ ގެއިން ބޭރަށް ނުކުމެ ނޫޅޫމަށް ކެންދޫ ކައުންސިލުން ވަނީ އިލްތިމާސްކޮށްފަ އެވެ.


India gai Covid vaccine dheyn fashanee\nއިންޑިއާގައި ކޮވިޑް ވެކްސިންދޭން ފަށަނީ، ރިހާސަލް ބާއްވައިފި\nއިނޑިއާގެ އާބާދީއަށް ކޮވިޑް ވެކްސިންދޭން ފަށައިގަތުމަށް ބޭއްވި ރިހާސަލްތައް\nއިންޑިއާގައި އިމަޖެންސީ ބޭނުންތަކަށް އެސްޓްރަޒެނެކާ / އޮކްސްފޯޓް ޔުނިވާސިޓީ ކޮވިޑް ވެކްސިނަށް ހުއްދަދީފި އެވެ. އެހެން ނަމަވެސް، އިންޑިއާގެ ބިޔަ އާބާދީއަށް ކޮވިޑް ވެކްސިން ދޭން ފަށާނީ ޑްރަގްސް ކޮންޓްރޯލް އޮތޯރިޓި އޮފް އިންޑިއާއިން ފަހުބަސް ބުނުމުންނެވެ. ސިއްހީ އިދާރާތަކުން ލަފާ ކުރާ ގޮތުގައި ލަސްތަކެއް ނުވެ އާންމުކޮށް ވެކްސިން ދޭން ފެށި ދާނެ އެވެ. އިންފޮމޭޝަން އެންޑް ބްރޯޑްކާސްޓިން މިނިސްޓަރު، ޕްރަކާޝް ޖާވެދޭކަރު ވެސް ވަނީ މިކަން ކަށަވަރު ކޮށްދެއްވާފަ އެވެ.\nއިންޑިއާ އަކީ ބިޔަ އާބާދީއެކެވެ. ކޮވިޑް ހާލަތު ފަރަށް ގޯސް ގައުމެވެ. މުޅީ އާބާދީއަށް ވެކްސިން ދޭން ނަގާނެ ދުވަހެއް ވެސް ނޭނގެ އެވެ. އިންޑިއާއިން އުންމީދު ކުރަނީ މި އަހަރު މެދުޖެހުމުގެ ކުރިން 300 މިލިއަން މީހުންނަށް ވެކްސިން ދިނުމަށެވެ.\nމުޅި ދުނިޔޭގައި ވެސް ކޮވިޑާ ބެހޭ ގޮތުން އިތުބާރު ނުހިފޭ، ހަގީގަތެއް ނެތް ވާހަކަތައް ދެކެވެ އެވެ. އިންޑިއާއަށް ވެސް މިކަންވެފައި ވަނީ ތަކުލީފަކަށެވެ. ސިއްހީ އިދާރާތަކުން ވެކްސިންދޭން ގޮވާލިއެއް ކަމަކު އާބާދީގެ ރުހުން ނުލިބިދާނެ ކަމަށް އޮތް ބިރު ކުޑައެއް ނޫނެވެ. މިކަމުން އަރައިގަތުމަށް އިންޑިއާގެ ސިއްހީ އިދާރާތަކުން އަންނަނީ ރިހާސަލްތައް ބާއްވައި ފަރިތަކުރަމުންނެވެ. އަދި އާންމުން ހޭލުންތެރިކުރުވުމަށް ސައްހަ މައުލޫމާތު ފޯރު ކޮށްދެމުންނެވެ.\nކޮވިޑާ ބެހޭ ގޮތުން އާންމުންގެ ތެރޭގައި ދެކެވޭ އިތުބާރު ނުހިފޭ ވާހަތަކާ ބެހޭ ގޮތުން ޑރ. ވަރުޝް ވަރްދަން ޓްވީޓް ކުރައްވާފައި\nއިންޑިއާގެ މުޅި އާބާދީއަށް ވާވަަރަށް ވެކްސިން ގުދަން ކުރުމަކީ ވެސް ކުޅަދާނަ ކަމަކަށް ނުވެ އެވެ. އެހެން ނަމަވެސް، ސީރަމް އިންސްޓިޓިއުޓް އޮފް އިންޑިއާއިން މިކަން ހައްލު ކުރުމަށް ދުރުފިޔަވަޅުތަކެއް އަޅާފައި ހުރި ކަަމަށް އިވެ އެވެ.\nވެކްސިން ދޭން ފަށައިގަތުމަށް ބާއްވާ ރިހާސަލްތަކުގެ ސަބަބުން ވަގުތު ސަލާމަތް ކުރެއްވޭނެ ކަަމަށް ހެލްތު މިނިސްޓަރު، ވަރުޝް ވަރްދަން ވިދާޅުވެފައި ވެއެވެ.\nއިންޑިއާ ކޮވިޑް-19 ކޮވިޑް ވެކްސިން + ކޮވިޑް-19 އިގެ ބަލާއާފާތް


އާމްދަނީގެ ގޮތުގައި ޖޫން މަހު 999.4 މިލިޔަން ރުފިޔާ މީރާއަށް ބަލައިގެންފި\nއާމްދަނީގެ ގޮތުގައި ޖޫން މަހު 999.4 (ނުވަސަތޭކަ ނުވަދިހަ ނުވައެއް ޕޮއިންޓް ހަތަރެއް) މިލިޔަން ރުފިޔާ މީރާއަށް ވަނީ ބަލައިގަނެވިފައެވެ. އަދި ޖެނުއަރީ 2013 އިން ފެށިގެން ޖޫން 2013 ގެ ނިޔަލަށް 4.6 (ހަތަރެއް ޕޮއިންޓް ހައެއް) ބިލިޔަން ރުފިޔާ ބަލައިގަނެވިފައިވެއެވެ.\nޖޫން 2013 ގައި ބަލައިގަނެވުނު 999.4 (ނުވަސަތޭކަ ނުވަދިހަ ނުވައެއް ޕޮއިންޓް ހަތަރެއް) މިލިޔަން ރުފިޔާއަކީ މިދިޔަ އަހަރުގެ ޖޫން މަހު ބަލައިގަނެވުނު އާމްދަނީއަށް ވުރެ %72.6 އިތުރު ޢަދަދެކެވެ. އަދި މިއީ މިމަހު ލިބޭނެކަމަށް އަންދާޒާކުރެވުނު އާމްދަނީއަށްވުރެ %65.2 އިތުރު ޢަދަދެކެވެ. އަންދާޒާކުރި ޢަދަދަށްވުރެ އިތުރަށް އާމްދަނީ ލިބުމުގެ މައިގަނޑު ސަބަބަކީ ބީ.ޕީ.ޓީ ގެ ފައިނަލް ޕޭމަންޓުގެ ގޮތުގައި ލިބޭނެކަމަށް އަންދާޒާ ކުރެވުނު އަދަދަށްވުރެ އިތުރަށް ފައިނަލް ޕޭމަންޓުގެ ފައިސާ ލިބުނެވެ.\nވިޔަފާރީގެ ފައިދާއިން ނެގޭ ޓެކްސްގެ ގޮތުގައި ޖޫން މަހުގައި ޖުމްލަ 286.8 (ދުއިސައްތަ އަށްޑިހަ ހައެއް ޕޮއިންޓް އަށެއް) މިލިޔަން ރުފިޔާ ލިބިފައިވާއިރު މުދަލާއި ޚިދުމަތުގެ އަގުން ނެގޭ ޓެކްސްގެ ގޮތުގައި ޖުމްލަ 228.2 (ދުއިސައްތަ އަށާވީސް ޕޮއިންޓް ދޭއް) މިލިޔަން ރުފިޔާ ލިބިފައިވެއެވެ. އަދި ޓޫރިޒަމް ލޭންޑް ރެންޓްގެ ގޮތުގައި ޖުމްލަ 233.7 (ދުއިސައްތަ ތިރީސް ތިނެއް ޕޮއިންޓް ހަތެއް) މިލިޔަން ރުފިޔާ މިރާއަށް ބަލައިގަނެވިފައިވެއެވެ.


ޔޫސުފް މުޙައްމަދުފުޅު - ވިކިޕީޑިއާ\nޔޫސުފް މުޙައްމަދުފުޅު އަކީ ޅެންވެރި އެކެވެ. ދިވެހި އަދަބިއްޔާތަށް ޚިދުމަތްކުރެއްވި އަދީބެކެވެ. މަޑުމައިތިރި މިޒާޖެއްގެ ވެރިއެކެވެ. ރީތި އަޚްލާޤުގެ ނަމޫނާ އެކެވެ. ޒުވާނުން އިހްތިރާމު ކުރާ މުދައްރިސެކެވެ. އަގުހުރި ލިޔުންތެރި އެކެވެ.\n2 ތައުލީމީ ދާއިރާ\n4 އަދާކުރައްވާފައިވާ ވަޒީފާތައް\nޔޫސުފް މުޙައްމަދު ފުޅު ދުނިޔޭގެ އަލިކަން ދެކެވަޑައިގަތީ 12 ޖޫން 1932 ގައި ރ.އިގުރައިދޫގައެވެ. ބައްޕަ އަކީ ރ.އިގުރައިދޫ މުޙައްމަދު ޙަސަން ފުޅު އެވެ. މަންމަ އަކީ ހަމަ އެރަށު ފާތިމާ މަނިކެ އެވެ.\nތައުލީމީ ދާއިރާ[އުނިއިތުރު ގެންނަވާ]\nޔޫސުފް މުޙައްމަދުފުޅު އެންމެ ފުރަތަމަ ޚިދުމަތްކުރެއްވީ އުގަންނައިދިނުމުގެ ދާއިރާގައި މުދައްރިސެއްގެ ގޮތުންނެވެ. މަޖީދިއްޔާގައި އޭރު އޮތް އެންމެ މަތީ ކްލާހުން ފާސްވެ ވަޑައިގެން މަޖީދިއްޔާ ސުކޫލްގެ މުދައްރިސެއްގެ ގޮތުގައި މަސައްކަތް ކުރެއްވިއެވެ. މަޖީދިއްޔާ ސުކޫލްގެ މުދައްރިސްކަން ޔޫސުފް މުޙައްމަދުފުޅަށް ފުރަތަމަ ލިބިވަޑައިގަތީ 29 ނޮވެމްބަރ 1955 ގައެވެ. އޭރު އޭނާގެ އުމުރަކީ 22 އަހަރެވެ. އަރަބި ބަސް ކިޔަވައިގެން ހުރުމާއެކު، މުދައްރިސެއްގެ ގޮތުގައި މަސައްކަތްކުރެއްވި ދުވަސްވަރު އިތުރުގަޑީގައި ޢަރަބި ބަސް އެބަސް އުގެނެން ބޭނުންވާ ދަރިވަރުންނަށް އުގަންނަވައި ދެއްވި އެވެ. މަޖީދިއްޔާ ސުކޫލްގައި ދެތިން އަހަރު ކިޔަވައި ދިނުމަށްފަހު ސިލޯނުގައި ތިބޭ ދިވެހި ކިޔަވާކުދިންނަށް ދިވެހި، އިސްލާމް ކިޔަވައި ދިނުމަށްޓަކައި ސްރީލަންކާއަށް ވަޑައިގެންނެވިއެވެ.\nސްރީލަންކާގައި ޔޫސުފް މުޙައްމަދުފުޅު ފުރަތަމަ ކިޔަވާ ދެއްވީ ކޮޅުނބުގެ ސޯސަންވިލާ ގައި ތިބި ދިވެހި ކިޔަވާ ކުދިންނަށެވެ. އޭގެ ފަހުން އެހެން ސުކޫލްތަކުގައި ތިބި ދިވެހި ކިޔަވާކުދިންނަށް އެސްކޫލްތަކަށް ވަޑައިގެން ކިޔަވައި ދެއްވި އެވެ. އެގޮތުން ސީއެމްއެސް ލޭޑީޒް ކޮލެޖް އަށް ގޮސް ކިޔަވައިދިންކަން ފާހަގަކޮށްލެވެއެވެ. މެދުނުކެނޑި 11 އަހަރު ސްރީލަންކާގައި ކިޔަވަންތިބޭ ދިވެހި ކުދިންނަށް ކިޔަވައިދޭން ހުންނެވުމަށްފަހު، 1968 ވަނަ އަހަރު އެބުރި ރާއްޖެ ވަޑައިގަތެވެ. އެއަށްފަހު އަނެއްކާވެސް މަޖީދިއްޔާ ސުކޫލްގެ މުދައްރިސެއްގެ ގޮތުގައި މަސައްކަތް ކުރައްވަން ފެއްޓެވިއެވެ. 1980 ވަނަ އަހަރު ޔޫސުފް މުޙައްމަދުފުޅުގެ ޚިދުމަތުގެ ދާއިރާ ބަދަލުވީ ދިވެހިރާއްޖޭގެ ތަޢުލީމު ކުރިއަރުވާ މަރުކަޒަށެވެ. އެތަނުގައި މަސައްކަތްކުރެއްވި ދުވަސްވަރު ދަސްކުރާ މުދައްރިސުންނަށް ދިވެހިބަހުގެ ގަޑިތައް ނަގައިދެމުން ގެންދިޔައެވެ.\nދިވެހިރާއްޖޭގެ ތަޢުލީމު ކުރިއަރުވާ މަރުކަޒުގައި މަސައްކަތް ކުރެއްވި ދުވަސްވަރު، ދިވެހިރާއްޖޭގެ ފަށާ ތަޢުލީމުގެ ދިވެހި މުގައްރަރު އެކުލަވާލުމުގައި ޢަމަލީ ގޮތުން ބައިވެރިވެ ލެއްވިއެވެ. ހަމަމިހެން މެދު މަދަރުސީ، ސާނަވީ، އަދި އެސްއެސްސީ ދިވެހި މުގައްރަރު އެކުލަވާލުމުގައި ވެސް ބޮޑު ދައުރެއް އަދާކުރެއްވި އެވެ. މީގެ އިތުރުން އިސްލާމީ ތަރުބިއްޔަތުގެ ފޮތްތައް އެކުލަވާލުމުގައި ވެސް ޔޫސުފް މުޙައްމަދުފުޅު ގެ ޚިދުމަތް ދެއްވާފައި ވެއެވެ.\nޅެންހެއްދެވުމުގެ މަސައްކަތް ފައްޓަވާފައިވަނީ މަޖީދިއްޔާ ސުކޫލްގެ ގްރޭޑް5ގައި އުޅުނު ދުވަސްވަރު އެވެ. ޔޫސުފް މުޙައްމަދު ފުޅަކީ މަޖީދިއްޔާގެ ދެވަނަ ފޯރމުން ނިމިވަޑައިގެންފައިވާ ބޭފުޅެކެވެ. ޅެން ހެއްދެވުމުގައި އެންމެ ފާހަގަކޮށްލެވެނީ ދީނީ އަދި ޤައުމީ ރޮނގުންނެވެ. އަދި މިނޫނަސް ކޮންމެ މުނާސަބަތެއްގައި ކޮންމެ ރޮނގަކުން ވެސް ފަސޭހަ ކަމާއެކު ޅެން ހެއްދެވުމަކީ އޭނާގެ ޚާއްޞަ ސިފައެކެވެ. ޔޫސުފް މުޙައްމަދު ފުޅުގެ ޅެންވެރިކަމުގެ އުސްތާޛަކީ އަލްއުސްތާޛު މުޙައްމަދު ޖަމީލު ދީދީ އެވެ. މެދުކެނޑުމެއްނެތި އޭނާގެ ޅެންތަކާއި ލަވަތައް ދިވެހި ފަޒާގެ ތެރެއަށް އިތުރުވަމުން ގޮސްފައި ވެއެވެ.\nދިވެހި ސަރުކާރުން ފަރާތުން ދެއްވާ ހިތްވަރު ދިނުމުގެ އިނާމް ޅެންވެރިކަމުގެ ރޮނގުން ދެއަހަރަކު ޔޫސުފް މުޙައްމަދު ފުޅަށް ލިބިފައި ވެއެވެ. ދިވެހިބަހާއި ތާރީޚަށް ޚިދުމަތްކުރާ ގައުމީ މަޖުލީހުގެ މެންބަރެއްގެ ގޮތުން ހުންނެވި ދުވަސްވަރު އެތަނުގެ ފަރާތުން ހިންގި ޅެންހަދަން ދަސްކޮށްދޭ ކޯސްތަކުގައި 28 މަސްދުވަހު ކިޔަވައިދީގެން 182 ޅެންވެރިން އުފައްދާފައި ވެއެވެ.\nމަޖީދިއްޔާ ސުކޫލްގެ މުދައްރިސްކަން\nސިލޯނުގައި ތިބޭ ދިވެހި ކިޔަވާކުދިންގެ ދީނިއްޔާތު، ދިވެހި މުދައްރިސްކަން\nދިވެހިރާއްޖޭގެ ތަޢުލީމް ކުރިއަރުވާ މަރުކަޒުގެ ކަރިކިޔުލަމް ޑިވެލޮޕަރކަން\nދިވެހިރާއްޖޭގެ ތަޢުލީމް ކުރިއަރުވާ މަރުކަޒުގެ ކަރިކިޔުލަމް ޑިވެލޮޕަރ ކޯޑިނޭޓަރުކަން\nދިވެހިބަހާއި އަދަބަށް ޚިދުމަތްކުރާ މަޖުލީހުގެ މެންބަރުކަން\nޔޫސުފް މުޙައްމަދުފުޅު އަވަހާރަވީ ކެންސަރުގެ އާލާސްކަންފުޅާ އުޅުއްވާތާ 10 ވަރަކަށް މަސްދުވަސް ހޭދަވުމަށްފަހު އުމުރުފުޅުން 57 އަހަރުގައެވެ. އޭނާ މިދުނިޔެ ދޫކުރެއްވީ5އޮކްޓޯބަރު 1990 ގައެވެ.\nފަތްތޫރަ އޮކްޓޯބަރު 1990 - ދިވެހިބަހާއި ތާރީޚަށް ޚިދުމަތްކުރާ ގައުމީ މަރުކަޒު\nއަބާރަނަ 1 - މަލަސް1 – 28 ޖެނުއަރީ 1982 - ދިވެހިބަހާއި އަދަބަށް ޚިދުމަތްކުރާ މަޖުލިސް\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 1 ޖުލައި 2021، 17:36 ގައެވެ.


BREAKING NEWS: Italy In Record Adhadhakah Meehun Maruvejje - Vaguthu\nކޮވިޑް-19: ވެކްސިން ލިބުނަސް ދުނިޔެ ނުރައްކަލުގައި - 8 ގަޑިއިރު ކުރިން\nކޮވިޑް-19: އިޓަލީން ރެކޯޑް އަދަދަކަށް މީހުން މަރުވެއްޖެ\nކޮވިޑް-19 ޖެހިގެން އިޓަލީވިލާތުން މިއަދު ރެކޯޑް އަދަދަކަށް މީހުން މަރުވެއްޖެއެވެ.\nތަފާސް ހިސާބުތައް ދައްކާ ގޮތުގައި މިއަދު އިޓަލީވިލާތުން ވަނީ 993 މީހަކު ކޮވިޑް-19 ޖެހިގެން މަރުވެފައެވެ. އެހެންކަމުން މިއަދަކީ މިހާތަނަށް އެއްދުވަސް ތެރޭގައި އެންމެ ގިނަ މީހުން ކޮވިޑް-19 ޖެހިގެން މަރުވި ދުވަހެވެ.\nއޮކްޓޯބަރ މަހުގެ ފަހު ހަފްތާ އިން ފެށިގެން އިޓަލީވިލާތުގެ ހާލަތު އަންނަނީ ގޯސްވަމުންނެވެ. ފާއިތުވި ހަތް މަސް ދުވަސް ތެރޭގައި ކޮވިޑް-19 ޖެހިގެން އިޓަލީވިލާތުން މިއަދު ފިޔަވައި ދެން އެންމެ ގިނަ މީހުން މަރުވެފައި ވަނީ ނޮވެމްބަރ 24 ވަނަ ދުވަހު އެވެ. އެދުވަހު 853 މީހުން އެގައުމުން މަރުވިއެވެ.\nއިޓަލީވިލާތުން މިއަދު 23,225 މީހަކު ވަނީ ކޮވިޑް-19 އަށް ފައްސިވެފައެވެ. މިއަދަކީ ފާއިތުވި ތިން ދުވަސް ތެރޭގައި އިޓަލީވިލާތުން އެންމެ ގިނަ މީހުން ކޮވިޑް-19 އަށް ފައްސިވި ދުވަހެވެ. ނަމަވެސް މިހާރު އެގައުމުގައި ކޮވިޑް-19 އަށް ފައްސިވާ މީހުންގެ އަދަދު މަދުވަން ފަށައި، ކުރިއަށް އޮތް ހަފްތާއެއްގައި ދުވަހެއްގެ ތެރޭގައި ގައުމުގެ ހާލަތު ރަނގަޅުވާ މަންޒަރު ފެންނާނެ ކަމަށް އިޓަލީވިލާތުގެ ސަރުކާރުން އުއްމީދު ކުރެއެވެ.\nއިޓަލީގައި އަނެއްކާވެސް ކޮވިޑް-19 އަށް ފައްސިވާ މީހުންގެ އަދަދު އިތުރުވުމުން އެގައުމުގެ އެއްރީޖަން އިން އަނެއް ރީޖަން އަށް ކޮންމެހެން ދަތުރު ކުރަމް ޖެހިގެން ނޫން ގޮތަކަށް ދަތުރު ކުރަން ވަނީ ޖަނަވަރީ މަހުގެ 06 ވަނަ ދުވަހާއި ހަމައަށްމަނާކޮށްފައެވެ. ދިރިއުޅޭ އަވަށް ނޫން އަވަށަކަށް ދަތުރު ކުރުމުގެ ހުއްދަ މިހާރު އޮތީ ހަމައެކަނި ސިއްހީ ދާއިރާގެ މުވައްޒަފުންނަށާއި ސިއްހީ ސަބަބަކަށްޓަކައި ދަތުރު ކުރާ މީހުންނަށް އެކަންޏެވެ.\nއިޓަލީގައި ކޮންމެ ރެއެއްގެ 22:00 އިން ފެށިގެން އަލިވުމާއި ހަމައަށް ކާފިއު ހިންގަން ވެސް މިހާރު ވަނީ ނިންމާފައެވެ.\nއިޓަލީވިލާތަކީ މިހާރު އަށް ވަނަ އަސް އެންމެ ގިނަ މީހުން ކޮވިޑް-19 އަށް ފައްސިވެފައިވާ ގައުމެވެ. އެގައުމުން 1.6 މިލިއަން މީހުން ކޮވިޑް-19 އަށް ފައްސިވެ 58000 މީހުން ވަނީ ކޮވިޑް-19 ޖެހިގެން މަރުވެފައެވެ.


vnews - Football thariakun Liberia ge raees kamah\nފުޓްބޯޅަ ތަރިއަކުން ލައިބީރިއާގެ ރައީސްކަމަށް\n29 ޑިސެމްބަރ 2017\nލައިބީރިއާގެ ރިޔާސީ އިންތިޚާބު ކާމިޔާބު ކުރެއްވި ޖޯޖް ވިއާ (ވ) އަދި އަނބިކަނބަލުން ކްލާރް ވިއާ ރިޔާސީ އިންތިޚާބުގެ ކެމްޕެއިންގައި - ފޮޓޯ: އޭ.އެފް.ޕީ\nއެފްރިކާގެ ފަގީރު ގައުމެއް ކަމަށްވާ ލައިބީރިއާގައި ވަރަށް ފަގީރު ހާލުގައި އުޅެމުންދިޔައިރުވެސް ޖޯޖް ވިއާގެ ކިބައިގައި ފުޓްބޯޅަ ކުޅުމަށް ވަރަށް ބޮޑު ޝައުގުވެރިކަމެއް ހުއްޓެވެ. ފުޓްބޯޅަ ކުޅުންތެރިއެއްގެ ގޮތުން ޖޯޖް ވިއާ، ލައިބީރިއާގެ އިތުރުން ދުނިޔޭގައިވެސް ވިދާލަން މަގުފަހިވެގެން ދިޔައީ އޭގެ ނަތީޖާއެއްގެ ގޮތުންނެވެ. ފުޓްބޯޅައިގެ ބައިނަލްއަގްވާމީ ސްޕަރ ސްޓާރަކަށް އޭނާވީ 1990 ގެ އަހަރުތަކުގެ ތެރޭގައެވެ.\nޖޯޖް ވިއާއަކީ، ދުނިޔޭގެ ފުޓްބޯޅަ މައި އިދާރާ، ފީފާއިން ހޮވާ އަހަރުގެ އެންމެމޮޅު ކުޅުންތެރިޔާގެ އެވޯޑާއި، ފްރާންސްގެ ފުޓްބޯޅަ މަޖައްލާއިން ދެމުންދާ ދުނިޔޭގެ އެންމެމޮޅު ފުޓްބޯޅަ ކުޅުންތެރިޔާގެ އެވޯޑް ނުވަތަ ބަލޮންޑޯ އެވޯޑްވެސް ހޯދާފައިވާ އެފްރިކާގެ ހަމައެކަނި ކުޅުންތެރިޔާއެވެ.\n1989-2003 އަށް ލައިބީރިއާގައި ހިނގައިދިޔަ ވަރުގަދަ ދާޚިލީ ހަނގުރާމައިގެ ދުވަސްވަރު އޭނާ ގިނައިން ދިރިއުޅުނީ ގައުމުން ބޭރުގައެވެ. ޔޫރަޕްގެ ޓީމުތަކަށް ފުޓްބޯޅަ ކުޅުމުގައެވެ. އޭނާ ފުޓްބޯޅަ ކުޅެފައިވާ މަޝްހޫރު ޓީމުތަކުގެ ތެރޭގައި ޕީ.އެސް.ޖީއާއި، އޭސީ މިލާނާއި، ޗެލްސީގެ އިތުރުން މަންޗެސްޓަރ ސިޓީވެސް ހިމެނެއެވެ.\nދާޚިލީ ހަނގުރާމަ ނިމި 2005 ވަނަ އަހަރު ލައިބީރިއާގައި ބޭއްވި ރިޔާސީ އިންތިޚާބުގައިވެސް ޖޯޖް ވިއާ ވާދަކުރެއްވިއެވެ. އެހެންނަމަވެސް އެފަހަރުގެ ރިޔާސީ އިންތިޚާބު ކާމިޔާބުކުރެއްވީ މިހާރުގެ ރައީސާ އެލަން ޖޯންސަން ސާރލީފްއެވެ.\nނަމަވެސް 2014 ވަނަ އަހަރުން ފެށިގެން ވިއާއަކީ ލައިބީރިއާގެ ސެނޭޓްގެ މެމްބަރެކެވެ. ސިޔާސީ މައިދާނުން އިތުރު ތަޖުރިބާތައް ލިބިވަޑައިގެންނެވީ ސެނޭޓް މެމްބަރުކަން ލިބިވަޑައިގެންނެވި ފަހުން ކަމަށް އޭނާ ވިދާޅުވެއެވެ.\nޖޯޖް ވިއާގެ ރިޔާސީ އިންތިޚާބުގެ ކެމްޕެއިންގެ މައިގަނޑު ވައުދުތަކީ ތައުލީމާއި، ވަޒީފާއާއި، އިންފްރާސްޓްރަކްޗަރއެވެ. އޭނާ ރިޔާސީ އިންތިޚާބަށް ނުކުމެވަޑައިގެންނެވި އިރުވެސް ލައިބީރިއާގެ ރައްޔިތުންގެ މެދުގައި އޭނާއޮތީ ވަރަށް ބޮޑަށް މަގްބޫލްވެފައެވެ.\nލައިބީރިއާގެ ގިނަ ރައްޔިތުން ބުނަމުންދިޔައީވެސް "މިއީ ވިއާގެ ފަހަރު" ކަމަށެވެ. ނަތީޖާއެއްގެގޮތުން، މިއަހަރުގެ އޮކްޓޫބަރުމަހު ބޭއްވި ރިޔާސީ އިންތިޚާބުގެ ފުރަތަމަ ބުރުން އެންމެ ކުރި ހޯއްދެއްވީވެސް ޖޯޖް ވިއާއެވެ. އެހެންނަމަވެސް، ރިޔާސީ އިންތިޚާބު ކާމިޔާބުކުރަން ބޭނުންވާ 50 އިންސައްތަ ވޯޓް ލިބިވަޑައިނުގެންނެވިއެވެ.\nފުރަތަމަ ބުރުން އެންމެ ގިނަ ވޯޓް ހޯއްދެވި ދެ ކެނޑިޑޭޓުންގެ މެދުގައި ދެވަނަ ބުރެއް ބޭއްވީ އިއްޔެއެވެ. ދެވަނަބުރުގެ ވޯޓްގެ 98 އިންސައްތަ ގުނައި ނިމުނުއިރު ވޯޓުގެ 61.5 އިންސައްތަ ވޯޓް ކާމިޔާބު ކުރައްވާފައިވަނީ ވިއާއެވެ.\nލައިބީރިއާގެ ރިޔާސީ އިންތިޚާބު ކާމިޔާބު ކުރެއްވި ޖޯޖް ވިއާ (ކ) އަދި ރިޔާސީ އިންތިޚާބުގެ ދެވަނަ ބުރުގައި އޭނާއާ ވާދަކުރެއްވި މިހާރުގެ ނާއިބް ރައީސް ޖޯސެފް ބޯކައީ - ފޮޓޯ: އޭ.އެފް.ޕީ\nބުނެވޭގޮތުގައި ލައިބީރިއާގެ ފަގީރުންނާއި، ޚާއްސަކޮށް ޒުވާނުންގެ މެދުގައި ޖޯޖް ވިއާގެ މަގްބޫލްކަން ވަރަށް ބޮޑެވެ. ލައިބީރިއާގެ ޒުވާނުންގެ މެދުގައި ޖޯޖް ވިއާއަށް މުޚާތަބު ކުރަނީވެސް "މިސްޓަރ ޖޯޖް" ގެ ނަމުންނެވެ. ވިއާއަކީ ޒުވާނުން ނަމޫނާއަކަށްބަލާ އައިކަންއެކެވެ.\nޖޯޖް ވިއާއަކީ ލައިބީރިއާގެ ބައިމަދު "ކްރޫ" ގަބީލާއަށް ނިސްބަތްވެވަޑައި ގަންނަވާ ބޭފުޅެކެވެ. ވިއާ ބޮޑުފުޅުވީ ލައިބީރިއާގެ ވެރިރަށް މޮންރޯވިއާގެ ވަރަށް ފަގީރު އަވަށްގަނޑެއްގައެވެ. އޭނާ ބަލައި ބޮޑުފުޅުކުރެއްވީ މާމާފުޅެވެ. ދިރިއުޅުއްވުމުގެ ވަކި ހިސާބަކުން މަތީ ތައުލީމު ހުއްޓަވާލެއްވި ނަމަވެސް ޖޯޖް ވިއާ ފަހުންވަނީ ޑިގްރީ ފެންވަރަށް ތައުލީމު ހާސިލް ކުރައްވައިފައެވެ.\nއެކަމަކު، ރިޔާސީ އިންތިޚާބުގެ ކެމްޕެއިންގައި އިދިކޮޅު ފަރާތްތަކުން ބުނަމުންދިޔައީ، ގައުމުގެ ވެރިކަން ކުރެއްވުމަށް ޖޯޖް ވިއާ ތައްޔާރު ނޫން ކަމަށެވެ. "އޭނާއަކީ ރަނގަޅު، ހިތްހެޔޮ، މީހުންގެ އިހްތިރާމް ލިބިވަޑައިގެންފައި ހުންނެވި ބޭފުޅެއް. އެހެންނަމަވެސް އެއީ ރައީސްކަން ދޭންޖެހޭ ކަމެއްނޫން. ސަބަބަކީ އޭނާ ކޮންޓްރޯލް ކުރަނީ ޝައިތާނީ އަތަކުން" ރިޔާސީ އިންތިޚާބުގެ ފުރަތަމަ ބުރުގައި ވިއާއާ ވާދަކުރައްވައި ބަލިވެވަޑައިގެންނެވި ކެންޑިޑޭޓެއް ކަމަށްވާ ބެނޯނީ އޫރޭ ވިދާޅުވެފައި ވެއެވެ. އޫރޭ ފަހުންވަނީ ނާއިބް ރައީސް ޖޯސެފް ބޯކައީއަށް ތާއީދު ދެއްވާފައެވެ.\n"ޝައިތާނީ އަތެއް" ކަމަށް އޫރޭވެސް އަދި ޖޯޖް ވިއާއާ އިދިކޮޅު ބޭފުޅުން އިޝާރާތް ކުރައްވާ ބޭފުޅަކީ މިހާރުގެ ރައީސާ އެލަން ޖޯންސަން ސާރލީފެވެ. ސާރލީފް ވިއާއަށް ތާއީދު ދެއްވަނީ އެކަމަނާ މަގާމުން ވަކިވެވަޑައިގެންނެވި ނަމަވެސް ވިއާގެ މައްޗަށް ބާރު ފޯރުއްވައި އެކަމަނާގެ އެޖެންޑާތައް ކުރިއަށް ގެންދިއުމަށް ކަމަށް އިދިކޮޅު ފަރާތްތަކުން ތުހުމަތު ކުރެއެވެ.\nލައިބީރިއާގެ ރިޔާސީ އިންތިޚާބު ކާމިޔާބު ކުރެއްވި ޖޯޖް ވިއާ (ކ) އޭނާ ފުޓްބޯޅަ ކުޅުނު ދުވަސްވަރު ފީފާއިންދިން ދުނިޔޭގެ އެންމެމޮޅު ފުޓްބޯޅަ ކުޅުންތެރިޔާގެ އެވޯޑާއެކު:\nރިޔާސީ އިންތިޚާބަށް ޖޯޖް ވިއާ އުފެއްދެވި ކޯލިޝަން ފޮރ ޑިމޮކްރަޓިކް ޗޭންޖް، ސީޑީސީއަކީ ވަރަށް ގޯސްމީހުން ތިބި ޕްލެޓްފޯމެއް ކަމަށްވެސް އިދިކޮޅު ފަރާތްތަކުން ބުނަމުންދިޔައެވެ. އެގޮތުން އިދިކޮޅު ފަރާތްތަކުން ހަމަލާ ދެމުންގެންދިޔަ އެއް ބޭފުޅަކީ ނާއިބް ރައީސްގެ މަގާމަށް ވިއާ ނެރުއްވި ކެންޑިޑޭޓެވެ.\nނާއިބް ރައީސްގެ މަގާމަށް ޖޯޖް ވިއާ ނެރުއްވީ ލައިބީރިއާގައި މިހާރު ޖަލަށް ލާފައިވާ ކުރީގެ ރައީސް ޗާރލްސް ޓެއިލަރގެ ކުރީގެ އަނބިކަނބަލުން ޖެވެލް ހަވަރޑް-ޓެއިލަރއެވެ. އެކަމަކު ޖެވެލް ހަވަރޑް-ޓެއިލަރއަކީވެސް ލައިބީރިއާގައި ވަރަށް ބޮޑަށް އިހްތިރާމް ލިބިވަޑައިގެން ހުންނެވި، އެގައުމުގެ ސެނޭޓްގެ މެމްބަރެކެވެ.\nޖެވެލް ހަވަރޑް-ޓެއިލަރއާއި މިހާރުގެ ރައީސާ އެލަން ޖޯންސަން ސާރލީފްއަކީ މުޅި ލައިބީރިއާއަށް ބަލާއިރުވެސް އެގައުމުގެ ސިޔާސީ މައިދާނުން ފެންނަ އެންމެ ނުފޫޒުގަދަ އަންހެން ބޭފުޅުންގެ ތެރޭގައި ހިމެނިވަޑައިގަންނަވާ ދެބޭފުޅުންނެވެ.\nމިދެބޭފުޅުންގެ އިތުރުން، ލައިބީރިއާގެ ގިނަ ފަގީރުންވެސް ދެކޭގޮތުގައި "ފަގީރު އަވަށްގަނޑަކުން އައި މިކުއްޖާ" އަކީ ލައިބީރިއާގެ ހާލަތު ބަދަލު ކުރެއްވޭނެ ބޭފުޅެކެވެ. ލައިބީރިއާގެ ފަގީރު ނިކަމެތިން ގަބޫލުކުރަނީ، ޖޯޖް ވިއާއަކީ އެމީހުން ކޮންމެ ދުވަހަކު މިހާރު ތަޖުރިބާކުރަމުންދާ ފަގީރު ހާލު ދެނެގަނެ، އެކަން އެންމެ ގާތުން ތަޖުރިބާ ކުރައްވާފައި ހުންނެވި ބޭފުޅެއް ކަމަށެވެ. ފަގީރުންގެ އުދާސްތައްވެސް ދެނެވަޑައިގެން ހުންނެވި ބޭފުޅެއް ކަމަށެވެ.\nޖޯޖް ވިއާ ކައިވެނި ބައްލަވައިގެން އުޅުއްވަނީ ކްލާރް ވިއާއާއެވެ. އޭނާގެ ފިރިހެން ދަރިކަލުން ޓިމޮތީވަނީ ޕްރޮފެޝަނަލް ފުޓްބޯޅަ ކޮންޓްރެކްޓެއްގައި ޕީ.އެސް.ޖީއާއެކު މިއަހަރުގެ ޖުލައިމަހު ސޮއި ކޮށްފައެވެ.\nލައިބީރިއާގެ ރިޔާސީ އިންތިޚާބު ކާމިޔާބު ކުރެއްވި ޖޯޖް ވިއާއަކީ ކުރީގެ މަޝްހޫރު ބައިނަލްއަގްވާމީ ފުޓްބޯޅަ ތަރިއަކަށްވެފައި، ރިޔާސީ އިންތިޚާބު ކާމިޔާބު ކުރެއްވި ޚަބަރާއެކު އޭނާއަށް އެންމެ ފުރަތަމަ މަރްހަބާ ކިޔާފައިވާ މީހުންގެ ތެރެއިން އެކަކީ؛ ލައިބީރިއާއާ އަވަށްޓެރި ގައުމެއް ކަމަށްވާ އައިވަރީ ކޯސްޓަށް ނިސްބަތްވާ ބައިނަލްއަގްވާމީ ފުޓްބޯޅަ ތަރި ޑިޑިއަރ ޑްރޮގްބާއެވެ.


Muizzu Ombudsperson aa badhdhalu kurun, suvaalu ufedhey ethah kameh!\nމުއިއްޒު އޮމްބަޑްސްޕާސަންއާއި ބައްދަލުކުރުން، ސުވާލު އުފެދޭ އެތައް ކަމެއް!\nމަސައްކަތުގެ ގޮތުން ދެ އޮފީހުގެ އިސްވެރިން ބައްދަލުކުރައްވަން ޖެހޭ އެއްވެސް ކަމެއް ނެތް\n13 އޮކްޓޯބަރ 2021 | ބުދަ 18:40\nމުއިއްޒު އޮމްބަޑްސްޕާސަންއާއި ބައްދަލުކުރެއްވުން\nދައުލަތުގެ އެކި އިދާރާތަކާއި އޮފީސްތަކުން މުހިންމު ކަންކަމުގައި އަބަދުވެސް ބައްދަލުކޮށް މަޝްވަރާ ކުރެއެވެ. އެއީ އެއް އޮފީހުން އަނެއް އޮފީހަށް އެހީތެރިކަން ފޯރުކޮށްދިނުމާއި ގުޅިގެން މަސައްކަތް ކުރުމުގެ ރޫހުގައެވެ. ނަމަވެސް މި ބީދައިން މަސައްކަތުގެ ގޮތުން ނުގުޅޭ އޮފީސްތަކާއި އިދާރާތައް ވެސް ހުރެއެވެ. މިސާލަކަށް މާލެ ސިޓީ ކައުންސިލާއި ޗީފް އޮމްބަޑްސްޕާސްންގެ އޮފީހެވެ.\nދައްކަން މިއުޅެނީ މި ދެ އޮފީހުގެ އިސްވެރިން ބޭއްވި ސުވާލު އުފެދޭ ބައްދަލުވުމެއްގެ ވާހަކައެވެ. ތެދެކެވެ. މާލެ ސިޓީ ކައުންސިލަކީ ވަރަށް މަސައްކަތް ކުރާ މުރާލި ތަނެކެވެ. އަބަދުވެސް މާލެ ސިޓީގެ ރައްޔިތުންނަށް ބޭނުންވާ ކަންކަން ކޮށްދިނުމާއި ލުއިފަސޭހަ ކުރުމުގެ ގޮތުން ކުރެވޭ ތަފާތު ކަންކަމެވެ. އެއީ މަގެއްގެ ކާނު ބަދަލުކުރަން ޖެހުނަސް ކަފިހި ހުރަހެއްގައި ދަވާދުލާން ޖެހުނަސް އެކަމެކެވެ.\nނަމަވެސް އިންސާފު ނުލިބި ޒަމާންވެފައިވާ މައްސަލަތަކެއް ބެލުމަށް ގާނޫނަކުން އުފައްދާފައިވާ އޮފީހަކާއި މުނިސިޕަލް ކަންކަން ކުރުމަށް ބާރުދީފައިވާ އޮފީހެއްގެ ވެރިންތައް ބައްދަލުކުރައްވައި ދައްކަވާނެ ވާހަކައެއް އަދި ކުރައްވާނެ މަޝްވަރާތަކަކާއި މެދު އާންމުން ވަނީ ސުވާލު އުފައްދަން ފަށައިފައެވެ.\nއިހައްދުވަހަކު މާލެ ސިޓީ ކައުންސިލާއި ޗީފް އޮމްބަޑްސްޕާސަން އޮފީހުގެ އިސްވެރިން މާލޭގެ މޭޔަރާއެކު ބޭއްވި ބައްދަލުވުމެއްގެ ފޮޓޯތަކަކާއެކު މާލެ ސިޓީ ކައުންސިލުން ޓްވީޓެއް ކުރިއެވެ. ޓްވީޓުގައި ވަނީ އިންތިގާލީ އިންސާފުގެ އޮމްބަޑްސްޕަރސަންގެ އޮފީހާއެކު މާލޭގެ މޭޔަރު މުހައްމަދު މުއިއްޒު ބައްދަލު ކުރައްވައިފި ކަމަށެވެ. މޭޔަރު އިސްނަންގަވައިގެން ބޭއްވި ކަމަށް ދޭހަވާ މި ބައްދަލުކުރެއްވުމުގެ މަގްސަދެއް އަދި އިތުރު ތަފްސީލެއްވެސް ހާމައެއް ނުކުރެއެވެ. ދެ އޮފީހުން ކުރެ އޮފީހަކުން ނުކުރެއެވެ.\nއާންމުކޮށް އެއްބަޔަކު އަނެއްބަޔަކާ ބައްދަލު ކުރާނަމަ ބައްދަލުކުރަން ބޭނުންވާ ބަޔަކު އެ އޮފީހަށް ގޮސް ދެން އެބަޔަކާ ބައްދަލުކުރެއެވެ. މާލެ ސިޓީ ކައުންސިލްގެ ބައްދަލުވުމެއް އޮތީމާ ޗީފް އޮމްބަޑްސްޕާސަން އޮފީހުގެ ބޭފުޅުން މުއިއްޒާއި ބައްދަލުކުރައްވަން ބޭނުންފުޅުވެގެން މާލެ ސިޓީ ކައުންސިލްގެ ބޭފުޅުން ޒިޔާރަތެއް ކުރެއްވީތޯ ނުވަތަ އޮބަޑްސްޕާސަން އޮފީހުގައި މާލެ ސިޓީގެ މޭޔަރު ވަޑައިގެން ބައްދަލުކުރައްވާނެ ވަރަށް ޖާގަ ނެތީތޯ ވެސް ސުވާލު އުފެދޭ ހިސާބަށް މިކަން ވަނީ ގޮސްފައެވެ.\nނުވަތަ މޭޔަރުގެ ދައުވަތަކަށް އެބޭފުޅުން ޒިޔާރަތްކޮށް ބައްދަލުކުރެއްވީތޯ ނުވަތަ ބައްދަލުވުމުގެ ދައުވަތު ދީ ބައްދަލުކުރައްވަން ބޭނުންވީ ކޮން ބައެއްތޯ ވެސް ވިސްނާލަން ޖެހޭ ހިސާބަށް ކަންކަން މި އޮތީ ގޮސްފައެވެ. މޭޔަރު ބައްދަލުކުރައްވާނަމަ، އޮމްބަޑްސްޕާސަން އޮފީހަށް ވަޑައިގެން ބައްދަލުކުރައްވާނީއެވެ.\nއުސޫލެއްގެ ގޮތުން ޗީފް އޮމްބަޑްސްޕާސަން އަކީ ގާނޫނަކުން ކަނޑައެޅިފައި ހުރި މީހެކެވެ. އަދި އެ އޮފީހަކީ ގާނޫނަކުން ގާއިމްކޮށްފައި ހުރި އޮފީހެކެވެ. ހައިބަތުވެސް ބޮޑު މަސައްކަތްވެސް ގިނަ ބޭފުޅެކެވެ. އަދި ވަރަށް އާދަޔާ ޚިލާފް މައްސަލަތައް ބެލުމަށް މަސައްކަތް ކުރާ އޮފީހެކެވެ.\nމިސާލަކަށް ފުރަތަމަ ޖުމްހޫރިއްޔާގެ ރައީސް މުހައްމަދު އަމީން އަވަހާރަކޮށްލި ހާދިސާ ނުވަތަ މައްސަލަ ތަހުގީގު ކުރަން ނިންމާފައިވެއެވެ. ވަރަށް ބުރަ ވަރަށް ގިނަ އާދަޔާ ޚިލާފް މަސައްކަތްތަކެއް ކުރަމުން ގެންދާ ތަނެއްގެ ގޮތުގައި އޮމްބަޑްސްޕާސަންގެ އޮފީސް ފާހަގަކުރެވިގެންދެއެވެ.\nމާލޭގެ މޭޔަރު އެތަނުގެ ވެރިންނާ ބައްދަލުކުރެއްވުމުން އުފެދޭ ސުވާލަކީ ބަލަމުންދާ މައްސަލައަކާއި ގުޅިގެން ނުވަތަ ކޮންމެވެސް ކަހަލަ އެއްގޮތެއް ދިމާވެގެން މާލެ ސިޓީ ކައުންސިލްގެ ބޭފުޅުން ވަޑައިގެން ބައްދަލުކުރެއްވީ ކަމަށެވެ. ޗީފް އޮމްބަޑަސްޕާސަން އާއި މާލޭގެ މޭޔަރު ބައްދަލުކުރައްވާ ދައްކަވަންޖެހޭ ކޮން ވާހަކައެއްތޯ އޮންނާނީ މިހާ ހިސާބުން އާންމުން ވަނީ ސުވާލު އުފައްދާފައެވެ.\nބައްދަލުވުމުގައި މައްސަލައެއް ނެތެވެ. ނަމަވެސް މުޅިން ތަފާތު ދެ ކަމެއް ކުރާ އަދި ތަފާތު ދެ މަގަކުން ހިނގާ ބަޔަކު މިގޮތަށް ބައްދަލުކުރުމުން ސުވާލު އުފެދޭނެއެވެ. މި ދެބައި މީހުން މަޝްވަރާކޮށްގެން ވާހަކަދައްކައިގެން ހައްލުކުރަން އޮންނާނީ ކޮންކަމެއްތޯ ހިތަށް އަރާނެ އެތައްބަޔަކު ތިބޭނެއެވެ. މާލެ ސިޓީއާއި ގުޅުންހުރި ކަމެއް އޮމްބަޑްސްޕާސަންގެ އޮފީހަށް ހުށަހެޅިފައި އޮތްނަމަ މައުލޫމާތު ސާފުކުރަން ބައްދަލުކުރަންވީއެވެ. ނުވަތަ މާލޭގެ ސިޓީގެ މޭޔަރާއި ގުޅޭ މައްސަލައެއް އޮމްބަޑްސްޕާސަންގެ އޮފީހުގައި އޮތީމާ މޭޔަރު ބައްދަލުކުރައްވަފާނެއެވެ.\nއެހެންނޫނިއްޔާ އޮމްބަޑްސްޕާސަންގެ އޮފީސް ކައިރީގައި މަރާމާތުގެ މަސައްކަތެއް ނުވަތަ މަގު ހެދުމުގެ މަސައްކަތެއް ހުރުމުން ނުވަތަ މާލެ ސިޓީން ކުރެވޭނެ ކޮންމެވެސް ކަމެއް ބޭނުންވެގެން ބައްދަލުކުރީކަމަށް ވެސް ވެދާނެއެވެ. ނުގުޅޭ ދެ އޮފީހެއްގެ ބަޔަކު ބައްދަލުކުރީމާ މީހުންގެ ޚިޔާލަށް އެކި ސުވާލުތައް އަންނާނެކަން ޔަގީނެވެ.\nނަމަވެސް ފުލުހުންނާއި މާލެ ސިޓީގެ މޭޔަރާއި ޑެޕިއުޓީ މޭޔަރު ބައްދަލުކުރީމާ މީހަކު ސުވާލު އުފައްދާނެ ކަމެއް ވެސް ނޯންނާނެއެވެ. މާލޭގެ މަގުމަތި ބެލެހެއްޓުމާއި މާލޭގެ ޓްރެފިކް ބެލެހެއްޓުމާއި މާލޭގެ ސަލާމަތާއި ރައްކާތެރިކަމާއި ގުޅޭގޮތުން ފުލުހުންނާއި މަޝްވަރާކޮށްފާނެއެވެ. ނޫނިއްޔާ މާލޭގެ މަގުތައް ބެލެހެއްޓުމާއި ސީސީޓީވީ ހަރުކުރުމުގައި ކަންތަކުގައި ކަމުގައިވެސް ވެދާނެއެވެ. އަދި މާލޭގެ ކަންކަން ހުންނަގޮތުން ކަންކަން ރަނގަޅުކުރުމަށް މަޝްވަރާކޮށްފާނެއެވެ.\nއޮމްބަޑްސްޕާސަންގެ އޮފީހަކީ އިންސާފް ނުލިބި ހުރި ކަންކަމުގައި އިންސާފު ހޯދަދޭން ގާއިމްކޮށްފައި ހުރި އޮފީހެކެވެ. އެމީހުންނާއި މާލެސިޓީގެ މޭޔަރާއި ޑެޕިއުޓީ މޭޔަރާއި ބައްދަލުކޮށް ދައްކަން އޮންނާނީ ކޮން ވާހަކައެއް ހެއްޔެވެ. ބައެއް މީހުން ބުނެފައިވަނީ މިއީ ކޮން ރިޝްވަތެއް ދޭން ބޭއްވި ބައްދަލުވުމެއް ހެއްޔެވެ.\nޑރ.މުހައްމަދު މުއިއްޒު މުއިއްޒު މާލޭގެ މޭޔަރ ޑރ.މުހައްމަދު މުއިއްޒު އިންތިގާލީ އިންސާފުގެ އޮމްބަޑްސްޕާރސަންގެ އޮފީސް ޗީފް އޮމްބަޑްސްޕާރސަން އަބްދުއްސަލާމް އާރިފް\nޓީވީއެމްއަށް ސަލާމަތީ ބާރުތަކުން ވަން މައްސަލަ އޮމްބަޑްސްޕަރސަން އޮފީހުން ބަލަން ނިންމައިފި\nބްރިޖްވިއުއިންގ ޕްލެޓްފޯމް ޕްރޮޖެކްޓް މައްސަލައިގައި މުޢިއްޒުގެ މައްޗަށް ދައުވާކޮށްދިނުމަށް އެދި ޕީޖީއަށް ފޮނުވައިފި


Kulhudhuffushi Online - Uthuruge rahthakah dhiyavaru enmmeh boduvaany haveeru, udha araafaane !\nއުތުރުގެ ރަށްތަކަށް ދިޔަވަރު އެންމެ ބޮޑުވާނީ ހަވީރު، އުދަ އަރާފާނެ !\nއަބްދުލް ވާހިދު ޙަސަން - 10 މަސް ކުރިން - 22 އެޕްރީލް 2018\nދިޔަވަރު ބޮޑުވާ ވަގުތުތަކުގައި މިއަދާއި މާދަމާވެސް ރާއްޖޭގެ ރަށްތަކަށް އުދަ އަރާފާނެކަމަށް މޫސުމާ ބެހޭ އިދާރާއިން ލަފާކޮށްފި އެވެ.\nމޫސުމާ ބެހޭ އިދާރާއިން މިއަދު ބުނީ ރާއްޖޭގެ ރަށްތަކަށް އުދައަރަމުންދަނީ އައްޑު އަތޮޅުގެ އިރު ދެކުނުން ގާތްގަނޑަކަށް 1000 ކިލޯމީޓަރު ދުރުގައި އުފެދިފައިވާ ކޮޅިގަނޑެއްގެ ސަބަބުން، ރާއްޖޭގެ ސަރަހައްދުގައި ބާނި ބޮޑުވެފައިވާތީ ކަމަށެވެ.\nއިއްޔެވެސް ބައެއް ރަށްތަކަށް އުދައި އަރާފައިވާއިރު، ކުރިއަށް އޮތް 24 ގަޑިއިރުވެސް ދިޔަވަރު ބޮޑުވާ ވަގުތުތަކުގައި ރާއްޖޭގެ އެކި ސަރަހައްދުތަކަށް އުދައަރާނެ ކަމަށް ބެލެވޭތީ ސަމާލުވުމަށް އެދޭ ކަމަށެވެ.\nމޫސުމާ ބެހޭ އިދާރާން ވަނީ ރާއްޖޭގެ ތިން ސަރަހައްދަށް މިއަދާއި މާދަމާ ދިޔަވަރު ބޮޑުވާނެ ގަޑިތައްވެސް އާންމުކޮށްފަ އެވެ. އެގޮތުން މިއަދު ރާއްޖޭގެ އުތުރުގެ އަތޮޅުތަކަށް އެންމެ ދިޔަވަރު ބޮޑުވާނީ ހަވީރު 16:58 ގަ އެވެ. ދަންވަރު 3:42 އާއި މާދަމާގެ 18:13 ގަ އެވެ. މެދު ރާއްޖެތެރޭގެ އަތޮޅުތަކަށް ދިޔަވަރު އެންމެ ބޮޑުވާނީ މިއަދު ހަވީރު 17:39 އަދި މިރޭ 4:50 އާއި މާދަމާ 19:10 ގަ އެވެ. ދެކުނުގެ އަތޮޅުތަކަށް މިއަދު ދިޔަވަރު ބޮޑުވާނީ އިރުއޮއްސި 18:42ގަ އެވެ. މާދަމާ ހެނދުނު 6:10 އަދި 20:38 ގަ އެވެ.\nއެއިދާރާއިން ބުނީ ކޮޅިގަނޑުގެ ސަބަބުން ވޭތުވެދިޔަ ދެދުވަހު ރާއްޖޭގެ ހުރިހާ ސަރަހައްދަކަށްވެސް ވިއްސާރަކޮށްފައިވާ ކަމަށެވެ. ވަކިން ހާއްސަކޮށް ދެކުނުގެ އަތޮޅުތަކަށް ބޯކޮށް ވާރޭވެހިފައިވާ ކަމަށެވެ. އެގޮތުން 24 ގަޑިއިރުގެ ރެކޯޑަށް ބަލާއިރު، މިދިޔަ 20 ވަނަ ދުވަހު ސ. ގަމަށް 111 މިލިލީޓަރުގެ އަދި ގދ. ކާޑެއްދޫއަށް 56 މިލިލީޓަރުގެ ވާރޭވެހިފައިވާކަމަށް މޫސުމާ ބެހޭ ގައުމީ އިދާރާއިން ބުނެ އެވެ.\nއަދި ހަމަ އެދުވަހު ސ. ގަމަށް ގަޑިއަކު 47 މޭލަށް އަދި ކާޑެއްދޫއަށް ގަޑިއަކު 39 މޭލަށް ވައިގަދަވެފައިވާކަމަށް ވަނީ ރެކޯޑްކުރެވިފަ އެވެ. މިކޮޅިގަނޑު ލަފާކުރެވޭގޮތުގައި ދާނީ ރާއްޖެއާ ދުރަށް، އިރު ދެކުނަށް ޖެހުމުންކަމަށްވެސް އެއިދާރާއިން ބުނެ އެވެ.\nރާއްޖޭގެ ބައެއް ސަރަހައްދުތަކަށް އިއްޔެ އުދައަރާފައިވާއިރު އެންމެ އުތުރުގެ ބޮޑުތިލަދުންމަތީގެ ރަށްތަކަށްވެސް ވަނީ އުދައިގެ އަސަރުކޮށްފައެވެ.\nކުޅުދުއްފުއްޓަށް އުދަ އަރާ ގެއްލުންތަކެއް ވެއްޖެ\nއުދައެރުމުން ލިބިދާނެ ގެއްލުންތައް ކުޑަކުރުމަށް ފުލުހުންނާއި ކައުންސިލުތައް ގުޅިގެން މަސައްކަތް ފަށައިފި\nއުދައިގެ އަސަރު ކޮށްފާނެ ރަށްތައް ޑިޒާސްޓަރ މެނޭޖްމެންޓުން އިއުލާން ކޮށްފި\nމިނިވަން ޗެމްޕިއަންޝިޕްގެ ފައިނަލް ބުރު: ފޯކައިދޫގެ ފެށުން ރަނގަޅުކޮށްފި\nކޮންމެ ސްކޫލެއްގެ އެންމެ މޮޅު ދަރިވަރަށް ރައީސް ހަނދާނީ ފިލައެއް ދެއްވަނީ\nނެއްލައިދޫގައި ހުރި ސަޤީފްގެ ބެނާތަކަށް ގެއްލުންދީފި\nރައްޔިތުންނަށް ހިދުމަތް ދިނުމުގައި އެންމެ މުހިންމު ފަށަލައަކީ ކައުންސިލްތައް: ހޯމް މިނިސްޓަރު\nއަތޮޅުގެއަށް ބޮޑެތި މަރާމާތުތަކެއް ގެނެސް، ސްޓޭޓް ހައުސްގެ ނަމުގައި ހުޅުވައިފި\nކުޅުދުއްފުށީގައި އިމާރާތްކުރި ލޯކަލް މާރުކޭޓް ހުޅުވައިފި\n“އޯގާ” ކޭމްޕް ކުޅުދުއްފުށީގައި ފަށައިފި\nލޯކަލް މާރުކޭޓާއި، ސްޓޭޓް ހައުސް ހުޅުވާދެއްވުމަށް ހޯމް މިނިސްޓަރު މިއަދު ކުޅުދުއްފުއްޓަށް !\nކުޅުދުއްފުށީގައި ޑެންގީ ފެތުރޭ މިންވަރު އިތުރުވެއްޖެ، ރައްކާތެރިކަމުގެ ފިޔަވަޅުތައް އަޅާ!


ހުރަވީ ދުވަހާއިގުޅޭ މަޢުލޫމާތު ސްކޫލްތަކުގެ ދަރިވަރުންނަށްދީފި\nމިއަހަރުގެ ހުރަވީ ދުވަސް ފާހަގަކުރުމުގެ ގޮތުން ހުރަވީ ދުވަހާއި ގުޅޭ މަޢުލޫމާތުތައް ސްކޫލްތަކުގެ ދަރިވަރުންނަށްދީފިއެވެ. މިމަޢުލޫމާތު ދިނުމުގެ ބައްދަލުވުން އޮތީ ރޭ އިސްކަންދަރު ސްކޫލްގައެވެ. މިބައްދަލުމުގައި ހުރަވީ ދުވަހާއި ގުޅޭ ވަރަށް ގިނަ މަޢުލޫމާތުތަކެއް ސްކޫލްތަކުގެ ދަރިވަރުންނަށް ދެވުނެވެ.\nމިބައްދަލުވުމުގައި މިނިސްޓަރ އޮފް ހޯމްއެފެއާޒް ޢިމްރާން ޢަބްދުﷲ ވާހަކަފުޅު ދެއްކެވިއެވެ. އެމަނިކުފާނުގެ ވާހަކަފުޅުގައި އިސްލާމްދީނުގައި ހިނގާފައިވާ ތާރީޚީ ޙާދިސާތަކަށް އަލިއަޅުއްވާލައްވާާ އަދި ދޮންބަންޑާރައިންގެ ޙާދިސާއިން ލިބޭ ޢިބްރަތްތަކާއި ގުޅޭގޮތުން ވާހަކަފުޅު ދެއްކެވިއެވެ.\nދޮންބަންޑާރައިންގެ ޙާދިސާއަކީ ދަސްކުރަންޖެހޭ އެތައްފިލާވަޅެއް ހިމެނޭ ހާދިސާއެއްކަން ބަޔާންކޮށް މިމައުޟޫއަށް ވާހަކަދެއްކެވީ އަޙްމަދު ޢަލާއެވެ. އަދި ގައުމީ ބަޠަލުންގެ ޒިކުރާ އާކުރަންޖެހެނީ ކީއްވެ މިމަޢުޟޫއަށް ޕްރެޒެންޓޭޝަނެއް ހުށަހަޅާދެއްވީ އަޙްމަދު ޝާކިރެވެ. މިޕްރެޒެންޓޭޝަނުގައި ގައުމީ ޖިހާދުން ލިބިދިން ފިލާވަޅުތަކާއި ބެހޭގޮތުން މުހިންމު މަޢުލޫމާތުތަކެއް ހިއްސާކުރެވުނެވެ. މީގެ އިތުރުން މިބައްދަލުވުމުގައި މޯލްޑިވްސް ނޭޝަނަލް ޑިފެންސް ފޯސްގެ ފަރާތުން ތައްޔާރުކޮށްފައިވާ " ދަންބަންޑާރައިންގެ ޖިހާދު" ޑްރާމާ ދެއްކުންވެސް އޮތެވެ.\nހުރަވީ ދުވަހަކީ ހޮޅީންގެ އަޅުވެތިކަމުން ރާއްޖެ މިނިވަން ކުރެއްވުނު ހަނދާން އާކުރާ ދުވަހެވެ. އެދުވަސް ނިސްބަތްވަނީ އައްސުލްޠާނުލްޣާޒީ ޙަސަން ޢިއްޒައްދީނު ސިރީ ކުލަރަންމީބަ ކައްތިރި ބަވަނަ މަހާރަދުންނަށެވެ. ހުރަވީ ދުވަހަކީ ކޮންމެ އަހަރެއްގެވެސް ޖުމާދަލްއާޚިރާ މަހުގެ3ވަނަ ދުވަހެވެ.


20 ޖެނުއަރީ 2021 | ބުދަ 11:54\nދ. އަތޮޅު ގެމެންދޫ އަކީ 2004 ވަނަ އަހަރުގެ ސުނާމީ ކާރިސާގައި ވީރާނާވި ރަށްތަކުގެ ތެރެއިން އެއް ރަށެއެވެ. ގެމެންދޫ މީހުން ބަދަލުކޮށްފައިވަނީ އެއަތޮޅު ކުޑަހުވަދޫއަށެއެވެ.\nދ. ގެމެންދޫ - ގެމެންދޫގައި ހަދާފައިވާ ގެ އެއް ބިމާ ހަމަވެފައި، ސުނާމީ ކާރިސާ އަށްފަހު މި ރަށަކީ ފަޅު ރަށެއް - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީގެ ބިޔަ ބޮޑު ރާޅާއެކު، އެންމެ ބޮޑު ގެއްލުންވި އެއް ރަށަކީ ގެމެންދޫ - ފޮޓޯ: ރާއްޖެއެމްވީ\nދ. ގެމެންދޫ - ސުނާމީ ކާރިސާ އަކީ ދިވެހިންނަށް އެތައް އިބުރަތެއް ލިބި، ދިވެހީންގެ އެކުވެރިކަން ފެނިގެން ދިއަ ދުވަހެއް، މީހުން ސަލާމަތްކުރުމުގައި އާއި އަދި އެކަކު އަނެކަކަށް އަޅާލުމަށް ކުރި މަސައްކަތް ދައްކުވައިދިން އެއްބައިވަންތަކަމުގެ ދުވަހެއް - ފޮޓޯ: ރާއްޖެއެމްވީ\nދ. ގެމެންދޫ - ސުނާމީ ކާރިސާ އަށްފަހު ގެމެންދޫ ފަޅުވެގެން ދިއުމަކީ އެރަށުގެ ރައްޔިތުންނަށް ލިބުނު ވަރަށް ބޮޑު ހިތްދަތިކަމެއް، ކާބަފައިންގެ ދުވަސްވަރުން ފެށިގެން ދިރިއުޅެމުން އައި ރަށް ދޫކޮށް އެހެން ރަށަކަށް ބަދަލުވެ ދިރިއުޅުން ސުމަކުން ފަށަން ޖެހުން ވެގެން ދިއައީ އުނދަގޫކަމަކަށް - ފޮޓޯ: ރާއްޖެއެމްވީ\nދ. ގެމެންދޫ - ރަށުގައި މީހުން ދިރުޅުނު ގެތައް ފެންނަހެން މަތިން ނަގާފައިވާ ފޮޓޯއެއް - ފޮޓޯ: ރާއްޖެއެމްވީ\nދ. ގެމެންދޫ - އޮށްގަލުން ރާނާފައިވާ ގެއަކާ އެގޭގެ ގިފިލި، މިއީ ސުނާމީ ކާރިސާގެ ކުރިން ގެމެންދޫގެ އާއިލާއެއް ދިރިއުޅެމުން އައި ގެ އެއް، މިހާރު ވީރާނާވެ ހަލާކުވެފައި - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީ ކާރިސާގައި ގެމެންދޫ ވަނީ ދިރިނޫޅެވޭ ވަރަށް ހަލާކުވެފައި، މިހާރު ފެންނަން ހުރި ގެތައްވަނީ ވީރާނާވެ ބިމާ ހަމަވެފައި - ފޮޓޯ: ރާއްޖެއެމްވީ\nދ. ގެމެންދޫ - އަމިއްލަ ވަޒަން ދޫކޮށް އެހެން ރަށްރަށަށް ދިރިއުޅުން ބަދަލުކުރަން ޖެހުމަކީ ގެމެންދޫ ރައްޔިތުންނަށް ލިބުނު އެންމެ ބޮޑު ހިތާމަ - ފޮޓޯ: ރާއްޖެއެމްވީ\nދ. ގެމެންދޫ - ގެމެންދޫ އަށް އަރަން އޮންނަ ފާލަން - ފޮޓޯ: ރާއްޖެއެމްވީ\nދ. ގެމެންދޫ - ގެމެންދޫ ބީޗް ސަރަހައްދު - ފޮޓޯ: ރާއްޖެއެމްވީ\nދ. ގެމެންދޫ - ގެމެންދޫ ބީޗް ސަރަހައްދުން ފެންނަ ނަލަކަން، ރީތި ދޮންވެލިގަނޑު ކައިރިން މަޑު ނޫކުލައިގެ މޫދުން ރަށުގެ ގުދުރަތީ ރީތިކަން ދައްކުވައިދޭ - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީ ކާރިސާގައި، އެތައް ބައެއްގެ މުދަލާއި ގެދޮރާއި ދިރިއުޅުން ގެއްލިގެން ދިއަ - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީ ކާރިސާގައި ރާއްޖޭއިން މުޅިން ފަޅުވި ރަށްތަކުގެ ތެރެއިން ދ. ގެމެންދޫ ހިމެނޭ - ފޮޓޯ: ރާއްޖެއެމްވީ\nދ. ގެމެންދޫ - ސުނާމީގައި ގެއްލުން ލިބުނު ބައެއް ރަށް ރަށް އަލުން އާބާދުވުމާ ހަމައަށް ވެސް ގިނަ މީހުން އުޅުނީ ވަގުތީ ހިޔާތަކުގައި - ފޮޓޯ: ރާއްޖެއެމްވީ\nދ. ގެމެންދޫ - ގެމެންދޫ އަކީ 2004 ވަނަ އަހަރުގެ ސުނާމީ ކާރިސާގައި އެންމެ ބޮޑަށް ގެއްލުން ލިބުނު އެއް ރަށަށްވާއިރު، އެ ރަށަށް ޒިޔާރަތް ކުރުމުން، ސުނާމީގެ ބިރުވެރިިި ހަނދާންތައް އާ ވެގެންދޭ - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީ ކާރިސާގައި، އެތައް ބައެއްގެ މުދަލާއި ގެދޮރާއި ދިރިއުޅުން ގެއްލިގެން ދިޔައިރު، 8500 މީހުން ވަގުތީ ހިޔާތަކުގައި އުޅެންޖެހުނު އިރު، 12000 މީހުންގެ ގެދޮރު އެއްކޮށް ގެއްލިގެން ދިއަ ކަމަށް ރިކޯޑްތަކުން ދައްކާ - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީ ކާރިސާ އަކީ ދިވެހިންނަށް އެތައް އިބުރަތެއް ލިބިގެންދިއަ ހާދިސާއެއް، ތިމާގެ ހާލަތަށް ބެލުމެއް ނެތި އެކަކު އަނެކަކަށް އެހީތެރިވުމުގައި ނަމޫނާ ދެއްކި ދުވަހެއް - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީ ކާރިސާގައި ރާއްޖޭގެ ބައެއް ރަށްތަކަށް ވަނީ އިޔާދަ ނުކުރެވޭވަރުގެ ބޮޑެތި ގެއްލުންތަކެއްލިބިފައި - ފޮޓޯ: ރާއްޖެއެމްވީ\nދ. ގެމެންދޫ - ރަށުގެ އަތިރިމަތި، ފެންނަނީ ފަޅުކަމާއި، ވިރާނާކަން - ފޮޓޯ: ރާއްޖެއެމްވީ\nދ. ގެމެންދޫ - ގެއެއްގެ ފާރުގައި ހަރުކޮށްފައިވާ ގަޑިއެއް - ފޮޓޯ: ރާއްޖެއެމްވީ\nދ. ގެމެންދޫ - ގެމެންދޫގެ އާއިލާއެއް ދިރިއުޅެމުންދިއަ ގެ އެއް ސުނާމީ ކާރިސާގައި ގެއްލުންވެފައި، އެތައް އަހަރެއް ވަންދެން ބިނާކުރި، ގެ އާއި އަމިއްލަ ވަޒަން ދޫކޮށް އެހެން ރަށަކަށް ދިރިއުޅުން އާބާދުކުރުން ވެގެންދިއައީ ރަށުގެ ރައްޔިތުންނަށް ލިބުނު ބޮޑު ހިތާމައެއް - ފޮޓޯ: ރާއްޖެއެމްވީ\nދ. ގެމެންދޫ - ސުނާމީ ކާރިސާގައި އެތައް ބައެއްގެ ދިރިއުޅުން އެފުށް މިފުށަށް ޖަހާލީ އެތައް ބައެއްގެ ލޯ ކުރިމަތިން، އެތައް ދިވެހިންނެއް މިދުނިޔެ ދޫކޮށް ދިޔައިރު، ވީނުވީއެއް ނޭނގި އެތައް ބަޔަކު އާއިލާއާއި ވަކިވެގެންދިޔަ - ފޮޓޯ: ރާއްޖެއެމްވީ\nދ. ގެމެންދޫ - ރާއްޖޭގެ ތާރީހުގައި ވެސް އެންމެ ބޮޑު ގެއްލުމަކާއި ކުރިމަތިލާންޖެހުނު، ސުނާމީ ކާރިސާގައި އެތައް ބައެއްގެ އަމިއްލަ ވަޒަން ދޫކޮށް ދާންޖެހުނު - ފޮޓޯ: ރާއްޖެއެމްވީ\nދ. ގެމެންދޫ - ގެމެންދޫގެ އާއިލާ އެއް ދިރިއުޅެމުންދިއަ ގެއެއް، ސުނާމީގައި ގެއްލުންވެ ބިމާ ހަމަވެފައި - ފޮޓޯ: ރާއްޖެއެމްވީ\nދ. ގެމެންދޫ - 2004 ވަނަ އަހަރުގެ ސުނާމީގެ ބިޔަ ބޮޑު ރާޅާއެކު، އެންމެ ބޮޑު ގެއްލުންވި އެއް ރަށަކީ ގެމެންދޫ، މީހުންނަށް ދިރިނޫޅެވޭ ވަރަށް ގެއްލުން ލިބުނު - ފޮޓޯ: ރާއްޖެއެމްވީ\nދ. ގެމެންދޫ ކައިރި އޮންނަ ފަޅުރަށެއް - ގެމެންދޫ އަކީ މިހާރު ފަޅު ރަށެއް، ރީތި ދޮންވެލިގޮނޑު ދޮށުގެ ކައިރިން ފެންނަ މަޑު ނޫކުލައިގެ މޫދުން ރަށުގެ ގުދުރަތީ ރީތިކަން ދައްކުވައިދޭ - ފޮޓޯ: ރާއްޖެއެމްވީ


MMA in mi aharuves dhathuruveringe survey eh kuranee | Mihaaru\nއެމްއެމްއޭ އިން ސާވޭ ކުރަނީ\nއެމްއެމްއޭއިން މި އަހަރު ވެސް ދަތުރުވެރިންގެ ސާވޭއެއް ކުރަނީ\n04 ޑިސެމްބަރ 2018 - 17:332comments\nއެމްއެމްއޭ އިން ބުނީ މި ސާވޭ ކުރިއަށް ގެންދާނީ މި މަހުގެ 24 އިން 30 އަށް ވެލާނާ އިންޓަނޭޝަނަލް އެއާޕޯޓްގެ އެރައިވަލް ހޯލުގައި ކަމަށެވެ. ރާއްޖެއިން ބޭރުން އަންނަ ދިވެހީންނަށް އަމާޒުކޮށްގެން ކޮންމެ އަހަރަކު އެ އޮތޯރިޓީއިން ކުރަމުންގެންދާ މި ސާވޭގެ ބޭނުނަކީ ރާއްޖޭގެ ބެލެންސް އޮފް ޕޭމަންޓްސް ހިސާބުތައް ތައްޔާރުކުރުމަށް ބޭނުންވާ މައުލޫމާތު ހޯދުމެވެ.\nމި ސާވޭގައި މައިގަނޑު ގޮތެއްގައި ނަގާ މައުލޫމާތުތަކުގެ ތެރޭގައި ދަތުރުގެ މައިގަނޑު މަގްސަދު، ދަތުރު ކުރި ގައުމު، ޓިކެޓުގެ ހަރަދު، ހުރުމުގެ ހަރަދު، ބޭސް ފަރުވާއަށް ކުރެވުނު ހަރަދުގެ އިތުރުން ޖުމުލަ ގޮތެއްގައި މުޅި ދަތުރަށް ކުރެވުނު ހަރަދުގެ މައުލޫމާތު ހިމެނޭނެއެވެ.\nނަމަވެސް ވަކިވަކި ފަރުދުންގެ ނަމާއި އެޑްރެސް ފަދަ އެއްވެސް މައުލޫމާތެއް މި ސާވޭގައި އެކެއްނުކުރާނެ އެވެ. އަދި އެއްކުރެވޭ ހުރިހާ މަޢުލޫމާތެއްގެ ސިއްރު ހިފަހައްޓާނެކަމަށް އެއޮތޯރިޓީން ބުނެ އެވެ. ސާވޭ ކުރެވޭ މުއްދަތުގައި، އެމްއެމްއޭގެ ޓީމްތައް ވެލާނާ އިންޓަނޭޝަނަލް އެއާޕޯޓްގެ އެރައިވަލް ހޯލުގައި ސާވޭއަށް ބޭނުންވާ މައުލޫމާތު އެއްކުރުމުގައި ހަރަކާތްތެރިވާނެއެވެ.\nއެމްއެމްއޭ އިން އަންނަނީ 2014 ވަނަ އަހަރުން ފެށިގެން މި ސާވޭ ކުރަމުންނެވެ. މިދިޔަ އަހަރުގެ ސާވޭގައި 4220 މީހުން ވަނީ ބައިވެރިވެފަ އެވެ. މި ސާވޭގައި 2016 ވަނަ އަހަރު 4488 މީހުން ބައިވެރިވި އިރު 2015 ވަނަ އަހަރު މި ސާވޭގައި 3891 މީހުން ވަނީ ބައިވެރިވެފަ އެވެ.\nމިދިޔަ އަހަރުގެ ސާވޭން ދައްކާ ގޮތުން ދިވެހިން އެންމެ ގިނައިން ބޭސްފަރުވާއަށް ގޮސް އުޅެނީ އިންޑިޔާއަށެވެ. އަދި ޗުއްޓީ ހޭދަކުރުމަށް އެންމެ ގިނައިން ގޮސް އުޅެނީ ސްރީލަންކާއަށެވެ. މީގެ އިތުރުން މެލޭޝިޔާ އާއި ސިންގަޕޫރުގެ އިތުރުން ތައިލެންޑަށް ދާ މީހުންވެސް އިތުރުވަމުންދާކަމަށް މި ސާވޭއިން ދައްކަ އެވެ.\nއިތުރު ލިޔުންތައް އެމްއެމްއޭ މާލޭ އިންޓަނޭޝަނަލް އެއާޕޯޓް ވެލާނާ އިންޓަނޭޝަނަލް އެއާޕޯޓް


Tim BML dhookollanee – adduLIVE\nޓިމް ބީއެމްއެލް ދޫކޮޮށްލަނީ\nJun 02, 2022, 10:52 އައިޝަތު ނަޒާހަތު\nބޭންކް އޮފް މޯލްޑިވްސް (ބީއެމްއެލް) ގެ ސީއީއޯގެ މަގާމުގައި ހުންނެވި ޓޮމޮތީ ސޯޔާ (ޓިމް) މަގާމު ދޫކޮށްލައްވަން ނިންމައިފި އެވެ.\nބޭންކްގެ މުވައްޒަފުންނަށް އޭނާ މިއަދު ފޮނުއްވި މެމޯއެއްގައި ވިދާޅުވީ ގައުމީ ބޭންކްގައި ދެން ހިދުމަތްކުރައްވާނީ މަހެއްހާ ދުވަހު ކަމަށެވެ. ޓިމް ވިދާޅުވި ގޮތުގައި ފާއިތިވު ދެ އަހަރު ބީއެމްއެލްގައި ކުރެއްވުނު މަސައްކަތާއި އެތަނުގެ މުވައްޒަފުން ހޯދި ކާމިޔާބީއާ ދޭތެރޭ ފަހަރުވެވަޑައިގަންނަވަ އެވެ.\nޓިމް ވިދާޅުވީ ރާއްޖޭގެ ގައުމީ ބޭންކްގެ އިސްވެރިއެއްގެ ގޮތުގައި ހިދުމަތްކުރައްވަން ލިބުވަޑައިގަތުމަކީ ޝަރަފެއް ކަމަށާއި އެ ފުރުސަތަށްޓަކައި ޝުކުރު ވެސް އަދާކުރައްވާ ކަމަށެވެ. އޭނާ ބީއެމްއެލްގެ ސީއީއޯގެ މަގާމާ ހަވާލުވެވަޑައިގެންނެވީ 2019 ގެ ޖުލައި މަހުގެ މެދުތެރޭގަ އެވެ.\nއިނގިރޭސީވިލާތަށް އުފަން ޓިމް އަކީ ބައިނަލްއަގްވާމީ މާލީ ދާއިރާގައި 30 އަހަރަށް ވުރެ ގިނަ ދުވަހު މަސައްކަތްކުރައްވައި ގިނަ ތަޖުރިބާތަކެއް ހޯއްދަވާފައިވާ ބޭފުޅެކެވެ. ބީއެމްއެލްއާ ގުޅިވަޑައިގަތުމުގެ ކުރިން އޭނާ ހުންނެވީ ހުންނެވީ އިނގިރޭސިވިލާތު އިންވެސްޓުމަންޓު ކުންފުނި، އިނޮވޭޓް ޔޫކޭގެ ސީއީއޯގެ މަގާމުގަ އެވެ.\nބީއެމްއެލްގެ ސީއީއޯއަކަށް ޓިމް ހަމަޖެއްސީ އެ މަގާމުގައި ކުރިން ހުންނެވީ އިނގިރޭސިވިލާތުގެ އެންޑްރޫ ހީލީ 2018 ގެ ފަހުކޮޅު މަގާމުން ވަކިވެވަޑައިގަތުމާ ގުޅިގެންނެވެ. އޭނާ ބީއެމްއެލްގެ ސީއީއޯކަން ދޫކޮށްލެއްވީ އެ ގައުމުގެ ލީކް ޔުނައިޓެޑް ބިލްޑިން ސޮސައިޓީގެ ސީއީއޯގެ މަގާމު ލިބިވަޑައިގަތުމުންނެވެ


ޗައިނާއިން ސްޕެއަރ ޕާރޓް ލިބުންދަތިވެގެން ނިސާން ކުންފުނީގެ ޖަޕާންގެ ކާރުޚާނާ ހުއްޓުމަކަށް\nFebruary 14, 2020 01:59:09\nޖަޕާނުގެ ނިސާން ކާރުޚާނާއެއްގައި ކާރު ތައްޔާރުކުރަނީ\nސެރީނާ އަދި އެކްސް-ޓްރެއިލް ފަދަ ކާރުތައް އުފައްދާ ޖަޕާންގެ ނިސާން ކާރުޚާނާއެއްގެ އުފެއްދުންތައްް ދެދުވަހަކަށް މަޑުޖައްސާލަން ނިންމައިފިއެވެ.\nޗައިނާގަ ސްޕެއަރ ޕާރޓް އުފައްދާ ތަންތަނުގެ މަސައްކަތް ނުރައްކާތެރި ކޮވިޑް-19 (ކޮރޯނާ ވައިރަސް) ފެތުރެމުންދާތީ ބަންދުކޮށްފައިވުމުން ދުނިޔޭގެ ކާރު އުފައްދާ ގިނަ ކުންފުނިތަކަށް އަންނަނީ ދަތިތަކާ ކުރިމަތިވަމުންނެވެ.\nކާރުފަަދަ އުޅަނދުތަކުގެ ގިނައަދަދެއްގެ މުހިންމު ސްޕްއަރ ޕާރޓް އުފައްދާ މައިގަނޑު ގައުމަކީ ޗައިނާ ކަމުގައި ވެފައި ، ކޮރޯނާވައިރަސް ފުރަތަމަ ފެނުނު ހޫބޭ ޕްރޮވިންސަކީ ސްޕްއަރ އުފައްދާ ގިނަ ކާރުޚާނާތައް ހިމެނޭ އަވަށެކެވެ.\nމިދިޔަ ހަފްތާގައި ފިއެޓް އިންވެސް ވަނީ ސްޕްއަރ ޕާރޓް ލިބުމުގައި ދަތިތައް ދިމާވާތީ ޔޫރަޕުގައި ކާރު އުފައްދަމުން އަންނަ ކާރުޚާނާއެއްގެ މަސައްކަތް މަޑުޖައްސާލުމަށް ނިންމާފައެވެ.\nގިނަ ކާރުޚާނާތަކުގެ މަސައްކަތް ޗައިނީޒް އާ އަހަރަށްފަހު ހުޅުވުމަށް ނިންމާފައި ވީކަމުގައި ވިޔަސް ވައިރަސްގެ ސަބަބުން މުވައްޒަފުން ނައުމާއި، ކަމާބެހޭ ފަރާތްތަކުގެ އެންގުންތަކާއި އެކު ގިނަ ތަންތަން ވަނީ އަދިވެސް ބަންދުކުރެވިފައެވެ.\nޖަޕާން ކޮރޯނާވައިރަސް ނިސާން ނޮވިޑް-19\nFebruary 26, 2020 21:24:29\nކްރޫޒްލައިނަރ ތައް ރާއްޖެއައުން މަނާކޮށްފި


vnews - England squadun Kane aai Winks baakee kohfi\nއިންގްލެންޑްގެ ސްކޮޑުން ކޭން އާއި ވިންކްސް ބާކީކޮށްފި\nޓޮޓެންހަމަށް ކުޅެމުން އަންނަ އިނގިރޭސި ގައުމީ ޓީމުގެ ދެ ކުޅުންތެރިން ކަމަށްވާ ހެރީ ކޭން އަދި ހެރީ ވިންކްސް އަނިޔާގެ ސަބަބުން އިންގްލެންޑުގެ ގައުމީ ޓީމުގެ ސްކޮޑުން ބާކީކޮށްފި އެވެ.\nކޭން އަދި ވިންކްސް އަށް ވަނީ މިދިޔަ އާދީއްތަ ދުވަހު އިނގިރޭސި ޕްރިމިއަރ ލީގުގައި ކްރިސްޓަލް ޕެލަސްއާ ދެކޮޅަށް ކުޅުނު މެޗުގައި އަނިޔާވެ ދަނޑުން ބާލަފައެވެ. އޭގެ ސަބަބުން އެ ދެ ކުޅުންތެރިންނަށް ޖަރުމަން އަދި ބްރެޒިލްއާ ދެކޮޅަށް އިންގްލެންޑުން ކުޅޭ ރަހުމަތްތެރިކަމުގެ ދެ މެޗުގައި ނުކުޅެވޭނެ އެވެ.\nޓޮޓެންހަމްގެ މިޑްފީލްޑަރު ޑެލެ އަލީ ވެސް ވަނީ އަނިޔާގެ ސަބަބުން ގެރެތު ސައުތުގޭޓްގެ ސްކޮޑުގައި ނުހިމަނަން ނިންމާފައެވެ. މީގެ އިތުރުން ޓީމުގައި ހިމެނޭ ޗެލްސީގެ ޑިފެންޑަރ ގެރީ ކޭހިލް އާއި ލިވަޕޫލްގެ ޖޯޑަން ހެންޑަސަންއަށްވެސް އަނިޔާގެ މައްސަލަތަކެއް އުޅޭތީ މެޗުގައި ކުޅެވޭނެ ކަމާމެދު ވަނީ ޝައްކު އުފެދިފައެވެ.\nވިންކްސްގެ ބަދަލުގައި ޓީމަށް ނަގާފައި ވަނީ ވެސްޓް ބްރޮމްގެ މިޑްފީލްޑަރ ޖޭކް ލިވަމޯ އެވެ. އަދި އަލީގެ ބަދަލުގައި ސްކޮޑުން ޖާގަ ދީފައި ވަނީ އެވަޓަންގެ ޑިފެންޑަރ މައިކަލް ކީން އަށެވެ. ކީން ވަނީ ދާދިފަހުން ދިމާވި އަނިޔާގެ މައްސަލައަކުން އެނބުރި އައިސް އާދީއްތަ ދުވަހު ވަޓްފޯޑާ ދެކޮޅަށް ކުޅުނު މެޗުގައި ކުޅެފައެވެ.\nއިންގްލެންޑުން އެ ޓީމުން ކުޅޭ ފުރަތަމަ ރަހުމަތްތެރި ކަމުގެ މެޗުގައި އަންނަ ހުކުރު ދުވަހު ވެމްބްލީ ސްޓޭޑިއަމްގައި ނިކުންނާނީ ޖަރުމަނާ ދެކޮޅަށެވެ. އަދި އޭގެ ހަތަރު ދުވަސް ފަހުން ބްރެޒިލް އާ ކުރިމަތިލާން ޖެހޭނެ އެވެ.


Furathama Leg Gai Maziya In Varugadha Bengaluru Balikoffi - Vaguthu\nފުރަތަމަ ލެގުގައި މާޒިޔާ އިން ވަރުގަދަ ބެންގަލޫރު ބަލިކޮށްފި\n4 މަސް ކުރިން ( ފެބުރުއަރީ 19, 2020 )\nއޭއެފްސީ ކަޕްގެ ޕްލޭއޮފް ބުރުގެ ފުރަތަމަ ލެގުގައި މިއަދު ހަވީރު މާލޭގައި ރާއްޖޭގެ މާޒިޔާ އިން އިންޑިއާގެ ގަދަ ބާރު ބެންގަލޫރު އެފްސީ ބަލިކޮށްފި އެވެ.\nގައުމީ ފުޓްބޯޅަ ދަނޑުގައި ކުޅުނު މެޗު މާޒިޔާ އިން ކާމިޔާބުކުރީ 2-1 އިންނެވެ. މި ދެޓީމު ވާދަކުރާ ދެ ވަނަ ލެގު މެޗު އޮންނާނީ އަންނަ ބުދަ ދުވަހު ބެންގަލޫރުގެ ދަނޑުގަ އެވެ. މިއަދުގެ ނަތީޖާއާ އެކު ބެންގަލޫރަށް ގްރޫޕް ސްޓޭޖަށް ކޮލިފައިވެވޭނީ އަމިއްލަ ދަނޑުގައި މާޒިޔާގެ މައްޗަށް ކުރި ހޯދައިގެންނެވެ.\nމިއަދުގެ މެޗުގެ ފުރަތަމަ ހާފުގައި މާޒިޔާއިން މޮޅަށް ކުޅުނު އިރު ލަނޑު ޖަހަން ރަނގަޅު ފުރުސަތުތަކެއް އެޓީމުން ތަނަވަސްކުރިއެވެ. މި ހާފުގައި ލީޑު ނަގަން އެންމެ ހުސް ފުރުސަތެއް ލިބުނީ އިބްރާހިމް މަހުދީ ހުސެއިން (ފޭދޫ އިއްބެ) އަށެވެ. ފުރަތަމަ ހާފު ނިމެން ކައިރިވެފައި ވަނިކޮށް މާޒިޔާ އިން އުފެއްދި ކައުންޓާ ހަމަލާއެއްގައި ހަމްޒާ މުހައްމަދު (ހަމްޕު)ގެ އެހީތެރިކަމާއެކު ގޯލު ކުރިމަތިންހެން އިއްބެ ފޮނުވާލި ބޯޅަ ދިޔައީ ދަނޑިމަތިން ބޭރަށެވެ.\nމި ހާފުގެ ކުރީކޮޅު މާޒިޔާގެ ކެޕްޓަން އަސަދުﷲ އަބްދުﷲ (އަސައްކޮ) ވަނީ ކަކުލަށް ލިބުނު އަނިޔާއެއްގެ ސަބަބުން ބަދަލުކޮށްފަ އެވެ. އޭނާގެ ބަދަލުގައި ކުޅެން އެރީ މިޑްފީލްޑަރު މޫސާ ޔާމީން އެވެ. ފުރަތަމަ ހާފް ނިމުމުގެ ކުރިން ބެންގަލޫރުގެ ކުޅުންތެރިއަކު އޭރިޔާ ބޭރުން ތިރިތިރިން ފޮނުވާލި ހަމަލާއެއް މާޒިޔާގެ އަފްގާނިސްތާން ގޯލްކީޕަރު އޮވޭސް އަޒީޒީ ވަނީ މަތަކޮށްފައެވެ.\nމާޒިޔާގެ ފުރަތަމަ ލަނޑު މެޗުގެ 62 ވަނަ މިނެޓުގައި ކާމިޔާބު ކުރީ ފޭދޫ އިއްބެ އެވެ. އިއްބެ މި ލަނޑު ޖެހީ އިބްރާހިމް އައިސަމް ތަނަވަސްކޮށްދިން ފުރުސަތެއްގައި ގޯލުގެ ތިރީ ކަނަށް ބޯޅަ ފޮނުވާލައިގެންނެވެ. ބެންގަލޫރުން މެޗުގެ ނަތީޖާ ހަމަހަމަ ކުރީ، އެ ޓީމަށް ލިބުނު ޕެނަލްޓީއެއްގަ އެވެ. ރެފްރީ މި ޕެނަލްޓީ ބެންގަލޫރަށް ދިނީ އޭރިއާ ތެރެއިން އެޓީމުގެ ފޯވަޑް މުހައްމަދު އާޝިގީ އަތުން ބޯޅަ ހޯދަން އުޅުމުގެ ތެރޭގައި އޭނާ އަށް މާޒިޔާގެ ބިދޭސީ ދެ ޑިފެންޑަރުން ކަމަށްވާ ޝަރީފް މުހައްމަދު އާއި ޕީޓާ ޕްލަނިޗް ފައުލްކޮށްފައިވާ ކަމަށް ބުނެއެވެ. ބެންގަލޫރުން ފޮނުވާލި ޕެނަލްޓީ ކާމިޔާބުކުރީ ފްރެންސިސްކޯ ހޯސޭ ބޯގެސް އެވެ. އޭނާ އަކީ ކުރިން ސްޕެއިންގެ ބާސެލޯނާގެ ބީ ޓީމަށް ކުޅުނު ކުޅުންތެރިއެކެވެ.\nބެންގަލޫރުގެ ލަނޑަށްފަހު އެޓީމުން ވަނީ ކުރިއަށް ޖެހި މާޒިޔާގެ ގޯލަށް ނުރައްކާ ކުރެވޭތޯ ވަރަށް މަސަތްކަތްކޮށްފައެވެ. އެހެން ނަމަވެސް މާޒިޔާ އިން ބެންގަލޫރު ހިފެހެެއްޓުމުގައި މޮޅު ކުޅުމެއް ދައްކައިފައެވެ.\nމާޒިޔާ މެޗުން މޮޅުވި ލަނޑު 78 ވަނަ މިނެޓުގައި އެޓީމަށް ކާމިޔާބުކޮށްދިނީ ބިދޭސީ ފޯވަޑް ކޯނޭލިއަސް ސްޓެވާޓް (ކޯނޭ) އެވެ. ހަމްޕު ދިން ބޯޅައިގައި އޭރިއާގެ ތެރެއަށް ވަދެ ކޯނޭ ފޮނުވާލި ބާރު ބޯޅަ ހުއްޓުވުމުގައި ކީޕަރު ގްރްޕްރީތް ސިންހް އަށް މާބޮޑު މަސަތްކަތެއް ނުކުރެވުނެވެ. އޭގެ ފަހުން ދެވަނަ ފަހަރަށް ނަތީޖާ އެއްވަރު ކުރަން ބެންގަލޫރަށް ހުސް ފުރުސަތެއް ލިބުނު ނަމަވެސް އެޓީމުގެ ބިދޭސީ ކުޅުންތެރިއާ އެރިކް ޕަރްޓާލޫ ބޮލުން ފޮނުވާލި ބޯޅަ އަމާޒުވީ ގޯލުގެ ދަނޑިއަށެވެ.\nމިއީ ބެންގަލޫރު އަތުން މާޒިޔާ އަށް މިހާތަނަށް ލިބުނު ފުރަތަމަ މޮޅެވެ. އޭއެފްސީ ކަޕްގައި މީގެ ކުރިން މިދެޓީމު 2015 އަދި 2017 ވަނަ އަހަރު ކުޅުނު ހަތަރު މެޗުން ވެސް ބެންގަލޫރު ވަނީ މާޒިޔާގެ މައްޗަށް ކުރި ހޯދާފަ އެވެ.\nޕްލޭއޮފްގައި ދެ ލެގުގެ އެގްރިގޭޓުން ކުރި ހޯދައިފި ނަމަ އޭއެފްސީ ކަޕްގެ ގްރޫޕް ސްޓޭޖުގައި މާޒިޔާ ހިމެނޭނީ ރާއްޖޭގެ ޓީސީއާ އެއް ގްރޫޕެއްގަ އެވެ. އެ ގްރޫޕްގައި ދެން ހިމެނެނީ ބަންގްލަދޭޝްގެ ބަޝަންދުރާ ކިންގްސް އަދި އިންޑިއާގެ ޗެންނާއީ ސިޓީ އެވެ.


Sarukaarun Gaboolu Kuraa Gothugai Magoofai Fai Kaan Jehey Halathah Gaumu Gosdhaane: Mundhu – Iru\nސަރުކާރުން ގަބޫލުކުރާ ގޮތުގައި މަގޫފަތް ކާންޖެހޭ ހާލަތަށް ގައުމު ގޮސްދާނެ: މުންދު\nސަރުކާރުން ގަބޫލުކުރާ ގޮތުގައި މަގޫފަތް ކާންޖެހޭ ހާލަތަށް ގައުމު ގޮސްދާނެ ކަމަށް ޕީއެންސީގެ ނައިބު ރައީސް ހުސެއިން ޝަރީފު (މުންދު) ވިދާޅުވެއްޖެ އެވެ.\nމުންދު ވިދާޅުވީ ކޮވިޑް-19 ގެ ސަބުބުން ދުނިޔޭގެ އިގްތިސޯދަށް ބޮޑެތި ގެއްލުންވަމުންދާ ކަމަށެވެ. އެހެންކަމުން ރާއްޖެ ކާބޯތެކެއްޗަށް ޖެހޭނެކަމަށް ސަރުކާރުން ވެސް ގަބޫލުކުރާކަމަށް ވިދާޅުވެ އޭނާ ވަނީ އެގޮތަށް އެކަން ސާފުވަނީ ދަނޑުވެރިކަމުގެ ބާވަތްތައް އުފެއްދުމަށް ސަރުކާރުން މިދަނޑިވަޅުގައި ބާރު އަޅަމުންދާތީ ކަމަށް ވިދާޅުވެފަ އެވެ. ” މިއަދު މިދައްކަވަނީ ފަލަމަޑި ރާއްޖޭގައި ގިނަކުރައްވާށޭ. އަސްލު މި ބުނެވެނީ ކީކޭތޯ؟ މިނިސްޓަރު އަރާވަޑައިގެން އަޅުގަނޑުމެންގެ ދަނޑުވެރިންކަން ރަނގަޅުކުރަން މި ފަލަމަޑީގެ ބާވަތް ގިނަކުރައްވާށޭ ވިދާޅުވީމަ އަޅުގަނޑު ގަންނަނީ ބިރޭ. އޭގެ މަނައަކީ އަޅުގަނޑުމެން ރާއްޖެއަށް ކާބޯތަކެއްޗަށް ވަރަށް ބޮޑު ދައްޗެއް ކުރިމަތިވަނީއޭ މިއޮތް. މިއޮތީ މަގޫފަތުގެ ޒަމާން މާލަހެއްނުވެ އަލުން އަނެއްކަ އިޔާދަވާ ހިސާބަކަ ގޮސްފައޭ. އެކަން ސަރުކާރަށް އެބަ އެނގެޔޭ،” ޝަރީފް ވިދާޅުވި އެވެ.\nމުންދު ވިދާޅުވީ ކޮވިޑް-19 ގެ ސަބަބުން އިންޕޯޓުކުރުމުގައި ދަތިތަކާއި ކުރިމަތިލާން ޖެހިފައިވާ ކަމަށާއި ތަކެތި އިންޕޯޓުކުރާ ގައުމުތަކުގެ ހާލަތުވެސް ސަރުކާރަށް އެނގޭ ކަމަށެވެ. އަދި އިގްތިސޯދީ ވެއްޓުމާއެކު ރާއްޖޭގައި މަސައްކަތްކުރާ މުވައްޒަފުންގެ މުސާރަ ކުޑަކުރަން ޖެހޭނެ ކަމަށާއި މި ބަލިމަޑުކަމުގެ ސަބަބުން ރާއްޖެއަށް ކުރިމަތިވާނެ ދަތިކަމުގެ ހާލަތު ހަގީގަތަށް ރައްޔިތުންނަށް ބުނެދޭން ޖެހޭކަމަށެވެ.\nއޭގެ އިތުރުން، ރާއްޖެއަށް ދިމާވި ބަލިމަޑުކަމަކީ މި ސަރުކާރުން ކުރިކަމެއްނޫން ކަމަށާއި އެހެންކަމުން މި ހާލަތުން އަރައިގަތުމުގައި ސިޔާސީ ކޯޅުން ދޫކޮށް އެންމެން މަޝްވަރާކުރަން ޖެހޭކަމަށް ވެސް އޭނާ ވިދާޅުވި އެވެ.\nމިދިޔަ އަހަރު އެކި ކަންކަމާ ގުޅޭގޮތުން 840 ލަފާ ދީފައި ވާނެ: އޭޖީ\nރާއްޖެ ބަލިމަޑުކަމަކަށްދާނެ ކަމަށް މުންދު ފާހަގަކުރެއްވިއިރު ރައްޔިތުން ބަނޑަށް ނުޖެހޭނެކަމަށް ގައުމާ މުހާތަބުކުރައްވާ ރައީސް އިބްރާހިމް މުހައްމަދު ސޯލިހު ވަނީ ވިދާޅުވެފަ އެވެ. އެގޮތުން 10 މަސް ދުވަހަށް ބޭނުންވާ ކާޑުގެ ބާވަތް ހުންނާނެކަމަށް ރައީސް ވިދާޅުވެ އެވެ.\n5 އެޕްރީލް 2020\nކަލޭ ދެލޯ ބޮޑު ކޮށްގެން ތިއުޅެނީ ކޮންކަމަކާއި.. ކޮންމެ ވެރިކަމެއްގައިވެސް 80،000 ރުފިޔާގެ މުސާރަ ނެގީ މިދިޔަ 35 އަހަރުގައި.. ވަގަށް ނެގިބައި ނުލައި…\nދެން އުފަލުން އޮވޭ..


SunOnline: Morocco gai plastic kothalhu ufehdhumaa beynunkurun manaa koffi\nޕްލާސްޓިކް ކޮތަޅު --\nމޮރޮކޯގައި ޕްލާސްޓިކް ކޮތަޅު އުފެއްދުމާއި ބޭނުންކުރުން މަނާކޮށްފި\n2 އަހަރު 10 މަސް ކުރިން - 05 ޖުލައި 2016 2\nހުޅަނގު އުތުރު އެފްރިކާގެ ގައުމެއް ކަމުގައިވާ މޮރޮކޯގައި ޕްލާސްޓިކް ކޮތަޅު އުފެއްދުމާއި ބޭނުންކުރުން ގާނޫނީ ގޮތުން މަނާ ކޮށްފި އެވެ. މިކަން މަނާ ކުރީ މި ޖުލައި މަހުގެ އެއްވަނަ ދުވަހުން ފެށިގެންނެވެ.\nމޮރޮކޯގައި ޕްލާސްޓިކް ކޮތަޅު ބޭނުންކުރުން މަނާކޮށް ގާނޫނެއް ހެދީ މިދިޔަ އަހަރުގެ އޮކްޓޫބަރު މަހުގަ އެވެ. އެ ގާނޫނު ބުނާ ގޮތުން 2016 ވަނަ އަހަރުގެ ޖުލައި އެއްވަނަ ދުވަހުން އެގައުމުގައި ޕްލާސްޓިކް ކޮތަޅު އުފެއްދުމާއި އިމްޕޯޓު ކުރުމާއި ބޭނުންކުރުން މަނާ ވާނެ އެވެ.\nމޮރޮކޯއަކީ މުޅި ދުނިޔޭގައި ވެސް ދެވަނައަށް އެންމެ ގިނައިން ޕްލާސްޓިކް ކޮތަޅު ބޭނުންކުރާ ގައުމެވެ. އެ ގައުމުގައި ކޮންމެ އަހަރަކު ވެސް ތިން ބިލިޔަނަށް ވުރެ ގިނަ ޕްލާސްޓިކް ކޮތަޅު ބޭނުން ކުރާ އިރު، އެވަރޭޖް ގޮތެއްގައި އެގައުމުގެ ކޮންމެ ރައްޔިތަކު އަހަރަކު 900 އަށް ވުރެ ގިނަ ޕްލާސްޓިކް ކޮތަޅު ބޭނުން ކުރެ އެވެ.\nޕްލާސްޓިކް ކޮތަޅު މަނާ ކުރުމާ ބެހޭ ގާނޫނު ތަންފީޒު ކުރަން ފަށާފައިވާ އިރު މޮރޮކޯގެ ޓްރޭޑް އެންޑް އިންޑަސްޓްރީ މިނިސްޓަރު މޫލޭ ހާފިޒް އަލްއާލަމީ ވިދާޅުވީ މި ގާނޫނަށް ހޭނެން ރައްޔިތުންނަށާއި ސަރުކާރަށް ވެސް ވަގުތު ނަގާނެ ކަމަށެވެ. އެހެން ނަމަވެސް ޕްލާސްޓިކް ކޮތަޅުގެ ބަދަލަށް ކަރުދާސް އަދި ފޮތި ކޮތަޅު ގިނަ އަދަދަކަށް ލިބެން ހުންނާނެ ކަމަށް އޭނާ ވިދާޅުވި އެވެ.\nއެހެން ނަމަވެސް މޮރޮކޯއަކީ އެފްރިކާ ބައްރުގައި މިފަދަ ނިންމުމެއް ނިންމި ފުރަތަމަ ގައުމެއް ނޫނެވެ. ޕްލާސްޓިކް ކޮތަޅު ބޭނުންކުރުން މަނާ ކުރުމާއި އޭގެ މައްޗަށް ބޮޑެތި ޓެކްސްތަކެއް ކަނޑައެޅުން ފަދަ ނިންމުންތަކެއް ދެކުނު އެފްރިކާ، ސޮމާލިއާ އަދި ރުވަންޑާ ފަދަ ގައުމުތަކުގައި އަންނަނީ ތަންފީޒު ކުރަމުންނެވެ.\nމޮރޮކޯގައި ޕްލާސްޓިކް ކޮތަޅު ބެނުންކުރުން މަނާ ކޮށްފައިވާ އިރު، މި އަހަރުގެ ނޮވެމްބަރު މަހު އެގައުމުގެ މަރާކޭޝް ސިޓީގައި، އދގެ ފްރޭމްވޯކް ކޮންވެންޝަން އޮން ކްލައިމެޓް ޗޭންޖްގެ 22 ވަނަ ކޮންފެރެންސް އޮފް ޕާޓީޒް ބާއްވާނެ އެވެ.\nވިޔަފާރި ތިމާވެށި އެފްރިކާ މޮރޮކޯ\nދުބާއީގައި ކުރިއަށްދާ އޭޓީއެމް ފެއާގައި މަޓާޓޯގެ ޓްރެވަލް އެޖެންޓް ގައިޑް ނެރެފި 10 ގަޑި 38 މިނެޓް ކުރިން\nސަޓާގެ ބޫޓާން ހޮސްޕިޓާލިޓީ ޕާޓްނަރަކަށް ޒިހްވާ ލިނގް ހެރިޓޭޖް 10 ގަޑި 30 މިނެޓް ކުރިން\nހޮޓެލިއާ ސަމިޓްގެ ފަހުގެ ތައްޔާރީތައް ކުރިއަށް 11 ގަޑި 54 މިނެޓް ކުރިން\nއެމްޑަބްލިއުއެސްސީ: 23 އަހަރުވީ ކުންފުންޏަށް ހަތަރު އަހަރުތެރޭ ބޮޑެތި ކުރިއެރުންތަކެއް 13 ގަޑި3މިނެޓް ކުރިން\nއެސްޓީއޯގެ ފައިދާ އިން ހިއްސާއަކަށް 55 ރުފިޔާ ބަހަން ނިންމައިފި 14 ގަޑި 24 މިނެޓް ކުރިން


Teacherun ge bainal aquvaamee conference anna November mahu baavvanee | Mihaaru\nިހިރިޔާ ސްކޫލުގެ ޓީޗަރުންތަކެއް: ޓީޗަރުން ކުރިއަރުވަން އެކި މަސައްކަތް އަންނަީ ކުރަމުން - މިހާރު ފައިލް ފޮޓޯ\nޓީޗަރުންގެ ބައިނަލްއަގުވާމީ ކޮންފަރެންސް އަންނަ ނޮވެމްބަރު މަހު\n13 ސެޕްޓެމްބަރ 2017 - 17:322comments\nޓީޗަރުންގެ ފެންވަރު މަތިކޮށް، ދިމާވާ މައްސަލަތައް ދެނެގަނެ، ފުޅާ ދާއިރާއެއްގައި މަޝްވަރާކުރުމުގެ ބައިނަލްއަގުވާމީ ކޮންފަރެންސް އަންނަ ނޮވެމްބަރު މަހު ބާއްވަން ހަމަޖައްސައިފި އެވެ.\nނޭޝަނަލް އިންސްޓިޓިއުޓް އޮފް އެޑިއުކޭޝަން (އެންއައިއީ) ގައި އޮތް ނޫސްވެރިންގެ ބައްދަލުވުމުގައި ސީނިއީ ޕޮލިސީ އެގްޒެކެޓިވް ޑރ. އަހުމަދު ރިޔާޒު ވިދާޅުވީ ނޮވެމްބަރު 12-13 ގައި ބާއްވާ ކޮންފަރެންސްގައި ރާއްޖޭގެ އިތުރުން ސްރީ ލަންކާ އާއި އިންޑިއާގެ ތަޖުރިބާކާރުން ބައިވެރިވާނެ ކަމަށެވެ.\nމި ކޮންފަރެންސްގައި ބައިވެރިވެވެނީ ވަކި ފީއެއް ދައްކައިގެންނެވެ. އެގޮތުން އަންނަ މަހުގެ 15-30 އާ ދެމެދު ހުޅުވާ މުއްދަތުގައި ރަޖިސްޓްރީކުރާ ނަމަ ދިވެހިންގެ އަތުން 500ރ. ނަގަ އެވެ. އެ މުއްދަތުގައި ބޭރު މީހުންގެ ފީއަކީ 150 ޑޮލަރެވެ. ނޮވެމްބަރު 1 އިން 8 އާ ދެމެދު ރަޖިސްޓްރީވާ ދިވެހިން 600 ރުފިޔާ އަދި ބޭރު މީހުން 200 ޑޮލަރު ދައްކަން ޖެހެ އެވެ.\nރިޔާޒު ވިދާޅުވި ގޮތުގައި މި އަހަރުގެ ކޮންފަރެންސް އަމާޒުކޮށްފައިވަނީ މަންހަޖު ކިޔަވައިދިނުމާއި ފެންވަރު ވަޒަންކުރުމުގެ މައްޗަށެވެ. އެގޮތުން އެ ދާއިރާއިން ހުށަހަޅައި ފުޅާ ދާއިރާއެއްގައި މަޝްވަރާކުރާނެ ކަމަށް އޭނާ ވިދާޅުވި އެވެ.\nމިއީ ރާއްޖޭގައި ބާއްވާ މީގެ ހަތަރު ވަނަ ކޮންފަރެންސެވެ. މީގެ ކުރިން ބޭއްވި ތިން ކޮންފަރެންސްގައި ވެސް އެކި ގައުމުތަކުގެ ތައުލީމީ ދާއިރާގެ ތަޖުރިބާ ހިއްސާކޮށްފައިވާކަން ރިޔާޒު ފާހަގަކުރެއްވި އެވެ.\n"މިއީ ބައިނަލްއަގުވާމީ ފެންވަރުގެ ކޮންފަރެންސްއެއް ވީމަ، އެކި ގައުމުތަކުގެ ތައުލީމީ އިންސްޓިޓިއުޓުތަކަށް ވެސް އެ ހަރަކާތާ ގުޅޭ މައުލޫމާތު ފޮނުވާފައިވާނީ. މިހާރު ވެސް އެބަހުރި ބައެއް ގައުމުތަކުން ޕޭޕަރުގެ ސަމަރީ ފޮނުވާފައި،" ރިޔާޒު ވިދާޅުވި އެވެ.\nކެމްބްރިޖް ޔުނިވަސިޓީ ޕްރެސްއާ ގުޅިގެން ބާއްވާ މި އަހަރުގެ ކޮންފަރެންސްގައި ބައިވެރިވުމުގެ ފުރުސަތު 200 މީހަކަށް ދެ އެވެ.\nނޫސްވެރިންގެ ބައްދަލުވުމުގައި ވާހަކަދައްކަވަމުން ސްކޫލް އޮފް ރިސާޗު އެންޑް ޑިވެލޮޕްމަންޓުގެ ހެޑް، އާނިޔަތު އަލީ ވިދާޅުވީ މައިގަނޑު އަށް ތީމުގެ މައްޗަށް ކަރުދާސް ހުށަހެޅުމުގެ ފުރުސަތު އަންނަ މަހުގެ 30 ވަނަ ދުވަހާ ހަމައަށް އޮންނާނެ ކަމަށެވެ.\nއިތުރު ލިޔުންތައް ތައުލީމް ޓީޗަރުން ކިޔަވާކުދިން\nޓީޗަރުންގެ ހަތަރު ވަނަ ކޮންފަރެންސް ފަށައިފި


BREAKING NEWS: Abdulla Shaahidh Aai Abdulla Riyaz Hayyaru Kohfi - Vaguthu\nއަބްދުﷲ ޝާހިދާއި، އަބްދުﷲ ރިޔާޒް ހައްޔަރުކޮށްފި\nރައްޔިތުން މަޖިލީހުގެ ހެންވޭރު އުތުރު ދާއިރާގެ މެންބަރު އަބްދުﷲ ޝާހިދާއި ރައްޔިތުން މަޖިލީހުގެ ކިނބިދޫ ދާއިރާގެ މެންބަރު އަބްދުﷲ ރިޔާޒް ހައްޔަރުކޮށްފިއެވެ.\nދެެބޭފުޅުން ވެސް ހައްޔަރުކޮށްފައި ވަނީ މިހާރު އިދިކޮޅު ފަރާތްތަކުން ކުރަމުންދާ މުޒާހަރާގެ ތެރެއިންނެވެ.\nޤާނޫނީ ވަކީލް ހިސާން ހުސެއިން ކުރެއްވި ޓުވީޓެއްގައި ވިދާޅުވީ، ފުލުހުންގެ މަރުކަޒުން ޝާހިދާއި ރިޔާޒާ ބައްދަލުވި ކަމަށެވެ. އެ ބޭފުޅުން ދޫނިދު އަށް ގެންދަން ނިންމާފައިވާ ކަން އަންގާފައިވާ ކަމަށް ވެސް އޭނާ ވިދާޅުވިއެވެ. ނަމަވެސް ޝާހިދާއި ރިޔާޒް ހައްޔަރުކޮށްފައި ވަނީ ކުއްލި ނުރައްކަލުގެ ހާލަތުގެ ތެރެއިން ކަމަށް ނުނިންމާ ކަމަށް ފުލުހުންނާ ހަވާލާދީ ހިސާން ވިދާޅުވިއެވެ.\nއެ ދެ ބޭފުޅުންގެ އިތުރުން ދިއްދޫ ދާއިރާގެ މެމްބަރު ލަތީފާއި އެހެން ބައެއް އާންމުން ވެސް މިއަދުގެ އެއްވުމުން ވަނީ ހައްޔަރުކޮށްފައެވެ.\nމާޗް 2, 2018 17:39\nކާޅުތަކެއްހެން ހީވަނީ. އިންސާނުންނަށްވުރެ ދަށު ދަރަޖައިގެ ބައެއް ތި މުޒާހަރާގަ ތިއުޅެނީ.\nމާޗް 2, 2018 18:13\nމާޗް 2, 2018 17:42\nމީހާރު ދެން ހުރީހާ ސީޔާސީ ލީޑަރުން އެތީބީ ހައްޔަރުގަ.\nމާޗް 2, 2018 17:56\nދެން ދޫ ނުކުރާތި.\nމިމާލެތެރޭ އަހަރުންނާ އަހަރުންގެ އާއިލާ މީހުނަށް ހަމަޖެހިގެން ނޫޅެވޭތާ ވަރަށް ދުވަސްވެއްޖެ ކަލޭމެންގެ އުނދަގުލާ ހެދި. ކަލޭމެންގެ އެކަނި ތަނެއްނޫން މިމާލެޔަކީ. ވަރަށް ވާހަކަ މުބުނީ. ވެރިކަމަށް ބޫތު ހިފާފަ ތިބި ޝާހިދު އަށާއި ރިޔާޒު އަށް އެއްޗެއް ވިސްނޭނެ ކަމަށް ހީކުރަން\nމާޗް 2, 2018 18:57\nގައުމަށް ގައްދާރުވާ މީހުންގެތެރެއިންވެސް އަރާތިއްބެވި ދެމީހުން ދޫނުކުރާތި\nމާޗް 2, 2018 19:31\nތިކަން ކުރަން މާ ބޮޑަށްވެސް ލަސްވެއްޖެ. ތިޔަ އަބުދުﷲ ރިޔާޒް ދޫނުކުރުމަށް ގޮވާލަން. ތިޔައީ ދެވަނަ އަންނި\nމާޗް 2, 2018 19:36\nވަރަށް ގޮތްކުޑަ ދެމީހިން، ހާއްސަކޮށް މިޝާހިދުމީ ވަރަށް ގޮތްކުޑަ ނުބައި ނުލަފާ ފޫހި މީހެއް. ޝާހިދޫ ކަލޭ އިހުތިޖާޖު ކުރަން ކަލޭ ބުރި ބުރިޔަށް ނަގާފަ ހުރި ގޭތެރޭ އޮވެބަލަ.\nމާޗް 2, 2018 19:40\nބޮޑު ދެވަބާތީ. މިގައުމުގަ އުޅެ ހުރިހާ މޮޅެއްވެ، މިހާރު މުޅިގައުމު ސުންނާފަތި ކުރަނީ. މިނޫން ދުނިޔެއެއް އޮތްކަން ގަބޫލު ކުރާތި. އެދުވަހުން ގާސިމު ތިދޭ ލާރިޔަކުން ސަލާމަތެއް ނުވާނެ. މިހާރު އަޅާހާ ލާރިޔަކުން ބަރުވާނީ ވާތަށް.\nމާޗް 2, 2018 19:44\nތި ދެ މީހުން ދޫނުކުރާތި، ހުރިހާ ނުބައެއްގެ މުގުލުގަ ހުރީ ތި ޝާހިދު\nމާޗް 2, 2018 19:47\nމަށަށްވެސް މިއަދު ތިމުޒާހަރާ ކުރާތަން ވަރަށް ކައިރިން ފެނުނު. ވަރަށް ހުތުރު އެއްޗެހި ގޮވާ. ވަކި މީހަކަށް ދޫކުރާ މީހެއްނެތް. ބުރުގާ އަޅާފަތިބި މެދު އުމުރަށް ވުރެ މައްޗަަށް ގޮސްތިބި އަންހެނުންތަކެއްވެސް އެމީހުން ދަރިންގެ އުމުރުގެ ފުލުހުންނާ ދިމާލަށް ރޯހަޔާތް ގޮވަނީ. ކައިރީ ދިދަ ދީފަ ކުޑަކުދިންވެސް ތިބި. ހިތާމަޔަކީ މިއަދު ހިތުބާގަވެސް ރީތި ބަހުން މުހާތަބު ކުރުމަށް ނަސޭހަތްތެރިވި.\nމާޗް 2, 2018 20:55\nމިދިޔަ ފެބްރުވަރީ މަހުގެ މެދުތެރޭގައި އަޑުއެހިން، ނަޝީދުއަށް ކުރިމަތި ނުލެވޭނަމަ އިބޫ އާއި ޢަބްދުﷲ ޝާހިދު އެމްޑީޕީ. އިން ވާދަކުރާއިރު ނަޝީދު، އިބޫއަށް ތާޢީދުކުރާތީ އެކަމާއި ޢަބްދުﷲ ޝާހިދު ކަޑަވެގެން އުޅޭކަމަށް. އަދި ޤާސިމްއަށް ކުރިމަތި ނުލެވޭތީ ޖޭ.ޕީ.އިން ޑރ.ޖަމީލު ކެންޑިޑޭޓަކަށް ނެރެފައި އުމަރަށް ރަނިންގމެޓްކަން ދޭތީ ޢަބްދުﷲ ރިޔާޟް އެކަމާއި ހިތްހަމަ ނުޖެހިގެން އުޅުނުކަމަށް. އަދި މިދެމީހުންގެ ސަބަބުން ޕާޓީގެ އެތެރޭގައި ވަރަށް ގަދަޔަށް ބައިބައިވުން އުފެދި ގަޑުބަޑުވެ މުޒާހަރާކުރަން ނުކުންނަ މީހުންވެސް މަދުވަމުންދާކަމަށް. މިހެންވެ މިހާރު ނަޝީދު އާއި ޤާސިމްގެ އެދުމުގެ މަތިން މިދެމީހުން ހައްދައިގެން މުޒާހަރާގެ ކުރީސަފަށްނެރެ އެންމެ ފަހުން ހައްޔަރުވެސްކުރީ. އަދި ނަޝީދު އާއި ޤާސިމްގެ ބޭނުމަކީ މިދެމީހުނަށް ކުރިމަތި ނުލެވޭފަދަ ޙުކުމެއްޖެހުން. ބޭނުމަކީ މިދެމީހުން ބޭނުންވާ ބަޔަކު ޕާޓީއިން ކުރިމަތިލައްވައި، ޕާޓީގެ ތެރޭގައި ބައިބައިވުން އުފެދުނަނުދީ އަދި ޕާޓީގެ ލީޑަރާއި އިނދިކޮޅު ޚިޔާލުގެ މީހުން ބޭރުކުރުން. ޢަބްދުﷲ ޝާހިދުއާއި ޢަބްދުﷲ ރިޔާޟް އާއި ދެމީހުން މާމުއިގެ ފޮނިކަމާއި މީރުކަމުގެ ތެރޭގައި ކަނޑިދަށުގައި އޮވެގެން އަވަދިވާއިރު ކަނޑި ވެއްޓޭނެ ގަޑި ނޭނގި އޮއްވާ ކަނޑި ބޯމައްޗަށް ވެއްޓެނީ.\nމާޗް 2, 2018 22:03\nއަންނި ހޭނެ! ބޭރުފުށުން އެހެން ކުަލަޔެއް ދައްކަފާނެ! ތިޔަ ރިޔާޟަކީ އެމީހުންގެ ބަހުންނަމަ މަޝްހޫރު "ބާޣީ ރިޔާޟު"\nސިޔާސީލީޑަރުންނެއް އެހެންލީޑަރުންނެއް ނޯންނާނެ! ކުށަށް އަރައިގަތީމަ ބަންދުވާނެ! މިހާރު ވެރިކަމުގަ ހުންނެވީ ކުޅޭކުޅޭ ބޭފުޅެއްނޫ! ބޮލެއް ކަނދުރާއެއް ނުބައްލަވާ ޤާނޫނު ހިންގަވާނެ! "ޖޭމްސް" ތިޔަހުންނެވީ އަދި މާ ފަހަތުގައި!\nމާޗް 2, 2018 22:16\nޤަވްމަށް އަރާތިބި ދެ ދައްޖާލުންނާ ޝައިޠާނެއް!\nމާޗް 2, 2018 22:20\nރީތި އަޚްލާޤަކާ އާދަޔާޚިލާފް މަޑުމައިތިރިކަމެއް މީގެކުރިން ފެނުނު ލަޠީފްބެ ހަލާކުވެ އިބްލީހުގެ ދަރަޖައަށް ވެއްޓުނީތީ ހިތާމަކޮށް މާޔޫސްވެއްޖައިން!\nމާޗް 2, 2018 22:25\nމާޗް 2, 2018 22:51\nމީގަ ކޮމަންޓް ކޮއްފަ ތިބި ހުރިހާއެންމެންނަށް ބުނެލަން އޮތީ ކިތަންމެ ނަފްރަތެއް ކުރިއަސް ހަޤީގަތާ އެއްގޮތަށް ހަޤީގަތް ހޯދައިގެން ކޮމަންޓް ކުރުމަށް، ފައިސާގެ ދަހިވެތި ކަމުގަ ލިޔެވިދާނެ އެކަމަކު މި ނޫން ދުނިޔެއެއް ވާކަން ހަނދާން ކޮއްދެން،\nމާޗް 2, 2018 23:36\nތިކަން ކުރަން މާ ބޮޑަށްވެސް ލަސްވެއްޖެ. ތިޔަ އަބުދުﷲ ރިޔާޒާ، ޝާހިދު ދޫނުކުރުމަށް ގޮވާލަން. ބަޣާވާތް ކުރާމީހުންނަށް މިދީނުގައި އޮންނަކަމަށްވަނީ މަރު.\nމާޗް 2, 2018 23:47\nތިޔަމީހުން ހީކުރާކަހަލަ ތިމީހުންގެ އެކަނި ޤައުމެއްހެން. ތިޔަބަލާވެރިކަމުން މިޤައުމުސަލާމަތް ކުރައްވާންދެވެ.\nމާޗް 3, 2018 00:14\nދޫނުކުރާތި ތީ ބޮޑު މުސީބާތެއް ޖެހިފައި ހުރި މިގައުމަށް\nމާޗް 3, 2018 12:19\nސާހިދުމެން ހީވޭދޯ ލައްކައޭ.ވެރިކަމާ ހިފާއިރު ލަދެއްނުގަނެ.


ތެދުވިސްނުން: އީސާއީން އުފާވެރިވާންވީ ކީއްވެ ހެއްޔެވެ؟\nއީސާއީން އުފާވެރިވާންވީ ކީއްވެ ހެއްޔެވެ؟\nއީސާއީންގެ އުފަލަކީ އެހެން އެއްވެސް އުފަލަކަށް ވުރެން މަތިވެރި އުފަލެއް އިހްސާސް ވެދޭނެ އުފަލެކެވެ. އެހެނީ އީސާއީން އުފާވެރިވަނީ މައިގަނޑު ތިން ސަބަބަކާ ހެދިއެވެ.\n1. އަހަރުމެން މަރުވުމަށް ފަހު ގެއްލެނިވެ ނުދާނެކަމުގެ ޔަގީންކަން ލިބިފައި އޮތުމެވެ. އަހަރުމެންގެ ފާފަތައް އީސާގެފާނު މެދުވެރިވެގެން ފުއްސަވާފައިވާ ކަމުންނެވެ. އެއްވެސް ބުރަމަސައްކަތަކާއި ނުލައި ދިންނެވުން ލިބުމުގެ ނަސީބު ލިބިފައި ވާތީއެވެ. މާތްކަލާނގެ ދީލަތި މަޢާފުގައި ނުހިމެނޭ ވަރުގެ ފާފައެއް ކުރެވިފައި ނުވާނެކަން އެނގޭތީއެވެ. އެހެންކަމުން އަހަރުމެނަށް ހައްގު ނޫން މިވަރުގެ ބޮޑު ނިއުމަތެއް މާތްރަސްކަލާނގެ ދެއްވާފައި ވާތީއެވެ.\n2. އަހަރުމެންނަށް ކޮންމެ ފަދަ ނިކަމެތިކަމެއް ދެރަކަމެއް މެދުވެރިވާ އިރުގައިވެސް މާތްކަލާނގެ އަހަރުމެންނާ އެކުގައި ވޮޑިގެންވާނެ ކަން އަހަރުމެންނަށް އެނގޭތީއެވެ. އެއީ އަހަރުމެންގެ ސިއްހަތު ގެއްލުން ކަމުގައިވިޔަސް، ލޯބިވާ މީހަކު ގެއްލުން ކަމުގައިވިޔަސް، ވަޒީފާ ގެއްލުން ކަމުގައިވިޔަސް މި ހުރިހާ ކަމެއްގެ ތެރޭގައި މާތްކަލާނގެ އަހަރުމެންނާއެކު ވޮޑިގެންވާކަން ޔަގީންވާތީއެވެ. އެކަލާނގެއާ އަހަރުމެންނާ ދެމެދު ހުރަސްއަޅައި އެ ގުޅުން ކަނޑުވާލެވޭނެ މީހަކު ނުވާނެތީއެވެ.\n. 3އަހަރުމެންނަށް ދިމާވާ މުސީބާތް ތަކުގައި އާއި އުފަލުގައި އަހަރުމެންގެ އަޚުންކަމަށްވާ އީސާގެފާނަށް ތަބާވާ މީހުން އަހަރުމެންނާ އެކުގައި ވާތީއެވެ. ހަށިގަނޑުގެ އެއް ގުނަވަނުގައި އަޅާ ވޭން ހަށިގަނޑުގެ ހުރިހާ ގުނަވަނެއްގައިވެސް އަޅާނެކަން އަހަރުމެންނަށް އެނގޭތީއެވެ. އެކަކަށް ލިބޭ އުފަލެއް އަހަރުމެން އެންމެން ހިއްސާ ކުރާތީއެވެ. އެހެންކަމުން އަހަރުމެން ވާލެއް ޔާރެއް ނެތި ބިކަވެގެން ނުދާނެކަން އަހަރުމެންނަށް އެނގޭތީވެސް މެއެވެ.\nއީސާއީންނަކީ ދުނިޔޭގެ ކޮންމެ ތަނެއްގައި ތިއްބަސް އެކަތިގަނޑެކެވެ. އެއްބަޑު އެއްބަފާ ބައެކެވެ. އެއްވާ ފަށެއްގައި ހިފަހަށްޓައިގެން ތިބި އެއް ބައެކެވެ. އެހެނީ އެ އެންމެނަކީވެސް މާތްކަލާނގެ އެބަޔަކާ އެކު ވޮޑިގެންވާ އެކަލާނގެ ދަރިން ކަމަށް ވާ ކަމެވެ.\nPosted by madhini at 7:14 AM


MANTA AIR ge hiygaimu branding dhahkaalaifi\nމަންތާ އެއާގެ ހިތްގައިމު ބްރޭންޑިން ދައްކާލައިފި\nމާލެ 22، ނޮވެމްބަރު 2018: މަންތާ އެއާގެ ބްރޭންޑް ނައިބް ރައީސް ފައިސަލް ނަސީމު މިރޭ ލޯންޗް ކޮށްދެއްވަނީ- ފޮޓޯ: މުހައްމަދު އަފްރާހު| އަވަސް\nއިވެންޓަށް ގޮސް ދަރުބާރުގެ އަށް ވަތް ގޮތަށް ޖެހުނީ މަންތާ އެއާގެ ފްލައިޓަށް ޗެކިން ކުރާ ށެވެ. އެ ތަނުގައި މަންތާ އެއާގެ ކައުންޓަރެއް ހުއްޓެވެ. އަދި އެތެރެ އަށް ވަދެވުނީ ބޯޑިން ޕާސް ދައްކާފަ އެވެ. ބޯޑިން ފާސްކޮޅު ހިފައިގެން ކެބިން އިން ކްރޫ ގޮސް އިށީންނަ ގޮނޑި ދެއްކި އެވެ. މިއީ ރާއްޖޭގައި އަލަށް ދަތުރު ފަށަން ތައްޔާރުވެފައިވާ މަންތާ އެއާގެ ބްރޭންޑިން ދައްކާލަން މިރޭ އޮތް ހަފުލާ ފެށިގެން ދިޔަ ގޮތެވެ. މިރޭ މަންތާ އެއާގެ ބްރޭންޑިން ދައްކާލިއިރު، ވަރަށް ހިތް ގައިމެވެ.\nދަރުބާރުގޭގެ ރަންނަ ބަނޑޭރި މާލަމުގައި ބޭއްވި ކުލަގަދަ ރަސްމިއްޔާތުގައި މަންތާ އެއާގެ ބްރޭންޑިން ލޯންޗް ކޮށްދެއްވީ ނައިބް ރައީސް ފައިސަލް ނަސީމު އެވެ.\nމި ރަސްމިއްޔާތުގައި މަންތާ އެއާ އޭވިއޭޝަންގެ ޗީފް އޮޕަރޭޓިން އޮފިސަރު އަދި ސީއޯއޯ، އެޑްވާޑް އެލްސްފޯޑް ވިދާޅުވީ މި އެއާލައިންގެ ދަތުރު ފަށަން ފުރިހަމައަށް ތައްޔާރުވެފައިވާއިރު، މަންތާ އެއާ ވެގެންދާނީ ދިވެހިންނަށް ދަތުރު ކުރުމުގެ މުޅިންއާ ތަޖުރިބާއެއް ލިބޭނެ އެއާލައިނަކަށް ކަމަށެވެ.\n"ރާއްޖޭގެ ޓޫރިޒަމް ސިނާއަތު ވަރަަށް ބޮޑަށް ފުޅާވެއްޖެ. ރިސޯޓުތައް އިތުރުވެ ގެސްޓްހައުސް ވިޔަފާރި ފުޅާވެއްޖެ. އެހެންވެ މި ހުރިހާ ފަރާތްތަކާއި ދިވެހި އާއްމު ރައްޔިތުންނަށް އެންމެ ފުރިހަމަ ވައިގެ ދަތުރުފަތުގެ ނިޒާމެއް ބޭނުންވޭ. އެކަމަށް މަންތާ އެއާމި ފަށަނީ،" އެޑްވާޑް ވިދާޅުވި އެވެ.\nއޭނާ ވިދާޅުވީ މަންތާ އެއާއިން ދަތުރު ފަށަނީ ފަސިންޖަރުންނަށް ތަފާތު ހިދުމަތެއް ދިނުމުގެ ގޮތުން ދެ ކްލާހެއްގެ ޝީޓް ހިމެނޭ ގޮތަށް ކަމަށެވެ. އަދި މަންތާ އެއާއިން ދަތުރުކުރާ މީހުންނަށް ފަސޭހައިން އިށީނދެލައިގެން ތިބެވޭނެ ޖާގަ އޮންނާނެ\nކަމަށް ވިދާޅުވި އެވެ.\nމާލެ 22، ނޮވެމްބަރު 2018: މަންތާ އެއާގެ ސީއޯއޯ އެޑްވާޑް އެލްސްފޯޑް މިރޭ ވާހަކަ ދައްކަވަނީ- ފޮޓޯ: މުހައްމަދު އަފްރާހު| އަވަސް\n"އަޅުގަނޑުމެންގެ އެއާ ކްރާފްޓް ތަކުން ދަތުރު ކުރާ ފަސިންޖަރުންގެ ތެރެއިން ކޮންފޯޓް ކްލާހުގެ ފަސިންޖަރުންނަށް 27 ކިލޯގެ ލަގެޖް އެލަވަސް ލިބޭނެ. އަދި އަނެއް ކްލާހުން 35 ކިލޯ ލިބޭނެ. މީގެ އިތުރުން ހެޑް ލަގެޖުގެ ގޮތުގައި ފަސް ކިލޯ ލިބޭނެ،" އެޑްވާޑް ވިދާޅުވި އެވެ.\nމަންތާ އެއާގެ ބްރޭންޑިން ލޯންޗް ކުރިއިރު އެ ކުންފުނިން ވަނީ އޭޓީއާރް 600-72 މަރުކާގެ 78 ގޮނޑީގެ ބޯޓެއް ގެނެސްފަ އެވެ. އަދި އަންނަ މަހު އިތުރު ބޯޓެއް ވެސް ގެންނާނެ ކަމަށް އެ އެއާލައިނުން ބުނެފައިވެ އެވެ.\nމަންތާ އެއާގެ ބްރޭންޑް ލޯންޗް ކުރަން ބޭއްވި ހަފުލާގައި ގިނަ އަދަދެއްގެ ވިޔަފާރިވެރިންނާއި ޓޫރިޒަމް ސިނާއަތުގެ ވެރިން އަދި ޓޫރިޒަމް މިނިސްޓަރު އަލީ ވަހީދު ވެސް ބައިވެރިވެ ވަޑައިގަތެވެ. މީގެ އިތުރުން މަންތާ އެއާގެ މައި ކުންފުނި ޔުނިވާސަލްގެ އިސްވެރިންވެސް ބައިވެރި ވަޑައިގެންފައިވެ އެވެ. މީގެ އިތުރުން މަންތާ އެއާއިން ދަތުރުތަކުގައި ބޭނުންކުރަން ގެނެސްފައިވާ އޭޓީއާރު މަރުކާގެ ބޯޓު އުފައްދާ ނޯޑިކް އޭވިއޭޝަން ކެޕިޓަލް ކުންފުނީގެ އިސްވެރިން ވެސް ބައިވެރިވި އެވެ.\nމި ހަފުލާގައި ވާހަކަ ދައްކަވަމުން މަންތާ އެއާގެ ސީއީއޯ މުހައްމަދު ހަލީލް ވިދާޅުވީ މަންތާ އެއާގެ ދަތުރުތައް ފަށަނީ، 80 ޕަސެންޓް ދިވެހި މުވައްޒަފުންނާއެކުގައި ކަމަށެވެ.\n"އެންމެ ބޮޑު އެއް އުންމީދެއް، ދިވެހިންނަށް ވަޒީފާ ފަހިކުރުން. އެހެންވެ އަޅުގަނޑުމެން މިފަށަނީ ވެސް 80 ޕަސެންޓް ގާބިލް ދިވެހިންނާއެކު،" ހަލީލް ވިދާޅުވި އެވެ.\nމާލެ 22، ނޮވެމްބަރު 2018: މަންތާ އެއާގައި ބޭނުންކުރާ ޔުނީފޯމް ދައްކާލަނީ- ފޮޓޯ: މުހައްމަދު އަފްރާހު| އަވަސް\nމަންތާ އެއާއިން އެތެރޭގެ އުދުހުންތަކަށް ތައްޔާރުވެފައިވާއިރު އެހެން އެއާލައިންތަކާ އެ އެއާލައިން ތަފާތުވާނެ އެވެ. ޑޮމެސްޓިކް އެހެން އެއާލައިންތަކާ ހިލާފަށް މަންތާ އެއާއިން ދަތުރުކުރަން ބުކިން ހަދާއިރު، ބޭނުންވާ ގޮނޑި ދުރާލާ ބުކް ކޮށްލެވޭނެ ނިޒާމެއް ގާއިމް ކުރާނެ އެވެ.\nމީގެ ކުރިން ވާހަކަ ދައްކަވަމުން އެއާލައިންގެ ސީއީއޯ ހަލީލް ވިދާޅުވެފައިވާ ގޮތުގައި މަންތާ އެއާ އިން ދަތުރު ފަށާނީ، ފްލައިޓުން ބޭނުންވާ ޝީޓް ބޭނުން ވަގުތެއްގައި ބުކް ކޮށްލެވޭނެ ގޮތަށެވެ. އަދި މަންތާ އެއާގެ ޝެޑިއުލް ދުރާލާ، ކޮންމެ ހަ މަހަކުން އާއްމު ކުރާނެ ކަމަށް އޭނާ ވިދާޅުވި އެވެ. އަދި މަންތާ އެއާގެ ސަބަބުން އެތެރޭގެ އުދުހުންތަކުގެ އަގު ހެޔޮވެގެންދާނެ ކަމަށް އޭނާ ވިދާޅުވި އެވެ.\n"ކޮންމެ ބޭފުޅަކު ވެސް އެ ބޭފުޅަކު ދަތުރު ކުރަން ބޭނުންވާ ތާރީހު ކަނޑައަޅާފައި އެ ޝީޓް އެވޭލަބަލް ވާނަމަ ވަގުތުން ރިޒަވޭޝަން ހެއްދޭނެ. އޭރުން ކޮންފަމޭޝަން ވެސް ލިބޭނެ. އެއްގޮތަކަަށް ވެސް މަޑުކުރާކަށް ނުޖެހޭނެ ލާސްޓް މިނެޓަކަށް. ހަ މަސް ކުރިން ވެސް ކޮންފަމޭޝަން ހޯދޭނެ،" ހަލީލް ވިދާޅުވި އެވެ.\nމަންތާ އެއާ ފުރަތަމަ މަތިންދާ ބޯޓު މިހާރު ގެނެސްފައިވާ އިރު، މި އަހަރުގެ ޑިސެމްބަރު މަހު ދެވަނަ ބޯޓު ގެންނާނެ ކަމަށް ވަނީ ބުނެފަ އެވެ. އަދި މި އެއާލައިނުން ވެލާނާ އިންޓަނޭޝަނަލް އެއާޕޯޓް (ވީއައިއޭ) އިން ފުރަތަމަ އުދުހޭނީ ދ. ކުޑަހުވަދޫ އަށެވެ. އެ އަށްފަހު ބ. ދަރަވަންދޫ އަދި ތ. ތިމަރަފުށީ އެއާޕޯޓަށް ވެސް ދަތުރު ފަށާނެ އެވެ.\nޓޫރިޒަމް އިގްތިސޯދު މަންތާ އެއާ\nމަންތާ އެއާގެ ސީޕްލޭންތައް އަންނަ އަހަރު ގެންނަނީ\nއެތެރޭގެ އުދުހުންތަކަށް އުންމީދާއެކު މަންތާ އެއާ ރާއްޖެއަށް\nމަންތާ އެއާ ތައްޔާރު! ޑިސެމްބަރު މަހު އުދުހެން ފަށަނީ\nމަންތާ އެއާ އިން ދެ ބޯޓު ގަނެ، އުދުހުންތަކަށް ތައްޔާރުވެއްޖެ


Vaguthu Faaithunuvanees - 1 | Vaahaka ވަގުތު ފާއިތުނުވަނީސް – 1 – Vaahaka\nވަގުތު ފާއިތުނުވަނީސް - 1\nބޯކޮށް ވެހެމުންދާ ވާރެއަށް ބެލުމެއްނެތި، ދުވާރު މަތީ ދުވެފާ އޭޑީކޭ އާ ދިމާލަށް އެދަނީ ހާސްވެފައިވާ ރީހާނެވެ. ދާދި ދެންމެއަކު ހެންވޭރު ސަހަރާ ކަންމަތީ ހިނގި އެކްސިޑެންޓުގައި އަނިޔާވި އޭނާގެ ދެލޮލުގެ ކޮއެ ކަމުގައިވާ ދަރިފުޅުގެ ހާލަކީ ކޮބާތޯ ބެލުމުގެ ބޭނުމުގައެވެ.\nރީހާނުގެ ހިތް ނެގިނެގިފައި ޖެހޭއިރު ހީވަނީ މޭފަޅާ ނިކުމެދާނެހެންނެވެ. ތެޅެމުން ފޮޅެމުން އޭޑީކޭ ތެރެއަށް ވަދެ ކައުންޓަރު ކައިރިން މައުލޫމާތު އޮޅުން ފިލުވި އިރު ދަރިފުޅު ރަނާވީ އޮޕަރޭޝަން ތިއޭޓަރުގައިކަން ސާފުވިއެވެ.\nއަވަސް ފިޔަވަޅުތަކެއްގައި އޮޕަރޭޝަން ތިއޭޓަރ ކައިރިއަށް ރީހާނު މިސްރާބުޖެހިއެވެ. ތިއޭޓަރ ކައިރިއަށް ދިޔައިރު އަދި އޮޕަރޭޝަންކޮށް ނުނިމޭ ވާހަކަ ނަރުސް ކުދިން ބުންޏެވެ. ހިތާ ދެކޮޅަށް ނަމަވެސް ރީހާނަށް ޖެހުނީ މަޑުކުރާށެވެ.\n"ކީއްވެ އޮޕަރޭޝަން ކުރަނީ؟؟" ރީހާން އެތަނަށް ވަންނަން ދިޔަ ނަރުސް ކުއްޖެއް ހުއްޓުވިއެވެ. "އެކްސިޑެންޓްގައި ރަނާގެ ފައިގެ ކަށިގަނޑު ބިންދައިގެން ގޮސް އޮތީ ނިކުމެފަ!!!އެހެންވެ އޮޕަރޭޝަން ކުރަންޖެހެނީ.....އަނެންހެން ރަނގަޅު..އެކަމް މެންޓަލީ އެހާ ސްޓޭބަލެއްނޫން.."ނަރުސް ކުއްޖާގެ ވާހަކަ ނިމުންއިރު ރީހާނަށް ރޮވިއްޖެއެވެ. ދެކަކޫ ޖަހާ ބިންމަތީ އިށީންދެ އަޑުން އަޑުނަގާ ރޯންފެށުނެވެ.\nވާނީވެސް އެހެންތާއެވެ. ރީހާން ރަނާ ބޮޑުކުރަމުން އެގެންދަނީ ބައްޕަގެ ލޯބީގެ އިތުރުން މައެއްގެ މަގާމު ވެސް ފުރިހަމަކުރަމުންނެވެ. ދަރިފުޅު ބަލިވީމާ ބައްޕަގެ ހިތުގައި ކިހާ ވޭނެއް އަޅާނެހެއްޔެވެ؟\nބައިގަޑިއިރު ފަހެވެ. ޑަކުޓަރު އޮޕަރޭޝަން ތިއޭޓަރުން ނިކުމެ އައިސް ރީހާން ގާތުގައި ހުއްޓިލާފައި ރަނާގެ ހާލު ރަނގަޅުކަމަށް ބުނެ އަދި ރަނާ އޮބްޒާރވްކުރަން އެޑްމިޓްކުރަން ޖެހޭކަމަށް ބުންޏެވެ. އަދި ރަނާ ހޭއެރުމުން ވޯރޑަށް ބަދުލުކުރެވޭނެ ވާހަކަ ވެސް ބުންޏެވެ.\nމާގިނައިރެއް ނުވަނީސް ރަނާ ވޯރޑަށް ބަދަލުކުރެވުނެވެ. ރަނާގެ މުޅި ހަށިގަނޑުގެ އެކި ހިސާބުތައްވަނީ ނޫފައިގެންފައެވެ. ރަނާގެ ހާލަތު ފެނިފައި ރީހާނުގެ ހިތަކަށް ކެތެއްނުވިއެވެ. ލޮލުގައިވި ކަރުނަތައް އޭގެ މަގާމު ދޫކޮށް ކޯތާފަތްމަތީ ރޮނގަކަށް ދެމިގަތެވެ. ދަރިފުޅަށް ބަލަން މާގިނައިރު ކެއްނުކުރެވިގެން ރީހާން ވޯރޑުން ނިކުތީ ކާނެ އެއްޗެއް ހޯދާށާއެކީ ގައެވެ.\nކުއްލިއަކަށް ރީހާނުގެ މޫނު ކުލަވަރު ބަދަލުވިއެވެ. ކުރިން މާޔޫސްވެފައިވާ މޫނުމަތިން މިހާރު ފެންނަންހުރީ ރުޅިވެރިކަމެވެ. ދެލޮލުގައި އަނދަމުން ދިޔައީ ނަފްރަތުގެ އަލިފާނެވެ.


"އޯ ސީ ޑީ އަކީ ކޮން އެންޗެއްތަ؟" ހިތުގައި އުތުރި އަރަމުންދާ ސުވާލުތަކަށް ޖަވާބެއް ނުލިބުމުން އަހަރެން ލިޔެލީމެވެ. ދޮންތަގެ ޖަވާބަކަށް އިންތިޒާރު ކުރެވެމުން ދިޔައެވެ. ދެތިން ފަހަރަކު ފޯނަށް ބަލައިލީމެވެ. އޭރުވެސް ފެންނަމުން ދިޔައީ ދޮންތަ ލިޔަމުންދާ ކަމެވެ.\n"ދަރިފުޅާ ދޮންތައަށް ގުޅައިލަބަލަ. ނޫނީ އޮންލައިންގަ އިންތޯ ބަލައިލަބަލަ" މަންމަގެ އަޑު ޖެހުމުން އަހަންނަށް ސިހުން ލިބުނެވެ.\n"ދޮންތަ އިނީ އޮންލައިންގަ. ވާހަކަ މި ދައްކަނީ ދޮންތަޔާ. ވަރަށް ލަހުން ޖަވާބު އަންނަނީ. ހީވަނީ އެ ކޮޅަށް ނެޓުވަރކް ތަންކޮޅެއް ދަށީހެން" އަހަރެން މަންމަގެ މޫނަށް ބަލައިލަމުން ބުނެލީމެވެ.\nއަހަންނަށް ސަމާލުވެވުނީ މަންމަގެ ހަރަކާތްތަކަށެވެ. މަންމަ އޮތް ގޮތުންނެވެ. ނިދާ ބޮކީގެ ފަނޑު އަލީގެތެރެއިން ވެސް މަންމަގެ ފިކުރު ބޮޑުވެފައިވާ މޫނުން ފެންނަ އަސަރުތައް އަހަންނަށް ވަޒަންކުރެވުނީމައެވެ. މަންމަގެ ކަނާއަތް އޮތީ ނިތްމަތީގައި ބާއްވާލައިފައެވެ.\nފޯނަށް މެސެޖެއް ލިބުމުން ފޯނަށް ބަލައިލީމެވެ. އެއީ ދޮންތަގެ މެސެޖެކެވެ. ދޮންތަ ފޮނުވީ ވެބު ސައިޓެއްގެ ލިންކެކެވެ.\n"މި ލިންކުގައި ހުރި މައުލޫމާތުތައް ކިޔައިލަބަލަ" ދޮންތަގެ މެސެޖު ލިބުނީ އިރުކޮޅެއް ފަހުންނެވެ.\nއަވަސް އަވަހަށް އެ ލިންކުގައިވާ މައުލޫމާތުގެ ތެރެއަށް ފީނައިގަތީމެވެ. އެއީ، އޮބްސެސިވް ކޮންޕްލެސިވް ޑިސްއޯޑަރ ނުވަތަ އޯސީޑީއެވެ. އެއީ، އޯސީޑީ ޑިސްއޯޑަރ އަކީ ކޮބައިކަމާ ގުޅޭ މައުލޫމާތެވެ. މިއީ ސިކުނޑިއަށް ޖެހޭ ބައްޔެއް ކަމަށް އެ މައުލޫމާތުތަކުން އަހަންނަށް އެނގުނެވެ. މި ބަލީގެ ނިޝާން ނުވަތަ އަލަމާތްތަކެއް ކަމަށް އެ ވެބުސައިޓުގައި ވަނީ ވަކި ކަންކަން ވަކި ތަރުތީބަކުން ވަކި ހަމަތަކެއްގެ މަތި ކުރުމުގެ އާދައަކަށް މީހާގެ މިޒާޖު ހޭނުމެވެ. އަހަރެންގެ ހިތުގައި ސުވާލު މާކު ތަކެއް ޖެހެމުން ދިޔައެވެ. ވަކި ކަމެއް ވަކި ހަމައަކުން ނޫނީ ވަކި އުޞޫލަކުން ކުރުމަށް އާދަވުމަކީ ވެސް ބައްޔަކަށްވީ ހެއްޔެވެ؟ އެހެންވެ އަނެއްކާ ވެސް އެ މައުލޫމާތުތަކުގެ ތެރެއަށް ފީނަށް ސިކުނޑި މަޖުބޫރު ކުރުވިއެވެ.\nމި ބަލި ޖެހުމުން ފެނިދާނެ މައިގަނޑު އަލާމަތްތަކެއް ކަމަށް ހިމަނާފައިވަނީ ތަކުރާރުކޮށް އަތްދޮވުން، ތިމާ ގެންގުޅޭ އެއްޗެހި ހުރީ ތަރުތީބުންކަން ކަށަވަރު ކުރުމަށް އެތަކެތީގެ ހާލަތު ބެލުން އަދި ދޮރު ލައްޕާ ތަޅުލައިފައި ހުރިކަން ޔަގީން ކުރުމަށް އަބަދާއަބަދު ސަމާލުކަން ދިނުން ފަދަ ކަންކަމެވެ. މިފަދަ ބައެއް މީހުންނަށް އެމީހުން ގެންގުޅޭ ތަކެތި ބައުވެ ބޭނުން ނުކުރެވޭ ވަރުވުމުން އެއްލައިލުމަށް އުނދަގޫ ވާނެ ހާލަތްތައް އައުން އެކަށީގެންވާ ކަމަށް ވެސް ލިޔެފައިވެއެވެ. އެފަދަ ތަކެތި ވެސް ރައްކާކޮށް ބެލެހެއްޓުމަށް ލޯބި ކުރުމާއި އެފަދަ އެއްޗެއްސާ ހެދި މާ ބޮޑަށް އުޅުމާއި މުށްބާރުވުން ފަދަ ސިފަތައް ފެނިދާނެ ކަމަށް ވެސް ބަޔާންކޮށްފައިވެއެވެ.\n"ދަރިފުޅާ ބައްޕަގެ ރިޕޯޓުތައް ލިބިއްޖެތަ މިހާރު؟" މަންމަ އަނެއްކާ ވެސް އަހައިލިއެވެ.\n"ހޫމް" އަހަންނަށް ހަމައެކަނި ބުނެވުނީ އެހެންނެވެ.\n"ކީކޭތަ ބުނީ؟" މަންމަގެ ސުވާލު އަވަސްވެފައި ކުރެވެ.\n"ކީކޭތަ އޮތީ؟" އަނެއްކާ ވެސް މަންމަ އަހައިލިއެވެ.\n"އެ ކޮން އެއްޗެއް؟" މަންމަގެ އަޑު ބަދަލުވަމުން ދިޔައެވެ.\n"ބައްޕައަށް ހުރީ އެބަލި ޖެހިފައި ކަން ނޭނގެ" އަހަރެން ފަރުވާ ކުޑަ ގޮތަކަށް ބުނެލެވުނެވެ.\n"ކަން ނޭނގެޔޭ" މަންމަގެ ކަންބޮޑުވުން އިތުރުވަމުން ދިޔަކަން އަހަންނަށް ފާހަގަ ކުރެވުނެވެ. "ދަރިފުޅު ކަމެއް ސިއްރު ކުރަނީތަ އަނެއްކާ؟"\n"ނޫނެކޭ. ދޮންތަ ވެސް ނުބުނެޔޭ ވީ ގޮތެއް. އަހަންނަށް ފޮނުވީ ކިޔާށޭ ކިޔައިފަ ވެބު ސައިޓެއްގެ ލިންކެއް. އެ ސައިޓަށް ވަދެގެން މި ކިޔަނީ އެ" ފޯނަށް ލޯ ހިންގަމުން އަހަރެން މަންމައަށް ޖަވާބު ދިނީމެވެ.\n"ކީކޭތަ އޭގައި އޮތީ؟"\n"ކަންބޮޑުވުމުން ދުރުވުމަށް ޓަކައި މިކަހަލަ މީހުން ތަކުރާރުކޮށް އެއްކަހަލަ ކަންތައްތަކެއް ކުރާނެޔޯ" މަންމައަށް އޮޅުން ފިލުވައިދެވޭތޯ ބެލީމެވެ.\n"ތިބުނީ؟" މަންމަގެ މޫނުގައި ސުވާލު މާކެއް ޖެހުނެވެ.\n"މި ބުނާ ބަލި ޖެހިފަ ތިބޭ މީހުން ކުރާނީ އެކި ކަހަލަ ކަންކަން. އެކި މީހުންގެ ޝައުޤު ވެސް ހުންނަނީ އެކި ދިމާއަށް ކަމަށްވަނީ. ބައެއް މީހުން އެމީހުންގެ ދީނީ ރަސްމުތަކުގެ ގޮތުގައި ވެސް ކަންކަން ކުރާކަމަށްވަނީ. އެކަހަލަ މީހުން ގަބޫލު ކުރަނީ މި ބުނާ ކަހަލަ ރަސްމުތައް ފުރިހަމަ ނުކޮށްފި ނަމަ އެމީހުންނަށް ބިރުވެރި ކަންކަމާ ކުރިމަތިލާން ޖެހޭނެކަމަށް" އަހަރެން ފޯނަށް ބަލަމުން އިނގިރޭސިބަހުން ހުރި މައުލޫމާތުތައް ދިވެހިބަހުން ކިޔަމުން ދިޔައީމެވެ. "އާދަޔާ ޚިލާފަށް ގައިގެ ހަންގަނޑަށް ދެމުމާއި ހަންގަނޑާ ކުޅުމާ، އަމިއްލަ ނަފުސަށް ގެއްލުން ދިނުމާއި، ކަމަކާ ނުލައި ބޮލުންނާއި އަތްފައިން އިސްތަށިތައް ލުހުން ނޫނީ ނެއްޓުމާއި ދަތުން ނިޔަފަތި ކެއުން ފަދަ ކަންކަން މި ފަދަ މީހުންގެ ފަރާތުން ފެންނާނެ"\n"ދެން؟" އަހަރެން ހުއްޓައިލުމުން މަންމަ އިތުރަށް ސުވާލުކޮށްލިއެވެ.\n"ދެން ހުރީ އެހެން ކަހަލަ ވާހަކަ ތަކެއް" އަހަރެން ޖެހިލުންވެ އިނދެ މަންމައަށް ބަލައިލީމެވެ.\n"އެ ކޮން ކަހަލަ؟" މަންމަ ސުވާލުތައް ތަކުރާރުވަމުން ދިޔައެވެ. "ދަރިފުޅަށް ބުނަން ނުކެރޭނެ ވާހަކަ ވެސް ހުރޭތަ؟ ތި ކިޔަނީ ތީގައި އޮތް އެއްޗެކެއްނު. ހަދަހަދައިގެން ކިޔާ އެއްޗެއް ނޫނެއްނު. މަންމަ ހިތަކަށް އެއްޗެއް ނާރާނެޔޭ"\n"އެއީ ޖިންސީ ކަންކަމުގައި އާއްމު އުސޫލުތަކުން ބޭރު ބައެއް ކަންކަން ކުރުމަށް މިފަދަ މީހުންގެ ސަމާލުކަން ހުންނަކަމަށް" ޖެހިލުންވެ އިނދެ އަހަރެން ފޯނުގައިވާ މައުލޫމާތުތައް ކިޔައިދެމުން ދިޔައީމެވެ. "ރޭޕުކުރުމާއި ކުޑަކުދިންނާ ބެހުމާއި އާއިލީ މީހުންގެ އިތުރުން ތިމާގެ އަމިއްލަ ދަރިންނާ ބެހުމާއި، ޖަނަވާރުންނާ ބެހުން ފަދަ ދީނުގައި މަނާކޮށްފައިވާ ގޮތަށް އެފަދަ ކަންކަން ކުރުމަށް ޝައުޤުވެރިވުމަކީ ވެސް މި ބަލި ޖެހިފައި ތިބޭ މީހުންނަށް ވެދާނެ ކަމެއް ކަމަށްވަނީ"\n"ކީއްވެ، ކިހިނެއް ޖެހޭ ބައްޔެއްތީ؟" ކުރަކި ވެފައިވާ އަޑަކުން މަންމަ ސުވާލުކޮށްލިއެވެ.\nޑްރަގް ޔޫސްކޮށްގެން މީހުނާބެހެނީ\nލޮލް ސިހުރުހަދާ މީހުން ކުޑަކުދިންނާ ބެހި ޒިނޭކުރަނީ ސައިތޯނާގެ ލޯބި ހޯދަން. ނޫނީ ސިހުރެއް ޖެހިގެން ގަޔަށް ޖިންނި ވަދެގެންވެސް ކޮށްފާނެ. ނޫނީ ދީން އުނގެނިފަ ނެތީމަވެސް ކޮށްފާނެ.\nދެން ތަރުތީބުން ކަންކަން ކުރުމަކީ ރަނގަޅު ރީތި ސިފައެއް ނޫންތަ؟ މީހަކު މޮޔަވެދާނެ\nއެހެންވީމަ ކުޑަކުދީންނާ ބެހޭ މީހުން ނަކީ ބަލި މީހުންދޯ.... އާ މީހުން ބުނޭ ހަމަ ހޭގައި ތިބޭ މީހުން ެ ޒާތުގެ ކަންކަން ނުކުރާނޭ


Aammunnah hivvaru dhevvan Lanka ge kureege Fisheries Minister RAW mas fareekkulhuvvaifi - vNews.mv\nއާންމުންނަށް ހިތްވަރުދެއްވަން ސްރީލަންކާގެ ކުރީގެ ފިޝަރީޒް މިނިސްޓަރ ރޯމަސް ފަރީއްކުޅުއްވައިފި\nސައިފް އަޒްހަރު 18 November 2020, 21:20\nސްރީލަންކާގެ ކުރީގެ ފިޝަރީޒް މިނިސްޓަރ، ޕްރެސް ކޮންފަރެންސެއްގައި ރޯމަސް ފަރީއްކުޅުއްވައިފިއެވެ.\nސްރީލަންކާ ސަރުކާރުގެ ކުރީގެ ފިޝަރީޒް މިނިސްޓަރ ދިލިޕް ވެޑާރައްޗީ، ލައިވް ޕްރެސް ކޮނފަރެންސްގައި ރޯމަސް ފަރީއްކުޅުއްވީ، ކޮވިޑްބަލި ޖެހިދާނެ ކަމުގެ ބިރަށް ސްރީލަންކާގެ އާންމުން މާރުކޭޓުން ރޯމަހާއި، ސީފުޑްގެ ބާވަތްތައް ގަތުން ހުއްޓާލާފައިވާ މައްސަލާގައި މަސް ކެއުމަށް އާންމުންނަށް ހިތްވަރުދީ އެކަން ޕްރޮމޯޓް ކުރެއްވުމުގެ ގޮތުންނެވެ.\nސްރީލަންކާގެ ވެރިރަށް ކޮޅުނބުގެ ރަށްބޭރުގައި ހުންނަ ސެންޓްރަލް ފިޝް މާކޭޓަކީ އެ ގައުމުގެ އެންމެބޮޑު ރޯމަސް މާރުކޭޓެވެ.\nއެތަނުގައި މަސައްކަތްކުރާ އެތައްބަޔަކު މިދިޔަމަހު ޕޮޒިޓިވްވެ، އަދި މާރުކޭޓަށް ދިޔަ އެތައްބަޔަކު ސްރީލަންކާގެ އެކި ހިސާބުތަކުން ޕޮޒިޓިވް ވުމާ ގުޅިގެން އާންމުންވަނީ މާރުކޭޓާ ދުރުހެލިވެފައެވެ.\nކޮވިޑަށް ބިރުން އާންމުން މާރުކޭޓަށް ނުދިއުމާއި، ކަނޑުމަހާއި، ފަރުމަހާއި، ސީފުޑްގެ ބާވަތްތައް ގަތުމާއި އަދި މަހުގެ ބާވަތްތައް ކެއުންވެސް އާންމުން ހުއްޓާލުމާ ގުޅިގެން މާރުކޭޓުގެ ވިޔަފާރި ވަރަށް ބޮޑަށް ދަށްވެފައިވާ ކަމަށް ރިޕޯޓްތައް ބުނެއެވެ.\nއެހެންވެ، ކުރީގެ ފިޝަރީޒް މިނިސްޓަރ ދިލިޕް ވެޑާރައްޗީ، ނޫސް ކޮންފަރެންސެއްގައި ރޯމަސް ފަރީއްކުޅުއްވީ މަސް ކެއުމަކީ ބަލީގެ ނުރައްކާ އޮތްކަމެއް ނޫންކަން އަންގައި، އާންމުންނަށް ހިތްވަރު ދެއްވުމުގެ ގޮތުންނެވެ.\nދިލިޕް ވެޑާރައްޗީ ވިދާޅުވީ، މަސްވެރިކަމުގެ ސިނާއަތުގައި އުޅޭމީހުންނަށް މިހާރު މަހެއް ނުވިއްކޭ ކަމަށާއި، ސަބަބަކީ ސްރީލަންކާގެ ރައްޔިތުން މިހާރު މަސް ނުކާތީ ކަމަށެވެ.\n"އަޅުގަނޑު މިގައުމުގެ ރައްޔިތުންގެ ކިބައިން އާދޭހާއެކު ދަންނަވަން މަސްކާން. ބިރު ނުގަތުމަށް. މަސް ކެއުމަކުން ކޮވިޑް ބައްޔެއް ނުޖެހޭނެ"\nކުޑަ ރޯމަހެއްގައި ދަތްއެޅުމުގެ ކުރިން ކުރީގެ ފިޝަރީޒް މިނިސްޓަރ ވިދާޅުވިއެވެ. ބެލެވޭގޮތުގައި އޭނާ ދަތްއަޅުއްވަނީ މުޝިމަހެއްގައެވެ. ނުވަތަ ލައްޓިއެކެވެ. އަދި އޭގެން އެތިކޮޅެއް ހަފާތަންވެސް އާންމުވެފައިވާ ވީޑިއޯތަކުން ފެނެއެވެ.\nއެއިޑްސް ފަދަ ބަލިތަކަށް ހޭލުންތެރިވުން މުހިންމު: ސީޕީ\nޝިޕިން އެޖެންސީގެ ލައިސެންސް ކަސްޓަމްސްއަށް ހުށަހަޅަން އަންގައިފި\nމަރަދޫ ބަނދަރުގެ ބޭރުތޮށި މަރާމާތު ކުރުމުގެ މަސައްކަތް ނިމިއްޖެ\nބޭރު މީހުން ރާއްޖޭގައި އުޅެނީ އެއްވެސް ހަމައެއް ނެތި: އާމިރު


‘ރަށްވެހި ފަތިސް’ ސާފު، އެކަމަކު މިއީ މަގޭ ރާއްޖެތަ؟ ނޫނީ އަފުންގެ ސިޓީ ތަ؟ – Mikal News\nމިފަހަރުގެ ކެމްޕޭން ތީމުތައް\nސިޔާސީ ފޯރީއަކީ ވަރަށް ވަރުގަދަ އެއްޗެއްކަން ދިވެހިން މިހާރު ގަބޫލުކުރާނެއެވެ. މި ފޯރި ގަދަކުރުމުގެ ގޮތުން ސިޔާސީ ޕާޓީތަކުން ވަކި ތީމަކަށް ކުރު އަޅާގަންނަ ފަދަ ޝިއާރުތައް ކަނޑައާޅައިގެން، އެއިގެ ދަށުން ސިޔާސީ މެނިފެސްޓޯއާއި މެސެޖްތަކާއި ޕޯސްޓަރުތައް ހެދުމަކީ މިހާރު ކޮންމެހެން ވެސް ކުރަން ޖެހޭ ކަމެކެވެ. އެހެން ނޫނީ އެއީ ސިޔާސީ ހަރަކާތެއް ކަމަށްވެސް މިހާރު ގިނަ ދިވެހިން ބަލައިގަންނަ ހެނެއް ހީއެއްނުވެއެވެ.\nމި ކޮލަމްގައި ފާހަގަކޮށްލަނީ ޕީޕީއެމް އާއި އެމްޑީޕީއިން މިފަހަރުގެ ލޯކަލް ކައުންސިލް އިންތިޚާބުގައި ބޭނުންކުރާ ޝިއާރުތަކަށެވެ.\nސަރުކާރު ހިންގާ މައިޕާޓީ، އެމްޑީޕީއަކީ ކެމްޕޭންއިންގައި ރާއްޖޭގެ އެންމެ ކުރީގައި އުޅޭ ޕާޓީކަމާއި މެދު ދެބަސް ވެވޭކަށް ނެތެވެ. ކޮންމެ އިންތިޚާބެއްގައި ވެސް ރައްޔިތުންގެ ހިތް އަތުލައިގަންނަން އެމީހުން ބޭނުންކުރާ މޮޅު ޝިއަރުތަކާއި ތީމުތައް އަދި މެސެޖުތައް ކަކީ ގިނަބަޔެއްގެ ހިތްއަތުލާ އެއްކަމެވެ. މިކަމަށް އެމީހުން ގެ އިސް ސަޕޯޓަރުންނާއި ކެންޑިޑޭޓުން އަދި ކެމްޕެއިން މެނޭޖަރުން ތަމްރީނުކޮށް ސެންޓްރަލް ކޮމެޓީއަކުން ތީމުތަކުގެ ލޭއައުޓް ޓެމްޕްލޭޓްތައް ހަދައި ކެންޑިޑޭޓުންނާއި ސަޕޯޓަރުންނަށް މަގުތައްކައި މަސައްކަތް ލުއިކޮށްދޭތަން ފެނެއެވެ. އެއާއެކު އެއް ތީމެއްގައި މައިގަނޑު އެއްޝިއާރެއްގެ ދަށުން މުޅިރާއްޖޭގެ އެކި ހިސާބުތަކުގައި އެމްޑީޕީ ކެމްޕޭން ޕޯސްޓަރުތަކާއި ބެނާތައް ފެނިގެންދާއިރު އެއްއަތޮޅުން ނުވަތަ އެއްރަށުން އަނެއް ރަށަށް ވެސް ކެމްޕޭން ކުރަނީ ކަމަށް ބަލާ މީހުންނަށް ސިފަވެގެން ދެއެވެ.\nއެމްޑީޕީ ރަށްފވެހި ފަތިސް ކެމްޕޭން ތީމް\nމިފަހަރުގެ ލޯކަލް ކައުންސިލް އިންތިޚާބުގެ އެމްޑީޕީީގެ ޝިއާރަކީ “ރަށްވެހި ފަތިސް” އެވެ. އެމްޑީޕީގެ ހުރިހާ ކެމްޕޭން ޖަލްސާތަކުންނާއި، ކެންޑިޭޓުންގެ ޕޯސްޓަރުތަކާއި ބެނާތަކުން އަދި މެސެޖުތަކުން ފެންނަނީ “ރަށްވެހި ފަތިސް” އެވެ. މުޅިންވެސް ފެންނަނީ އެއްތީމެކެވެ. އަދި އެތީމުގެ ޝަރަހަ ޖަލްސާތަކުގަިއ ތަކުރާރުކުރެއެވެ. މުޅި ސޯޝަލް މީޑިއާ، ޓުވިޓާ އަދި ފޭސްބުކް އާއި އިންސްްޓެގްރާމް އަދި މިހާރު ޓިކްޓޮކް އިން އެކައްޗައެއް ގޮތަށް ފެންގެން ދިއުމުން ހިތައް އަހަނީ މީހާދަ ވަރުގަދަ ބަޔެކޭ ކަމަށެވެ. އިންތިޚާބު ކާމިޔާބުކުރާނީ މި މީހުންކަށް ހިތާއި ސިކުނޑިއަށް މެސެޖު ލިބެއެވެ. ހަމަ ކެމްޕޭން ވަރުގަދައީ އެވެ. ތީމުތަކާއި މެސެޖުތަކުން މީހުންތެ ހިތްފަތަހަ ކުރަނީ ބާއެވެ؟\nރަށްވެހި ފަތިސް މާނަކޮށްދެމުން އެމްޑީޕީން ބުނަމުންދަނީ މާ އުޖާލާ ފަތިހަކަށް އަލިވިލެނީ ކަމަށެވެ. ރަށްވެހިކަމަށް އައު އަލިކަމެއް ގެނެސް ދެނީ ކަމަށެވެ. ޖަޒީރާއަކުން ތަރައްގީއާއި ތަމައްދުންގެ ފަހި ސިޓީއަކަށް ބަދަލުވުމުގެ ހިޔަނި ޕޯސްޓަރުން ދައްކާދެއެވެ. މެނިފެސްޓޯގެ ވާހަކަ މިލިޔުމުގައި ނުދާއްކާނަމެވެ.\nދެން އޮތީ ޕީޕީިއެމްގެ ވާހަކައެވެ. މާލޭއާއި ރާއްޖެގެ ގިނަ ރަށްރަށުގެ ޕީޕީއެމް ކެންޑިޑޭޓުން “މިއީ މަގޭ ރާއްޖެ” ޝިއާރުގެ ދަށުން ކެމްޕޭން ކުރިޔަށް ގެންދަތަން ފެނެއެވެ. ނަމަވެސް ޕީޕީއެމް ފުވައްމުލައް ސިޓިަގއި ފެންނަނީ އެހެން ޝިއާރެކެވެ. “އަފުންގެ ސިޓީ” އެވެ. ފުވައްމުލައް ސިޓީގައި ކުރީކޮޅު މުޅިންވެސް ފެނުނީ “އަފުންގެ ސިޓީ” ގެ ޝިއާރެކެވެ. ނަމަވެސް މިހާރު ކޮންމެވެސް ވަރަކަށް މިދެ ޝިއާރު މިކްސް ވެފައިވާތަން ފުވައްމުލައް ސިޓީގެ ޕީޕީއެމް ކެމްޕޭން ހަރަކާތްތަކުން ފާހަގަ ކުރެވެއެވެ.\nޕީޕީއެމް ކެމްޕޭން ތީމް- ސާފެއްނޫން\nއަފުންގެ ސިޓީ މާނަކުރަނީ ކޮންގޮތަކަށް ކަމެއް ރައްޔިތުންނަށް ތިލަކޮށް ދީފައެއް ނުވެއެވެ. އަދި ހަމަ އެގޮތަށް “މިއީ މަގޭ ރާއްޖެ” ޝިއާރު މާނަކުރާގޮތެއް ވެސް ތިލަކޮށްދީފައެއް ނުވެއެވެ.\nއެކިމީހުން އެކި ޝިއާރުތައް ބޭނުންކުރުމުން ކެމްޕޭން ހަރަކާތްތައް އެކުނުލެވިފައިވާކަން ބަލާ މީހުނަނަށް ފެންނާނެއެވެ. އަދި ނުދަންނަ ދުރު މީހުންނަށް ހީވަނީ އެއީ މުޅިން ތަފާތު އެކިއެކި މީހުން ކަމަށެވެ. ވުމާއެކު މިފަހަރުގެ ޕީޕީއެމްގެ އަސްލު ކެމްޕޭން މައި ސްލޮގަން އަކީ ކޮބައި ކަން ސާފުނުވެ ގޮސް ކެމްޕޭން ނިމެނީއެވެ. ބައެއް ޕޯސްޓަރުތަކުގައި ތީމެއްގެ ގޮތުގައި ގައުމީދިދަ ބޭނުންކުރާއިރު އަނެއްބައި ޕޯސްޓަރުތަކަކުން ދިދައެއް ނުފެނުމުން ތީމް ގެއްލިދެއެވެ.\nޕީޕީއެމް ފުވައްމުލައް ސިޓިަގއި “އަފުންގެ ސިޓީ” ކެމްޕޭން ތީމް\nމިތަނުން ރަނގަޅީ ކޮން ޝިއާރެއް ބާވައެވެ؟ މިއީ މަގޭ ރާއްޖޭ ބާއެވެ؟ ނުވަތަ އަފުންގެ ސިޓީ ބާވައެވެ؟ ބަލާ މީހުންނަށް އެހާ ސާފެއް ނޫނެވެ. މިދެޝިއާރަށް ވިސްނާލާއިރު “މިއީ މަގޭ ރާއްޖެ” އިން “މަގޭ މިބަހުން މާނަކޮށް ދެނީ އެކަހެކަރި ކަމާއެކ، ދިވެހިރާއްޖެ އަކީ ތިމަންނަގެ ތަނެކޭ ހެން ހީވެއެވެ. އެއާއި އިދިކޮޅަށް “އަފުންގެ ސިޓީ” އިން އަންގައި ދެނީ އެންމެންގެ ސިޓިކަމެވެ. ވުމއެކު މިދެޝިއާރު އެއްކޮށް ބޭނުން ކުރާކަމުގައިވާނަމަ ދެވޭ މެސެޖުގައި މާނައިގެ ނުވަތަ ފިކުރުގެ ބޮޑު ފުށުއެރުމެއް އެބަހުއްޓެވެ. އެއީ އެކަނިވެރިކަމާއި އެއިގެ ގެ އިދިކޮޅު އެކުގައި ވުމެވެ. ކެމްޕޭން ކުރާ ފަރާތްަކުްނ މިދެ ޝިއާރު ޝަރަހަކޮށް ދީފައިވާތަނެއް ނުފެނެއެވެ. ވުމާއެކު މާނަކުރާ މީހުން ތަފާތު ގޮތްގޮތަށް މާނަކުރުމުގެ ފުރުސަތު ވެސް ބޮޑުވެގެން ދެއެވެ.\nޕީޕީއެމުން ކެމްޕޭނަށް ބޭނުންކުރި ދެ ތީމެއް\nއަޅުގަނޑު މިގޮތަށް މާނަކުރި ކަމުގައި ވިޔަސް އެޕާޓީއިން ސީދާ މާނަކުރާ ގޮތެއް އެނގިފައެއް ނެތެވެ. ސާފުވާކަމަކީ މިއީ ފުށުއެރުން ހުރި ދެ މިސްރާބަކަށް ވިސްނުން ގެންދާ ދެ ޝިއާރެއް ކަމެވެ. އަދި ގުޅިފައިވާ ކެމްޕޭންތަކެއްގައި އެއްބަޔަކު މީތިން ވަކި ބައެއް ބޭނުންކޮށްފައި އަނެއްބަޔަކު އެހެން ޝިއާރެއް ބޭނުންކުރުމުން ކެމްޕޭނުގެ ހުރި އިދިކީލިކަން ހާމަވެއެވެ.\nޕީޕިއެމް ކެމްޕޭން ތީމް ގެއްލިގައި…\nޕީޕިއެމް އިން ކެމްޕޭނަށް ބަިއވެރިން ތަމްރީނކުރުމަށް ތަރުތީބުވެފައިވާ މަސައްކަތްތަކެއް މުޅިރާއްޖެ އެއްގައިކޮށް ކުރެވޭތަނެއް ނުފެނެއެވެ. ކެމްޕޭން ޓީމުތަކަށް ތަމްރީނު ދޭކަން އަމަލީގޮތުން ނުފެނެއެވެ. ނަމަވެސް މިފަހަރުގެ ފުވައްމުލައް ސިޓީ ޕީޕީއެމް ކެންޑިޑެޓުން ވަރަށް ހިތްވަރުކޮށް އެމްޑީޕީއާއި އެއްހަމައެއްގައި ފައިތިލަ ސާބިތުކުރަމށް މަސައްކަތް ކުރާކަން ފާހަގަ ވެއެވެ. އެގޮތުން އެހްނާ ނުފެންނަ ވަރުގެ މެނިފެސްޓޯއެއް ވެސް ފެނިއްޖެއެވެ. އަދި ކެމްޕޭން ފެށުމުގެ ޖަލްސާއެއް އެއްމްޑީޕީއަށްވުރެ ކުރިން ބޭއްވިއެވެ. އަދި ލައިވް ޓީވީ ޕްރޮގްރާމެއްގައި ކެންޑިޑޭޓުން ތައާރަފު ވެސް ކޮށްދިނެވެ. ނަމަވެސް އެންމެ އަޅާގައިގަތީ މައިޕާޓީގެ ކެމްޕޭން ޝިއާރާއި ތަފާތު ޝިއާރެއް ފުވައްމުލައް ސިޓީގެ ޕީޕީއެމް ކެންޑިޑެޓުން ގެންގުޅުނު ތަނެވެ.\nއެމްޑިީޕީ “ރަށްވެހި ފަތިސް” ކެމްޕޭން ތީމްގަިއ ހިފަހައްޓަމުން ދޭ!


Lockdown ah fahu nikumevunee veeraanaa vefai oiy Male akah!\nލޮކްޑައުން އަށްފަހު ނިކުމެވުނީ ވީރާނާވެފައި އޮތް މާލެއަކަށް!\nސޯޝަލް މީޑިއާގައި ދައުރުވާ މީމްސްގެ ތެރެއަށް އަހަރުމެން ދިވެހިންގެ އުފެއްދުންތައް ވެސް އެތަށް ބަޔަކު ކޮންމެ ދުވަހަކު ހެއްވާލައެވެ. ލޮކްޑައުން ލުއިކޮށް ނޭވާއެއްލާން ބަންދުވެފައިތިބި އެތަށް ބަޔަކު ބޭރަށް ނިކުތް އިރު އެދުވަހު އަހަންނަށް ލޮލުގައި އަޅައިގަތީ މަޝްހޫރު ކޮމީޑިއަން ޔޫސުފް ރަފީއު، ސޯޝަލް މީޑިއާ ދޫކޮށްލި ވީޑިއޯ ކޮޅަކުންނެވެ. އޭގައި ދައްކަނީ ޔޫސޭ ފޮށި ތަންމަތި ހިފައިގެން ދޯންޏަކުން މާލެ ފައިބާ މަންޒަރެވެ. ވީޑިއޯ ކުޅުނު އިރު ރަށުން މާލެ ލަފާ ޔޫސޭ ހައިރާންވަނީ މާލޭގެ ތަރައްގީ ފެނިފައިހެން ހީވެއެވެ. އާވެފައެވެ. ހައިރާންވެފައި ހުރެ އަހަނީ "އައްޕާ..މީބު މާލެ؟" އެހެންނެވެ.\nލޮކްޑައުން ނިންމާލާ ބޭރަށް ނިކުމެލުމުން ވީ އެކަހަލަ އިހުސާސެކެވެ. ގޭގައި ބަންދުވެފައި ބޭރަށް ނުނިކުމެފައި ހިތްހަމަަޖައްސާލަން ނިކުން އިރު މާލޭގެ ހުޅަނގު ފަރާތް އޮތް ހާލާތުންނެވެ. އަހަރެން ހުއްޓުން އެރީ ތަރައްގީ އާއި ތަހުޒީބަށްވުރެ މީހުންނާއި ކަމާބެހޭ ފަރާތްތަކުގެ ޒިންމާދާރުކުޑަކަމުންނެވެ.\nލޮކްޑައުން އަށް ފަހު ސުނާމީ ބިނާ މައިޒާންގެ ހާލާތު ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nމާލޭގެ ހުޅަނގު ފަރާތަކީ އަހަރެންގެވެސް ކުޑައިރުގެ އުފާވެރި ހަނދާންތަކަކާއި ގުޅިފައި އޮންނަ ތަނެކެވެ. 90 އަހަރުގެ ތެރޭގައި އެ ސަރަހައްދުގައި އާ ހާބަރު ހެދުމަށް އަދި އައިޖީއެމް ހޮސްޕިޓަލް އެޅުމަށް ޖަހާފައި އޮންނަ ވެލި ފުނިތަކާއި އަކިރި ފުނިތަކަށް އަހަރުމެން އަަރައި ހަދަމެވެ. ވެލި ފުނިތަކާއި އަކިރި ފުނިތަކަށް އަރައި ފަރުބަދައޭ ކިޔާ ކައްސާލަނީ އެވަރު މަޖާ ކަމެއް ނެތިއެވެ.\nމާލޭ ހުޅަނގު ފަރާތް ކުރި އޮތް ގޮތް -- | ފޮޓޯ: ގޫގުލް\nކޮންމެ ހަފްތާ ބަންދަކު އުޅަނބޮށި އަދި ކަކުލުން ހަންގޮސް ލޭ އައިސްފައި އޮތަސް އަހަރުމެން ނަލައަށް ދުވެލަން އެވަރު ތަނެއް ނޯވެއެވެ. މިއީ އަހަރެންގެ އެ ސަރަހައްދުގެ އެންމެ ކުރީގެ ހަނދާންވެސް މެއެވެ. އެފަހުންވެސް ހުޅަނގު ފަރާތުގައި އައިޖީއެމް ހޮސްޕިޓަލް ދިމާލާއި އެކު ޒަމާންގަނޑެއް ވަންދެން ތިން ރުއް ޕާކާއި އެކު އިތުރު ދެ ފިނި މައިޒާން ހުރެއެވެ. ފުރާވަރުގައި ރޯދަމަހު ބައިސްކަލް ދުއްވާލަން ދަނީ އެތަނަށެވެ. ގެއަކުން ކިއްލި ގަނެގެން ބައިސްކަލުގައި އެތަނުގައި ތިބެ ކިއްލި ކާލައިގެން އަންނަނީ ގެއަށެވެ. ހިޔާލެއް ފިކުރެއް ނެތިއެވެ.\nސުނާމީ ބިނާ - އަވަސް ފޮޓޯ | އަހުމަދު ނާއިމް\nއޭގެވެސް އަހަރުތަކެއް ފަހުން ދުވާ ޓްރެކަކާއި އެތާނގައި އިތުރު ފިނި މައިޒާން އަޅާ ރަސްފަންނު ހުޅުވާލީއެވެ. އިތުރަށް ތަރައްގީ ކުރީއެވެ. ބާބެކިއު ސަރަހައްދާއި އުނދޯއްޔާއި ބެންޗާއި ހަޓާއި އެކުއެވެ. އާއްމުން ބޭނުންކުރަން އެތަންތަން ތަރައްގީކޮށް ކުނިވަށިތައްވެސް ބެހެއްޓީއެވެ. ކުރީގެ ތިން ރުއް ޕާކަށް ސުނާމީ ބިނާ ގެނެސް އެ ސަރަހައްދަށް ލާ އެހެން ޑިޒައިނަކަށްވެސް ބަދަލު ކުރީއެވެ. ޖޯލިފަތަކެއް ވެސް ބަހައްޓާ ރީތިކޮށްލާ އާއްމުންނަށް ބޭނުންކުރުމަށް ހުޅުވާލިއެވެ.\nރަސްފަންނު - އަވަސް ފޮޓޯ | އަހުމަދު ނާއިމް\nއެ ސަރަހައްދުން ފެންނަ ނޫވިލާއި ކަނޑަކީ ހިތްހަމަޖެހުމަކެވެ. އިރުއޮއްސޭ ވަގުތު އުޑުމަތިން ފެންނަ ކުލަވަރާއި އެ މަންޒަރު ބަލާލުމަކީ ހިތަށް ހަމަޖެހުން ލިބޭކަމަކެވެ. ގިނަބަޔަކު އެތަނަށް މި ބޭނުމުގައި ދެއެވެ. ފޮޓޯ ނަގާ ސެލްފީއަށްވެސް އެވަރު ތަނެއް ނެތެވެ. އެ މަންޒަރަކީ އާޓިސްޓެއްގެ ފިހިންވެސް ގެންނަން އުނދަގޫވާނެ މަންޒަރެކެވެ. އޮފީހުގައި ބިޒީ ދުވަހެއް ނިންމާލާ ދުވަހުގެ ސްޓްރެސް ފިލުވާލަން ގެއަށް ވަނުމުގެ ކުރިން ސަންސެޓް ބަލާލުމަކީ ވެސް އާއްމުކަމެކެވެ.\nއައިޖީއެމްއެޗްގައި ހާލުދެރަ ބަލިމީެހެއް ކައިރީ އުނދަގޫ ގޮނޑިއެއްގައި އެތަށް އިރެއްވަންނދެން އިށީނދެ އިނުމަށްފަހު ހަށިގަނޑު މޯޅިއަށް ދަމާލާ ވައިޖައްސާލަން ތޮށިގަނޑު މަތީގައި އިށީނދެ ތިބޭމީހުންގެ ބްރޭކަކަކީވެސް އެތަނެވެ. މާލޭގައި އުޅޭމީހުންނަށް ދިރިއުޅުމުގެ ކަންކަމާއި ވިސްނާލާން އެއްތަނެއްގައި މަޑުކޮށްލާނެ އެއް މައިޒާނަކީވެސް އެއީއެވެ. މަޑުކޮށްލަނީ އެއް ދުވަސް ނިމި އާ ދުވަހަކަށް އުއްމީދާއި އެކުއެވެ.\nރަސްފަންނު ހިނގާ ސަރަހައްދުގެ މިހާރުގެ ހާލަތު ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nލޮކްޑައުންގެ ލުއިތަކާއި އެކު ހަށިފުރާ ނޭވާއެއް ލާން ގެއިން ބޭރަށް ނިކުމެ އެންމެ ފުރަތަަމަ ކުދިން ގޮވައިގެން އަހަރެން ދިޔައީ އެހީސާބަށެވެ. ހަވީރުގެ ވަގުތުގައެވެ. ފެނުނީ ސުނާމީ ބިނާ މައިޒާޏް ހަލާކުވެ ވީރާނަވެފައިވާ މަަންޒަރެވެ. ރަސްފަންނު ގެ ދުވާ ޓްރެކްގެ ބޮޑުބައެއް ހަލާކުވެފައި ތަނެވެ. މީގެ އިތުރުން ބޮއެފައި އުކާފައި އެކި ފުޅިތަކާއި ދަޅުތަކެވެ. އެއްވެސް ކަހަލަ ބެލުމެއް ނެތެވެ. ބެލެހެއްޓުމެއްވެސް ނެތީއެވެ. ކޮންމެ ސަރުކާރަކުން ތަނެއް ހެދިއަސް މިއީ ރައްޔިތުންގެ ފައިސާއިން ރައްޔިތުންއަށް ހަދާފައިވާ ތަންތަނެވެ. މާލެއަށް އެެރި އުދައާއި އެކު ގެއްލުންވީކަމުގައިވިއަސް އެތަން ތަން ބަލަހައްޓަންވެއެވެ. މިތަންތަނަކީ ރައްޔިތުންގެ ތަންތަނެވެ.\nރޯދަމަހު އުދަ އަރާ ރަސްފަންނަށް ބޮޑު ގެއްލުން ލިބުނު ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nލޮކްޑައުންގައި ގޭގައި ތިބިއިރު އުޑުމަތިން ކިރިޔާ ރަތްވިލާގެ އަސަރެއް ފެންނަ އިރަށް އިރުއޮއްސޭ މަންޒަރު ބަލަން ނުދެވޭ ވާހަކަ ދެއްކީމެވެ. ކަސްރަތަށް ހިނގާލަން ނުދެވޭ ވާހަކަވެސް ދެއްކީއެވެ. ބޭރުތެރެ ބުރެއް ޖަހާލަންވެސް ނުނިކުމެވި މިސްވާ ވާހަކައެވެ. އެހެންނަމަވެސް ދާން ފުރުސަތު ލިބުނު އިރު މިތަންތަން މިއޮތީ ބޭނުންކުރެވޭ ވަރަށް ވުރެ ހާލު ދެރަކޮށެވެ. މާލޭގައި އާއްމުންގެ ހިތްހަމަޖައްސާލުމަށާއި ދުޅަހެޔޮކަމަށް އަދި އިޖްތިމާއީ ގުޅުންތަކަށް ހާއްސަ މައިޒާންތަކަކީ މަދު ތަންތަނެވެ. އެހެންކަމުން މިފަދަ ތަންތަން މިއަށް ވުރެ ރަނގަޅަށް ބެލެހެއްޓުމަކީ އެއްމެންގެ ޒިންމާއެކެވެ. އަހަރެމެންގެ އަމިއްލަ ތަންތަން އަހަރެމެން ނުބަލަހައްޓާވަރަށް ވަކިން ދެން އައިސް ރީތިކޮށް ސާފުކޮށް ދެން ބަލަހައްޓާނީ ވަކި ކާކު ހެއްޔެވެ؟\nމާލޭ ސިޓީ މާލޭ ސިޓީ ކައުންސިލް\nސިޓީ ކައުންސިލުން އިންޑަސްޓްރިއަަލް ވިލެޖު ސާފު ކުރަނީ\nކައުންސިލުން އިންޑަސްޓްރިއަލް ވިލެޖާ ހަވާލުވެއްޖެ\nމާލޭގެ މަގުތަކުގެ މަސައްކަތް އަލުން ފަށައިފި